

*BESZÁMOLÓ*

***a***

***Szombathelyi***

***Egészségügyi és Kulturális Intézmények***

***Gazdasági Ellátó Szervezete***

***2017. évi munkájáról***

*„Egészség a legnagyobb gazdagság,*

*a legnagyobb hatalom, a legnagyobb boldogság!*

*Tedd egészségessé népedet, s ezzel hatalmassá*

*gazdaggá, boldoggá teszed hazádat!”*

*/:Fodor József, 1886.:/*

**TARTALOMJEGYZÉK**

A Szombathelyi Egészségügyi és Kulturális GESZ feladata 3. oldal

Az ifjúság- egészségügyben dolgozó orvosok és

asszisztensek beszámolója a 2016/2017-es tanévben

elvégzett munkájáról 15. oldal

Beszámoló az iskolavédőnők 2016/2017. tanévre

vonatkozó általános iskolai munkájáról 21. oldal

Összefoglaló jelentés a középfokú iskolákat ellátó védőnői

munkáról a 2016/2017-es tanévben 35. oldal

Beszámoló a területi védőnők 2017. évi munkájáról 46. oldal

Beszámoló a Prevenciós Ház 2017. évi munkájáról 58. oldal

Beszámoló az Anyatejgyűjtő Állomás 2017. évi munkájáról 66. oldal

Beszámoló a fogászati ellátás 2017. évi tevékenységéről 71. oldal

Beszámoló a Humán Civil Ház 2017. évi tevékenységéről 76. oldal

Beszámoló a Betegirányító Szolgálat 2017. évi tevékenységéről 84. oldal

Beszámoló a Gazdasági Csoport 2017. évi tevékenységéről 86. oldal

Az egészségügy a társadalom életét meghatározó nagy rendszer mindazon egyéni és közösségi elemek összessége, amelynek célja az egészség megőrzése, helyreállítása, illetve ezek feltételeinek megteremtése. Célja: a lehető legjobb egészségi állapot elérése a lakosság legszélesebb rétegeiben.

Magyarország helyi önkormányzatairól szóló 2011. évi CLXXXIX. törvény 13. §. (1) bekezdés 4) pontja értelmében az egészségügyi alapellátás a helyi közügyek, valamint a helyben biztosítható közfeladatok körében ellátandó helyi önkormányzati feladat. Az egészségügyi alapellátásról szóló 2015. évi CXXIII. törvény 5. §-a alapján a települési önkormányzat feladatai között határozza meg az egészségügyi alapellátás körében az alábbi feladatokról való gondoskodást:

* háziorvosi, házi gyermekorvosi ellátásról,
* a fogorvosi alapellátásról,
* alapellátáshoz kapcsolódó ügyeleti ellátásról,
* védőnői ellátásról,
* az iskola-egészségügyi ellátásról,

melynek Szombathely város önkormányzata intézményének létrehozásával és feladatainak meghatározásával kívánt eleget tenni.

Szombathely Megyei Jogú Város Közgyűlés 59/2015.(II.26.) Kgy. számú határozata alapján az alábbi hivatkozott törvény érelmében az Intézmény tevékenysége, feladatellátása kiegészítésre került 2015. április 1-től nevének Szombathelyi Egészségügyi és Kulturális Intézmények Gazdasági Ellátó Szervezet-re történő változtatásával.

Az államháztartásról szóló 2011. évi CXCV. törvény 10.§ (4 a) pontjára tekintettel az önkormányzat kijelölése alapján – munkamegosztás és felelősségvállalás rendjére vonatkozó megállapodásban meghatározottak szerint – ellátja

2015. április 1-től

* az AGORA Szombathelyi Kulturális Központ,
* a Mesebolt Bábszínház,
* a Savaria Szimfonikus Zenekar,
* a Berzsenyi Dániel Megyei és Városi Könyvtár,
* a Szombathely Városi Vásárcsarnok

2017. január 1-től

* a Savaria Megyei Hatókörű Városi Múzeum

az államháztartásról szóló törvény végrehajtásáról rendelkező 368/2011. (XII.31.) Kormány rendelet 9.§ (1) bekezdése (a) pontjában meghatározott pénzügyi, gazdasági, adminisztrációs feladatait.

**A Szombathelyi Egészségügyi és Kulturális GESZ feladata:**

Működési területén biztosítja az egészségügyi alapellátást. Figyelemmel kíséri az egészségügy átalakulásának, átszervezésének jogszabályi változásait és intézményen belül realizálja megvalósítását.

Működési területén kívül biztosítja Szombathely város vonzáskörzetéhez tartozó települések fogorvosi ügyeleti-, és fogászati alapellátását, valamint megoldja, zökkenőmentesen megszervezi a kislaboratórium vér- és egyéb anyagának szállítását a vérszállítási körbe bevont Vas megyei településekről.

Feladatait 44 telephelyen látja el, melyből 9 rendelő épületegyüttese és az intézmény székhelye tartozik intézményi kezelésbe a többi telephelyünk közös használatú – bölcsőde, idősek klubja, iskola, kórház – épületegyüttesben található meg.

Fogorvosi és fogászati ügyeleti feladataink ellátására 29 Vas megyei településsel van feladat ellátási szerződésünk.

A kislaboratóriumi vér- és egyéb anyagának szállítása 70 vérszállítási körbe bevont településről történik szerződés alapján.

2010. március hónapjától a szombathelyi háziorvosi rendelőben 6 telephelyen működteti a vérvételi helyeket önkormányzati támogatásból.

A **Prevenciós Ház** Szombathelyen a Nádasdy F. utca 4. sz. alatt működik. Célunk, megszólítani mindenkit, aki tenni akar valamit az egészségéért. A Prevenciós Ház feladataként került meghatározásra: Szombathely lakosságának egészségvédelme, az egészségtudatos magatartás népszerűsítése, a megelőzés fontosságának hangsúlyozása, a társadalom figyelmének ráirányítása az egészségmegőrzés fontosságára, mindezek eljuttatása a lakosság minél szélesebb rétegeihez.

A Prevenciós Ház magában foglalja: a nyitást a lakosság felé, ingyenes lakossági szűrési és tanácsadási programok szervezését, a védőnői tanácsadókat, a védőnői szakmai műhelyt és helyt ad a Szombathelyiek Egészségéért Egyesületnek.

A Szombathelyi Egészségügyi és Kulturális GESZ sikeres pályázóként Szombathely és Járásának ellátására létrehozza 2018. április hónapban a Szombathely és Járása Egészségfejlesztési Irodát, melynek működtetése az EFOP-1.8.19-17 kódszámú „Az alapellátás és népegészségügy rendszerének átfogó fejlesztése- népegészségügy helyi kapacitás fejlesztése” pályázati forrásból valósul meg. Az Iroda központja, székhelye az Intézményünk Nádasdy Ferenc u. 4. szám alatti telephelyén valósul meg. Az eddig a Prevenciós Házban zajló rendezvények szervezése, lebonyolítása, továbbiakban az Egészségfejlesztési Iroda feladatellátása keretében valósulnak meg.

Szombathely Megyei Jogú Város Közgyűlése az 51/2015. (II.26.) számú határozatával elfogadta a **„Szent Márton Köpenye Szociális Programot**”, amelynek egyik részeleme komplex egészségnevelési program kidolgozása a város óvodásai, általános és középiskolásai részére. Legfőbb célja pedig, hogy az egészségtudatos magatartás folyamatosan beépüljön a gyermekek mindennapjaiba. Az Egészségügyi és Közszolgálati Osztály kérésére a Szombathelyi Egészségügyi és Kulturális Gazdasági Ellátó Szolgálat Védőnői Szolgálata olyan komplex egészségfejlesztési tervet állított össze, amely egymásra épülő, egymást erősítő programokat tartalmaz, korosztályokon átívelő, ugyanakkor mindig az adott életkori fordulópontokon jelentkező problémákra, rizikókra reflektál, előadások, interaktív foglalkozások, játékok, szemléltető eszközök, drámapedagógia eszközrendszerével. Mindezek a hagyományos, közvetlen, iskolai tanórai keretek mellett nagy volumenű, városi rendezvényeken jelentek meg.

A programok ingyenesek voltak, minden óvodás és iskolás gyermek számára elérhetőek, egyúttal a gyerekeken keresztül számos családhoz is eljutottak. A Közgyűlés 10/2016. (I.28.) Kgy. sz. határozatával támogató döntésének köszönhetően a program nem egy évre szólóan, hanem folyamatosan működni fog városunkban.

A teljes körű, sikeres megvalósításához előzetesen megkerestük a szombathelyi köznevelési intézményeket, akik előzetes visszajelzésük alapján, részt kívántak venni a programban, az abban foglaltak megvalósítását támogatták.

**1.** „Légy egészséges, mint a makk!” - Egészségnevelési program az óvodákban

Résztvevő 21 óvoda iskolába menő 740 kisgyermeke.

**2.** „Egészség tetőtől talpig!” – programok az általános iskola 2. osztályának

657 fő részvételével valósult meg.

**3.** „Segítség, kamaszodom!” – alternatív program általános iskola 4. osztályában összesen 591 fő vett részt, a megvalósításában a Pedagógia Plusz élménypedagógusai által történt

A város általános iskoláiban a 4. osztályosok a 2017-os őszi illetve 2017-es tavaszi évadban láthatják a bemutatókat.

**4.** „Akkor és ott nemet mondani…” – toxikológus előadása az általános iskola 7. osztályának 792 fő hallgatta meg az előadást, 20 fő kísérő tanár részvételével.

**5.** „Vigyázz magadra!” – interaktív előadás a középiskolák 9. évfolyamának 12 középfokú oktatási intézmény 1346 fő diákja vett részt a programon.

**6.** „Egészség? Megéri!” – Egészség-műveltség városi vetélkedő – a középiskola 10-11. évfolyamának -

10 középiskola 8 fős csapata (80 fő diák) mérte össze erejét. A szurkolótábor, mely középiskolás diákokból állt, megtöltötte az Agora Sportház lelátóit.

**7.** „Szereted? Szórakozol?” – Dr. Hevesi Kriszta pszichológus előadása a középiskolák 12. évfolyamának, összesen 915 fő részvételével valósult meg.

**8.** Dr. Tari Annamária pszichoanalitikus – Online gyermekek és offline felnőttek – változó feltételek a nevelésben – pedagógus, óvodapedagógus és védőnők számára meghirdetve – 348 fő

Valamennyi intézmény kérte ill. részt venne a programon az elkövetkező évben is.

A város oktatási intézményeibe beíratott óvodásai és tanulói közül összesen 5469 fő vett részt a programokon.

Mindezen tevékenységeket bonyolítja, összefogja a Védőnői Szolgálat, tartalommal a Vas Megyei Rendőr-főkapitányság, az OMSZ és a Diáksport Egyesület munkatársai töltötték meg.

A háziorvosi rendelések adminisztrációs terheinek csökkentése és a betegre jutó tényleges gyógyítási idő megnövelése érdekében **betegirányítási rendszer** került kialakításra a Váci Mihály utcai felnőtt háziorvosi rendelőben 2014. június 1-től, majd a Kiskar utcai felnőtt és gyermek háziorvosi rendelőben, továbbá a Szűrcsapó utcai felnőtt háziorvosi rendelőben 2015. július 1-től. A betegirányító rendszernek köszönhetően csökken a betegek várakozási ideje, gyorsabban és rugalmasabban lettek intézhetők az adminisztrációs jellegű ügyek, ezáltal több idő jut a tényleges betegellátásra.

Szombathely Megyei Jogú Város Közgyűlése 338/2017. (XII.14.) Kgy. sz határozata alapján 2018. március 1. napjával a Szent Márton u. 20. szám alatti felnőtt háziorvosi rendelőegységben is betegirányító rendszer kerül kialakításra.

Az államháztartásról szóló törvény végrehajtásáról rendelkező 368/2011. (XII.31.) Korm. rendeletben foglalt rendelkezésekre tekintettel a **gazdasági integráció** az alábbi feltételekkel valósult meg:

Az érintett intézmények előirányzatok feletti rendelkezési jogát továbbra is valamennyi előirányzatra kiterjedően határozza meg a közgyűlés, amely azt jelenti, hogy az intézmények önálló költségvetése minden az intézmény feladat-ellátásához, működéséhez kapcsolódó előirányzatot tartalmaz, az ezek terhére történő kötelezettség vállalás az intézmény hatásköre. Kötelezettség vállalásra azonban kizárólag a Szombathelyi Egészségügyi és Kulturális Intézmények Gazdasági Ellátó Szervezete ellenjegyzése mellett lesz jogosult az intézmény vezetője.

A munkamegosztás és felelősségvállalás rendjét a Közgyűlés által 242/2017. (IX.14.) Kgy. számú határozatával jóváhagyott „Munkamegosztási Megállapodás” tartalmazza, az államháztartásról szóló törvény végrehajtásáról rendelkező 368/2011. (XII.31.) Korm. rendelet ide vonatkozó paragrafusában megfogalmazottak szerint. A GESZ az intézmények gazdálkodás végrehajtási, a finanszírozási, adatszolgáltatási, beszámolási és a pénzügyi, számviteli feladatait látja el, a működtetéssel összefüggő feladatokért továbbra is az intézmények felelnek.

**A GESZ működésének személyi feltételei:**

Intézményünk 2017. évi költségvetési létszámkerete az AGORA Szombathelyi Kulturális Központ, a Mesebolt Bábszínház, a Savaria Szimfonikus Zenekar, a Berzsenyi Dániel Megyei és Városi Könyvtár és a Szombathely Városi Vásárcsarnok gazdasági feladatainak 2015. április 1-től történt átvételével – azaz a GESZ kialakításával –, valamint a Savaria Megyei Hatókörű Városi Múzeum 2017. január 1-ei átvételével 95 főre emelkedett, melyből szakmai létszám 61 fő, intézmény-üzemeltetési létszám pedig 34 fő.

Az intézmény statisztikai dolgozói létszáma 73 fő, mely kiegészül a megbízási jogviszonyban foglalkoztatottak 8 órára számított létszámával, mely 22 fő.

A szakmai létszám megfelel a jogszabályi előírásoknak, betöltetlen állás 1 db ifjúság-orvosi állás, melynek meghirdetése, mind – az előírásoknak megfelelően – a KSZK honlapján és a helyi sajtóban is megtörtént, de pályázó hiányában az állást már évek óta nem tudjuk betölteni, de a feladatellátása megbízási szerződés szerint háziorvosokkal történik.

Az egyetemi, főiskolai és felsőfokú végzettségű dolgozók aránya: 73 %.

Szombathely Megyei Jogú Városban 2017. évben 35 felnőtt-, 16 gyermek háziorvosi; 12 felnőtt-, 2 ifjúsági-, 4 gyermek fogászati, valamint 4 főállású ifjúság-orvosi szolgálat működik. Egy gyermekfogászati szolgálat tekintetében történt az ellátó orvos személyében változás 2017. szeptember 1. napjától. A további személyi változás az év folyamán nem történt.

2008. évben megalakult Keszthelyen az Országos Alapellátási Szövetség, melynek egyik alapító tagja vagyok, valamint megválasztottak a Nyugat-dunántúli Régió képviselőjének. Ülését évente két alkalommal tartja, melynek házigazdái a tagvárosok.

A Szövetség 2017. évi konferenciájának és közgyűlésének házigazda szerepét Szombathely vállalta magára épp a Savaria Történelmi Karnevál, a régió és a város kiemelt kultúrturisztikai fesztiválja idejére, 2017. augusztus 25-26-ára. Így a Szövetség tagjai nem csak Intézményünk, hanem Szombathely város pezsgő életébe is betekintést nyerhettek.

**Országos Alapellátási Szövetség 2017. augusztus 25-i szombathelyi konferenciájának programja**

**10:30-** **Találkozó a Hotel Pelikánnál** (9700 Szombathely, Deák F. u. 5.) – közös séta a Savaria Múzeumba (9700 Szombathely, Kisfaludy S. u. 9.)

**10:45-11:40** **Szombathely történetének ismertetése** - előadó: Csapláros Andrea a Savaria Megyei Hatókörű Városi Múzeum igazgatója

**Savaria Megyei Hatókörű Városi Múzeum időszaki kiállításának megtekintése – Fény/Érzék** tárlatvezetéssel – előadó: Kelbert Krisztina történész, muzeológus

**11:40- 12:00** **Szombathelyi Egészségügyi és Kulturális GESz bemutatása** (9700 Szombathely, Wesselényi u. 4.), séta a Prevenciós Házba (9700 Szombathely, Nádasdy F. u. 4.)

**12:00-12:25** **Prevenciós Ház bemutatása**;

**12:25-12:30** **Konferencia megnyitó** – Dr. Hertelendy László Országos Alapellátási Szövetség elnöke

**12:30-12:40** **Polgármesteri köszöntő** – Dr. Puskás Tivadar Szombathely Megyei Jogú Város polgármestere

**12:40-13:00** **A Szombathelyi Egészségügyi és Kulturális Intézmények Gazdasági Ellátó Szervezetének bemutatása** – előadó: Vigné Horváth Ilona igazgató

**13:00-13:20** **Pálos Károly Szociális Szolgáltató Központ és Gyermekjóléti Szolgálat által biztosított szolgáltatások** - előadó: Kulcsár Lászlóné Pálos Károly Szociális Szolgáltató Központ és Gyermekjóléti Szolgálat igazgatója, Szombathely

**13:20-13:40** **Szociális szolgáltatások – összefoglaló a változásokról, trendekről** – előadó: Varga András intézményvezető Teréz Anya Szociális Integrált Intézmény Hévíz

**13:40-14:00** **Szünet**

**14:00-14:15 Fogászati alapellátás helyzete Szombathelyen** – előadó: Dr. Horváth Andrea fog- és szájbetegségek szakorvosa, Szombathely

**14:15-14:25 Konzultáció az országos fogászati helyzetről** – Dr. Nagy Ákos fogorvos, Keszthely

**14:25-14:40 Légy egészséges, mint a makk!** – egészségnevelési program bemutatása – előadó: Milisitsné Tátrai Beatrix védőnő, Szombathely

**14:40-15:05 Szent Márton Köpenye Szociális Program** – „Óvodától az érettségiig”

**Prevenciós Ház bemutatása** – előadó: Szákovits-Varga Ildikó védőnő, a Prevenciós Ház programfelelőse, Szombathely

**15:05-15:20 “Embertől-emberig a Humán Civil Házon keresztül”** - előadó: Gyarmati Norbert szociális munkás, WHO koordinátor, Szombathely

**15:20-15:30 Konzultáció**

**15:30-16:30 Országos Alapellátási Szövetség 2017. évi Közgyűlése**

# 

# Képzés, továbbképzés:

Az intézmény támogatja dolgozóinak tanulási, képzési elképzeléseit. Ezzel segítve az ismeretek állandó szinten tartását és fejlesztését.

A képzésekhez való hozzájutás lehetősége a dolgozók között jelentős, mert az intézmény támogatja a jogszabályi kötelezettség által előírt creditpontos továbbképzéseken való részvételt.

Pénzügyi-számviteli területen 4 alkalommal összesen 11 fő, munkaügyi területen 3 alkalommal összesen 4 fő, fogorvosi területen 1 fő 3 alkalommal, fogászati asszisztensi területen 1 fő 1 alkalommal, közbeszerzés témakörben 1 alkalommal 2 fő, ifjúság-egészségügyi asszisztens 1 alkalommal vett részt kötelező továbbképzéseken, kongresszusokon.

A legnagyobb hányadú továbbképzési részvétel a védőnői területen volt 2017. évben. Ezek részben pontszerző, másrészt ismeretfejlesztő továbbképzések, kongresszusok, melyeken 93 fő vett részt.

A folyamatos önképzés érdekében csoportmegbeszéléseket tartottak, részt vettek a szakmai műhely előadásain a szakmai továbbképzésen megszerzett ismeretek átadása érdekében, ami többször kibővült az éppen aktuális témakörök átbeszélésével, melyre külső előadót is meghívtak.

A továbbképzések főbb témakörei:

* Mérlegképes könyvelők kötelező továbbképzése.
* Önérvényesítő (asszertív) kommunikáció és viselkedés az egészségügyi szakdolgozók munkája során
* XXVIII. Országos Szülésznő- Védőnő-Gyermekápoló Konferencia
* Fókuszban a szülés
* Infekciókontroll a fogászatban
* Bővített sugárvédelem
* Közbeszerzési szakmai nap
* Egyes munkaügyi és társadalombiztosítási szabályok, valamint az Szja törvény módosítása
* Munkaügy a közszférában
* Mindent a munkabérekről
* Tudnivaló a közalkalmazotti jogviszonyról
* Lehetőség- felelősség KEF konferencia
* MAVE Táplálkozás várandósság és szoptatás alatt
* Életvédelmi konferencia
* Szükségletek és prioritások az egészségfejlesztés egyéni és közösségi útjain szülésznői, védőnői szemmel
* Családvédelmi szolgálat feladataira felkészítő szakirányú tanfolyam
* Egyszerű vagy bonyolult – védőnői konferencia
* Az emlődaganat kérdései az egészségügyi és szociális ágazat területén
* A korszerű védőnői gyakorlat kihívásai
* A védőnő szerepe az emlőrák korai felismerésében
* Gyermekvédelmi konferencia
* Pszichoszomatikus betegségek csecsemő- és kora gyerekkorban
* Lélek nélkül nem megy! – Léleképítés – Lelki életünk teendői
* Aktualitások a szemészeti ellátásban
* Egészségügy 5 dimenzióban
* Egyszerűsítés az esztétikum jegyében – fogászati továbbképzés
* Dent Aktual I. továbbképző nap
* Államháztartás Belső Pénzügyi Ellenőrzése konferencia
* Munkavédelmi képviselő továbbképzés

Szakmai elismerések:

* Szombathely Megyei Jogú Város Közgyűlésének az egészségügy területén adományozható „Kiemelkedő Egészségügyi Munkáért-díj II. fokozat”-ban részesült Németh Ibolya pénzügyi és számviteli ügyintéző
* Szombathely Megyei Jogú Város Közgyűlésének az egészségügy területén adományozható „Kiemelkedő Egészségügyi Munkáért-díj II. fokozat”-ban részesült Buzás Ildikó iskola védőnő

**Jelentősebb karbantartási- és felújítási munkák 2017-ban**

**Váci M. utcai rendelők:**

* Teljes körű kötelező jellegű tisztasági festési munkálatok mind a felnőtt, mind a gyermek háziorvosi rendelőegységekben.
* Bejárati ajtó javítása, vízvezetékrendszer javítása, Főbejárati lépcsők javítása, csapadékcsatorna tisztítása, tetőjavítás a viharok utáni károk kijavítása a régi palák cseréje.

**Szent Márton utcai rendelők:**

* Teljes körű kötelező jellegű tisztasági festési munkálatok a gyermek háziorvosi rendelőegységekben.
* Védőkorlát felszerelése a rendelőben.

**Szűrcsapó utcai orvosi rendelők:**

* A gyermek háziorvosi rendelő váróiban a déli oldalon az ablakok cseréje, valamint egy akadálymentesítésre alkalmas ajtó beépítése.
* Burkolatjavítások.
* Beázások elháríttatása.

**Jáki úti rendelő:**

* Egy orvos – egy rendelő megvalósítás terveztetése.

**Deák utcai rendelő:**

* Gázkazán felújítás.

**Kiskar utcai rendelő:**

* Világítás korszerűsítése az átjáróban.
* Gyermek háziorvosi rendelőben a váró bejárati ajtajának cseréje.
* Lakossági bejelentés alapján a melegvízhálózatban jelentkező zajok elháríttatása

**Fogaras utcai gyermekorvosi rendelő:**

* Váró ablakainak cseréje.
* Árnyékolók felszerelése a nyugati oldalra
* Teljes körű kötelező jellegű tisztasági festési munkálatok.

**Selmec utcai gyermekorvosi rendelő:**

* Teljes körű kötelező jellegű tisztasági festési munkálatok.
* Sérült vízvezetékrendszer kijavítása.

**Rumi úti felnőtt háziorvosi rendelő:**

* A rendszeres karbantartási feladatokon felül fontosabb művelet nem történt.
* Gépkocsibejáró vaskapujának felújítása

**Március 15.-e téri háziorvosi és fogorvosi rendelők**

* Teljes körű kötelező jellegű tisztasági festési munkálatok.
* Balesetveszélyes nem használatos fűtéscsövek és radiátorok lebontása

**Anyatejgyűjtő Állomás**

* A rendszeres karbantartási feladatokon felül fontosabb művelet nem történt.

**Prevenciós Ház**

* Teljes körű kötelező jellegű tisztasági festési munkálatok.

**HCH**

* Teljes körű kötelező jellegű tisztasági festési munkálatok.
* Akadálymentes feljáróhoz korlát kiépítése, elmaradt nyílászárók cseréje.

**Kerttel rendelkező egységek**

* A Rumi úti-, a Jáki úti-, a Selmec úti-, és Fogaras úti orvosi rendelőkben, a HCH-ban az igényeknek megfelelően kertrendezési munkákat végeztettünk. (fűnyírás, sövénynyírás, metszések, gyomtalanítás, nyesedékek elszállítása, stb.). A munkálatokat a Fogyatékkal Élőket és Hajléktalanokat Ellátó Közhasznú Nonprofit Kft. végezte.

**2017. évi tárgyi eszköz beszerzések:**

A **Gazdasági Hivatal** számár az intézmény üzemeltetéséhez szükséges beszerzések történtek

* 1 db polcos szekrény
* 3 db falipolc
* 1 db gardrób szekrény
* 1 db hivatali mobiltelefon
* 2 db notebook + konfiguráció
* 1 db külső winchester
* 1 db színes nyomtató és másológép
* 2 db fémvázas szék
* 1 db forgószék

A **Humán Civil Ház** számára beszerzésre került egy szövegfelismerő szoftver, egy takarítógép, 2 db ventillátor, irodaszék, egyedi méret alapján készített szekrény, valamint elkészült a HCH új weboldala is 2017. évben.

Szombathelyi Egészségügyi és Kulturális GESZ Védőnői Szolgálata szakmai munkájának jogszabályban előírt dokumentálását „Stefánia” Védőnői Dokumentációs és Jelentő Rendszer használatával végzi. A szolgálat telephelyek közti mozgása (védőnői munkaszoba, védőnői tanácsadó, iskolaorvosi rendelők) miatt laptopokon végzi a telephelyeken a munkát. A biztonságos adatvesztés nélküli munkavégzéshez megbízható számítógépek használata nagyon fontos, ezért a 40 fő **védőnői szolgálat**ból 6 elavult laptop került leselejtezésre és a munka folyamatos biztosítása érdekében 6 db laptop került beszerzésre NEAK által biztosított forrásból.

**Iskolavédőnő** számára beszerzésre került

* 1 db zsámoly
* 1 db irattartó szekrény
* 2 db irodai szék

A beszerzésekre a régi eszközök javíthatatlanná válása miatt került sor.

**Területi védőnők** számára 1 db hűtőszekrény, 8 db irodai szék került beszerzésre. Költséghatékonysági szempontokat figyelembe véve valamennyi védőnői tanácsadóba beszerzésre került egy 1 db (összesen 7 db) központi lézernyomtató. Az év során egy elhasználódott, javíthatatlanná vált laptop helyett soron kívül történt beszerzés.

**A nem eszköz privatizált háziorvosok** részére 2 db nyomtató, 4 db orvosi szék, 2 db kórtermi szék, 1 db EKG, 1 db Pulse-oximeter került beszerzésre. A 2 db javíthatatlan nyomtató helyett, új került két orvos számára beszerzésre.

A **Prevenciós Ház** részére a Szent Márton Köpenye Szociális program színesebbé, változatossá tétele érdekében 1 db súlymellény, valamint a praktikus tárolás érdekében 1 db kulcsos szekrény került megvásárlásra.

A **vérvételi hely** részére kórtermi székek kerültek az év során beszerzésre

A pénzügyi lehetőségeket és a szakmai elvárásokat figyelembe véve takarékos gazdálkodással próbáltuk épületeink állagmegóvását biztosítani, eszközeinket pótolni, fejleszteni.

Havonta ülésezik a Kollegiális Háziorvosok Vezető Testülete, és a Kollegiális Fogorvosok Vezető Testülete, az ülés összehívásáról Szombathely Megyei Jogú Város Egészségügyi és Közszolgálati Osztály gondoskodik. Résztvevők Szombathely Megyei Jogú Város jegyzője, az Egészségügyi, Kulturális és Koordinációs Iroda képviselője, kollegiális vezető háziorvosok, fogorvosok és a Szombathelyi Egészségügyi és Kulturális GESZ igazgatója.

Negyedévente, illetve alkalomszerűen az aktuális témák megtárgyalására koordinátori értekezletet tartunk, melyen részt vesznek az általános és középiskolák védőnői-; valamint a területi védőnők koordinátorai, továbbá a fogászati, a Humán Civil Ház és a Prevenciós Ház koordinátora az igazgató irányításával.

A Prevenciós Ház működéséért felelős kreatív csoport havonta minden hó első szerdáján ülésezik, akkor alakítja ki és hagyja jóvá a megrendezésre kerülő programokat.

A Szombathelyi Egészségügyi és Kulturális GESZ tevékenységi köre tíz szakmai terület tevékenységével foglalható össze. A tíz területről az alábbiakban számolunk be.

### 

### Szombathelyi Egészségügyi és Kulturális Intézmények Gazdasági Ellátó Szervezetéhez a gazdasági integrálás után tartozó intézmények működőképessége érdekében megtett intézkedései.

1. A napi együttműködés a gazdaságilag GESZ-hez tartozó intézményekkel.
2. A Munkamegosztási megállapodásokban rögzített Szabályzatok folyamatos elkészítése és a jogszabályi változások szerinti aktualizálása.
3. Munkamegosztási megállapodásokban rögzített pénzügyi, gazdálkodási feladatok kialakítása megtörtént, a napi tevékenységünk során figyelemmel kísértük az intézmények pénzügyi, gazdasági működését.
4. Szombathely Megyei Jogú Város Közgyűlése 405/2016. (XII.15.) Kgy. sz. határozatával jóváhagyta a GESZ és feladatkörébe tartozó intézmények belső ellenőrzési tervét. 4 intézményt érintően intézmény gazdálkodásával összefüggő szabályzatok összhangjának vizsgálata történt meg az intézmény SZMSz-vel és a szakmai működési egyéb szabályzatokkal, 1 intézményt érintően a közbeszerzési eljárások vizsgálata, 2 intézményt érintően az intézménynél foglalkoztatottak munkaidő meghatározása, vonatkozó jogszabályok, szabályzatok munkaköri leírások, nyilvántartások és egyéb dokumentumok összhangjának vizsgálata történt meg.
5. A gazdasági átszervezés folytán a „Munkamegosztási Megállapodás” tartalma szerinti a GESZ feladatkörébe utalt gazdálkodás végrehajtási, a finanszírozási, adatszolgáltatási, beszámolási és a pénzügyi, számviteli feladat ellátását, azzal, hogy az intézmények vezetőivel még szorosabbra fűztük a napi együttműködést. Minderre azért van szükség, hogy ösztönözzük az intézmények vezetőit a takarékos ésszerű gazdálkodás kialakítására a saját bevételek növelésére, a létszámgazdálkodás ésszerűsítésére, a működőképesség fenntartására.
6. Az intézmények gazdálkodási folyamatai, könyvelési rendszerük kialakítása kezdetekkor természetesen eltérő volt, a 2017-es évben is törekedtünk arra, hogy az ésszerű gazdálkodáshoz igazodó folyamatokat egységesítsük, átszervezzük és ezt folytassuk a következő gazdasági években. Ezáltal törekszünk a szabályszerű, gazdaságos, hatékony és eredményes gazdálkodásra.
7. Elmondható, hogy 2017. évben biztosítani tudtuk a 7 intézmény pénzügyi, gazdasági tevékenységének folyamatos működését. Havonta minden intézmény vezetője tájékoztatást kapott az intézménye gazdasági folyamatairól, pénzügyi helyzetéről, folyamatos működőképesség fenntartásáról
8. A Savaria Megyei Hatókörű Városi Múzeum gazdasági feladatainak 2017. január 1-től történő ellátásához a munkamegosztási megállapodás megkötése megtörtént. Az ésszerű, szabályszerű, gazdaságos, hatékony és eredményes gazdálkodás folyamatainak megismertetésére, bevezetésére törekedtünk, a gazdasági integrációs folyamatot a következő gazdasági években is folytatni fogjuk.
9. Szombathely Megyei Jogú Város Közgyűlése jóváhagyta a jogszabályi változásokhoz igazodó új Munkamegosztási Megállapodást 242/2017. (IX.14.) Kgy. számú határozatával

# Az ifjúság- egészségügyben dolgozó orvosok és asszisztensek beszámolója a 2016/2017-es tanévben elvégzett munkájáról

1. **Alapfeladatainkról, az ifjúság-egészségügyi ellátás tárgyi és személyi feltételeiről**

Az oktatási intézményben tanulók egészségi állapotának felmérése, testi és szellemi fejlődésének követése megtörtént, a szükséges szűrővizsgálatokat az iskola-egészségügyi ellátásról szóló 26/1997. (IX. 3.) NM rendelet iránymutatásának megfelelően elvégeztük, az egyénre szabott és csoportos egészségnevelésben részt vettünk, valamint a gyermekek egészségvédelme érdekében számos lépést tettünk.

A rendelők tárgyi felszereltsége folyamatosan kiépítésre és lecserélésre került. Aziskolában az internet-hozzáférés, ahol szükséges volt mobil internet segítségével megvalósult. Az adminisztratív feladatok elvégzése gyorsabbá, pontosabbá, egységesebbé vált. Az iskolai illetve az egészségügyi (háziorvosi, szakrendelői, laboratóriumi) hálózatokkal való összeköttetés továbbra is hiányzik, pedig jelentősen gyorsítaná, egyszerűsítené a kommunikációt.

Egyes helyeken változatlanul problémát okoz a vezetékes telefonkapcsolat létesítése, mely a védőnőknek adott mobiltelefonok segítségével részben megoldottá vált.

Szombathely városban 4 ifjúság-orvosi körzet van kialakítva, ebből 3 megállapodás alapján vállalkozási, 1 közalkalmazotti foglalkoztatási formában működik.

Az 1 fő közalkalmazotti praxis tartósan üres, többször meghirdetésre került az ifjúság-orvosi állás. Ellátását megbízási szerződéssel 2 fő háziorvos látja el.

A 2016/2017-os tanévben 1 közalkalmazotti formában működő iskolaorvosi körzet által ellátott középfokú oktatási intézménybe beiratkozott tanulók létszáma 1431 fő volt, melyből 779 fő a szakközépiskolás, 51 a szakiskolás tanulók száma, 601 diák pedig gimnáziumban folytatja tanulmányait.

Iskola típusok:

Gimnázium: 45,6 %

Szakközépiskola, szakiskola: 54,4 %

**2. Beszámoló a rendszeresen ismétlődő feladatokról**

a) Beszámoló az iskola-egészségügyben dolgozó orvos rendszeresen ismétlődő feladatainak elvégzéséről

## A tanulók egészségi állapotának szűrése, követése

Az adott tanévben a középfokú oktatási intézménybe beiratkozott 1431 fő tanuló közül 989 fő vizsgálata történt meg a szűrővizsgálaton. Valamennyi tanulónál részletes anamnézis felvétel, illetve szükség esetén anamnézis kiegészítés mellett alapos belgyógyászati, mozgásszervi, bőr és fogászati vizsgálat történt. Értékelésre kerültek továbbá az érzékszervi szűrővizsgálatok eredményei, valamint a gyermek szomato-pszichés állapota is. Tájékozódó, szűrő jellegű neurológiai vizsgálatot is végeztünk az esetleges eltérések felderítése céljából.

Leghatékonyabbnak a mozgásszervi szűrés bizonyult, mert a tanulók 23 százalékánál, azaz 330 főnél találtunk eltérést, mely az előző évhez képest (149 fő) jelentős emelkedést jelent.

Ugyancsak eredményesnek mondható a fogászati szűrés, mely valamennyi vizsgálaton átesett tanulónál megtörtént, számos diáknál észleltünk eltérést, őket ismételt fogászati szakrendelésre hívták be az iskola fogorvosok.

Ebben a tanévben 17 fő volt a valamilyen anyagcsere betegségben szenvedő gyerekek száma. Ez az összes vizsgált tanulónak az 1,7 %-a.

A vérnyomás-ellenőrzések alkalmával 12 főnél tapasztaltunk kóros értéket. A magas vérnyomás zömmel a túlsúlyos esetekkel magyarázható. Ezen tanulókat a továbbiakban rendszeresen kontrolláltuk, indokolt esetben szakrendelésre küldtük. Azokat a diákokat, akiknél a hypertónia igazolódott, gondozásba vettük.

A golyvaszűrés kapcsán 4 tanulónál észleltünk rendellenességet.

Hallásvizsgálat során kóros eredményt 3 esetben kaptunk.

A szűrővizsgálataink során tapasztalt eltérések miatt 169 tanulót irányítottunk különböző szakrendelésekre; például fogászatra, szemészetre, ortopédiára, laboratóriumba, sebészetre, nőgyógyászatra, bőrgyógyászatra, kardiológiára, ABPM szűrésre, röntgenvizsgálatra stb. Ebből 56 esetben a gyanú beigazolódott.

A krónikus beteg, valamint a testi, szellemi, érzékszervi fogyatékos tanulók követésére, ellenőrzésére fokozott gondot fordítottunk. Összesen 495 egészségügyi okból gondozott tanulót regisztráltunk és 49 fő szociális okból igényel gondozást. Gondozási tevékenységünkkel a különböző szakrendelések, gondozóintézetek munkáját szerettük volna segíteni, kiegészíteni, esetleg még hatékonyabbá tenni.

Üdülés, táborozás előtt álló tanulóknál a szükséges orvosi vizsgálatokat elvégeztük.

## Alkalmassági vizsgálatok elvégzése

A tanév során a 9. és 13. évfolyamos diákok kötelező pályaalkalmassági vizsgálata megtörtént, másodfokú pályaalkalmassági vizsgálatra utalásra nem került sor. Számos esetben került sor pályaválasztási tanácsadásra részben a már beíratott, részben a leendő tanulók számára. Több alkalommal kerestek meg szülők és pedagógusok is kérdéseikkel, problémáikkal.

A tanév elején elkészített testnevelési csoportbeosztás folyamatos korrekcióra szorult, hiszen a tanév során is fordultak elő olyan megbetegedések, sérülések, melyek a normáltól eltérő testnevelési csoportba sorolást tettek szükségessé, illetve az időközben gyógyult tanulók felmentése indokolatlanná vált. 52 főt soroltunk könnyített testnevelési csoportba, 24 tanuló egészségi állapota tette szükségessé a gyógytestnevelésen való részvételt, 29 tanulónál pedig teljes felmentést javasoltunk. Összesen 105 tanulót érintett a különböző testnevelési kategóriákba sorolás. A gyógytestnevelési csoportba javasolt tanulók a foglalkozásokon megjelentek, az ott végzett gyakorlatokat hasznosnak, eredményesnek találták. A könnyített testnevelési csoportba sorolt tanulók foglalkoztatásáról, terheléséről óralátogatások alkalmával, illetve a tanulók beszámolója alapján is tájékozódtunk. Kapcsolatunk a testnevelőkkel folyamatos volt, az egyes tanulók által végezhető, illetve számukra nem ajánlott gyakorlatokról tájékoztatást adtunk, az egyes esetekben felmerülő problémákat megbeszéltük.

Az oktatási intézményben folyó étkeztetést rendszeresen ellenőriztük, beleértve az étlap áttekintését és véleményezését, valamint a konyha ellenőrzését. Figyelmünk az iskolai büfékre is kiterjedt, nemcsak közegészségügyi hiányosságokat kerestünk, hanem kínálatuk egészséges táplálkozásnak megfelelő átalakítására javaslatokat tettünk.

A dohányzási tilalom betartásának ellenőrzése is rendszeresen megtörtént. Ezen a területen a legtöbb oktatási intézményben hiányosságokat észleltünk, mely elsősorban a tanulók fegyelmezetlenségének, a tettenérés nehézségeinek tudható be.

## Részvétel az oktatási intézmény egészségnevelő tevékenységében

A diákokkal való találkozásaink során - kellő időt és figyelmet szánva az egyénre bizalmi légkört tudtunk kialakítani. Az így folytatott beszélgetések kiváló lehetőséget teremtettek arra, hogy személyre szabott egészségnevelést végezzünk. A négyszemközti beszélgetések lehetőséget kínáltak arra is, hogy a tanulókat konkrét kérdésekben is tájékoztassuk, felvilágosítsuk, a bennük felmerülő kérdésekre korrekt választ adjunk.

Beszélgetéseink során a betegségmegelőzés fontosságára és a szűrővizsgálatok mibenlétére is kitértünk.

A tanév során tartott egészségnevelési előadások is szerves részét képezték egészségnevelő tevékenységünknek.

## Környezet-egészségügyi, balesetvédelmi feladatok

Az intézményi környezet - tantermek, gyakorlati helyiségek, tornaterem, egyéb kiszolgáló helyiségek ellenőrzése, a tanulók gyakorlati oktatásával kapcsolatos munkahelyi körülmények megtekintése megtörtént, az észlelt hiányosságokat jegyzőkönyvben rögzítettük a hibák korrigálására kiszabott határidővel együtt. A hiányosságok megszüntetését szintén leellenőriztük.

b.) Az iskola-egészségügyben dolgozó asszisztens rendszeresen ismétlődő feladatainak meghatározása

Az iskola-egészségügyben dolgozó 1 fő asszisztens részt vállal a szűrővizsgálatokból: az orvos megbízása alapján vérnyomásmérést, pulzusszámolást, vizeletvizsgálatot végez.

Az orvosi vizsgálathoz szükséges eszközök, műszerek előkészítésével teszi gördülékenyebbé a munkát. Feladatai közé tartozik az egészségügyi törzslapok, kartonok rendszerezése, előkészítése, adminisztrációs tevékenység végzése.

Az orvosi rendelőben szükséges fertőtlenítést rendszeresen végezte, a rendelő textíliáinak (köpeny, törölköző, lepedő) mosatásáról gondoskodott.

Rendszeresen megszervezte a veszélyes hulladék elszállítását.

A műszer- és gyógyszerszekrény rendszeres tisztítása megtörtént, a gyógyszerszekrényben lévő gyógyszerek hatástani csoportosításával azt áttekinthetőbbé, könnyebben kezelhetővé tette. A gyógyszerek lejárati idejének ellenőrzése, a lejárt szavatosságú gyógyszerek eltávolítása a biztonságos működés feltétele.

A rendelők megfelelő ellátottságához szükséges gyógyszereket rugalmas gyógyszerigényléssel sikerült biztosítani. Az anyagigényléssel kapcsolatos tennivalók bonyolítására negyedévente került sor.

**3. Rendszerestől eltérő, speciális, rendezvényekhez kapcsolódó, egyedi feladatok**

#### Elsősegélynyújtás keretein belül nemcsak az iskolában bekövetkező balesetek, sérülések elsődleges ellátása történt, hanem akut megbetegedés esetén is több alkalommal keresték fel a tanulók rendelőinket heveny panasszal. Ezt követően irányítottuk őket állapotuktól függően háziorvoshoz, illetve egészségügyi intézménybe, szükség esetén a mentőszállításról is gondoskodtunk, kíséretet szerveztünk.

Az iskolában a tanulók leggyakrabban a testnevelési órákon szenvedtek balesetet. A sérülések fajtái: ujjtörés, zúzódás, bokarándulás, térdsérülés, repedés, agyrázkódás, vágott seb. Az iskolában lévő elsősegélydobozok megfelelő felszereltsége érdekében annak tartalmára vonatkozóan tanácsot adtunk.

Szinte valamennyi iskolában szerveztek egészségnapot, melynek programját munkatársaink egészségnevelő és felvilágosító előadásaival sikerült gazdagítani. Néhány intézményben az egészségnevelés egyes témáihoz kapcsolódó programokhoz vendégelőadók részvételére is igény merült fel, ennek szervezési feladatait is teljesítettük.

Számos információs anyag (szórólapok, plakátok) beszerzése is megvalósult, mellyel ugyancsak a tanulók hatékonyabb felvilágosítását, egészségnevelését segíthettük.

Iskolai szünetek (őszi, téli, tavaszi, nyári) idejére a dolgozók ügyeleti beosztását és a nyári tábor munkarendjének beosztását egyeztetés és a szabadságok ütemezése után a munkaügyi előadó készítette el. Az asszisztensnő a nyári napközis táborban az egészségügyi felügyeletben vett részt.

**4. Adminisztratív feladatok, jelentések, statisztikák**

Az ellátott gyermekekről rendszeresen nyilvántartást vezettünk, az információkat kartonon rögzítettük.

Az ambuláns ellátásban részesültek személyes adatait, panaszait, a megjelenés időpontját, az észlelt eltéréseket, az alkalmazott kezelést és javaslatainkat minden esetben az ambuláns naplóban rögzítettük.

Igény esetén egészségügyi könyvet, illetve egészségügyi nyilatkozatot töltöttünk ki.

Iskolánként változó gyakorisággal vettek részt a tanulók sportversenyeken. Az ezt megelőző vizsgálatokat elvégeztük, a vizsgálatok eredményeit rögzítettük. Nyilatkoztunk a tanulók sportolásra való alkalmasságáról.

A tanév végén egészségügyi törzslapkivonatot töltöttünk ki a szükséges adatok és információk feltüntetésével, melyeket 2017. június 15-ig borítékoltunk. Ugyanezen határidővel az adott ifjúság-orvosi körzet munkájáról éves jelentést készítettünk.

Havonta elkészítettük a munkánk ütemezéséről szóló tervet és azt hót megelőzően leadtuk a munkaügyre.

**5. Kapcsolattartás más intézményekkel, szakmai képviseletekkel, civil szervezetekkel, médiával**

A pedagógusokkal az oktatási intézmények szinte mindegyikében problémamentes volt a kapcsolat. Az egészségügyi információkról folyamatos tájékoztatást nyújtottunk, erre többek között a tanári értekezleteken való rendszeres részvétel is keretet biztosított. Folyamatos kapcsolatban álltunk a testnevelőkkel és a gyógy testnevelővel is, ennek köszönhetően a testnevelési csoportbeosztással kapcsolatos információcsere kiválóan megvalósult.

Az iskolák ifjúságvédelmi felelősével való együttműködésünk szoros volt és a kölcsönös segítségnyújtás jellemezte.

Több alkalommal folytattunk megbeszélést a tanulók szüleivel is annak reményében, hogy munkánk még több eredménnyel járjon, illetve a felmerülő problémák megoldásában egymás segítségére lehessünk.

Személyes és írásos kapcsolatban álltunk a különböző szakrendelések orvosaival, a háziorvossal, területi védőnővel is.

**6. Képzés, továbbképzés**

Az asszisztens rendszeresen részt vett a kötelező pontszerző továbbképzéseken, valamint egyéb, egészségneveléssel kapcsolatos, különböző szervezetek, intézmények által meghirdetett előadásokon is.

Természetesen egyéni képzési módszerekkel folyamatosan tájékozódtunk a gyógyszerújdonságokról, új eredményekről.

**Beszámoló az iskolavédőnők 2016/2017-es tanévre vonatkozó általános iskolai munkájáról**

**Szombathely** városában 17 általános iskola működik, melyből:

* 12 állami iskola
* 2 egyházi iskola
* 2 alapítványi iskola
* 1 gyakorlóiskola

Az iskolavédőnői ellátás kiterjed a város területén működő összes oktatási intézményre.

A védőnők munkájukat az iskola - egészségügyi ellátásról szóló 26/1997. (IX. 3.) NM rendelet, 51/1997. (XII. 18.) NM rendelet - szűrővizsgálatok, 18/1998. (VI. 3.) NM rendelet - járványügy, 19/2009. (VI. 18.) EüM rendelet – módosítások és a 20/2012. (VIII. 31.) EMMI rendelet alapján végzik.

Az iskola-egészségügyi ellátás orvosi részét a házi gyermekorvosok továbbra is az oktatási intézménnyel kötött megállapodásuk szerint végzik.

Az iskolai munkát 15 védőnő látta el a tanévben, egy körzet tartós helyettesítését 3 kolléganő végezte. Az iskolavédőnők közül 2 fő csak általános iskolát, a többiek általános és középiskolát egyaránt ellátnak.

**Iskola egészségügyi adatok, védőnői szűrővizsgálatok**

**Beíratott tanulók: 6419 fő**

**Vizsgálatra kötelezett tanulók: 3194 fő**

**Megvizsgált tanulók: 3374 fő**

**Szakrendelésre utalt tanulók: 1125 fő**

A 2016/2017-es tanév során törvény által a vizsgálatra kötelezett osztályok a 2., 4., 6., 8. osztály volt, szűrésük és vizsgálatuk maradéktalanul megtörtént.

Védőnői szűrések a jogszabályi protokoll szerint: testtömeg, testmagasság, látásélesség, színlátás (6. osztályban), hallás vizsgálata és vérnyomásmérés. A szűrés időpontjáról, törvényben meghatározott rendjéről írásban tájékoztatjuk a szülőket és kérjük őket a gondozás korrekt lebonyolíthatósága miatti adatszolgáltatásra betegséggel, gyógyszerszedéssel kapcsolatban. Ezt követően sok új információt kapunk mely segíti munkánkat és jó kapcsolatot biztosít a szülőkkel.

**Védőoltások az iskolában**

A 2016/2017-es tanévben életkorhoz kötött kötelező kampányoltásra kötelezettek a 6. és a 7. osztályos tanulók voltak.

Szeptember hónapban a 6. osztályos tanulók **MMRvaxPro** oltóanyaggal történő kanyaró- rubeola-mumpsz oltása, október hónapban pedig **Boostrix** oltóanyaggal a diftéria-szamárköhögés-tetanusz elleni védőoltása történt meg.

A 7. osztályos tanulók szeptemberben esedékes **Engerix-B**, B-típusú májgyulladás elleni védőoltása zajlott le, akik az oltás II. részletét 2017. március hónapban kapták meg.

A 2016/2017-es tanévben tovább folytatódott az önkéntes alapon, lányok részére igénybe vehető HPV elleni védőoltás a 7. osztályosok körében. Ez az oltás is 2 részletből áll, 2016 októberében, majd 6 hónap múlva, 2017 áprilisában zajlottak az oltások.

**A tanév során így összesen 2895 kötelező védőoltás beadása történt az általános iskolákban. A HPV elleni védőoltás beadására 462 esetben került sor.**

A védőnő feladatai a védőoltások kapcsán:

* szülők tájékoztatása, értesítése az oltásról
* oltási kiskönyvek összegyűjtése, átnézése
* oltóanyag rendelés, szállítás
* adminisztratív feladatok (védőoltási kimutató, kiskönyv, jelentés, Stefánia rendszer)
* oltások felszívása, előkészület a beadásra
* oltás lebonyolítása
* oltás utáni ellátás, felügyelet

Sajnálatos, hogy a kötelező védőoltások közül 26-ot nem sikerült beadni, mert a szülők megtagadták azt. A védőnő az oltások előtt kéri az előzetesen kiosztott aláírt szülői beleegyezéseket és az oltási könyveket az oltások dokumentálása miatt. Az a szülő, aki ezt a beleegyező nyilatkozatot nem küldi vissza, tértivevényes levelet kap, melyben új időpontot jelölünk meg az oltásra. 3 tértivevényes értesítést követően a védőnő köteles hivatalos levélben a tiszti főorvosnak jelenteni a gyermek oltásának elmaradását, a tértivevények melléklésével. 2017. január 1-től több jogszabály-módosítás lépett életbe, melyek értelmében a védőnő oltásmegtagadás esetén köteles jelzést küldeni nem csak a tiszti főorvosnak, hanem a gyermekjóléti szolgálatnak is. A védőnő hatásköre, feladatai eddig terjednek. Ez sok odafigyelést, pontos adminisztrációt igényel.

**Gondozási tevékenység**

Az iskolában tanuló egészségügyi okból veszélyeztetett, illetve a krónikus betegség miatt fokozott gondozásra szoruló gyermek ellátására is kiemelt figyelmet kell fordítanunk.

A védőnő feladata:

* a gyermek állapotának nyomon követése,
* állapotváltozások figyelemmel kísérése,
* állapotromlás megelőzése,
* gyógyszerszedés ellenőrzése,
* felülvizsgálatok megtörténtének dokumentálása,
* tanácsadás.

A Stefánia védőnői rendszerben történik a gondozási csoportok szerinti nyilvántartás és a dokumentáció vezetése.

A leggyakoribb gondozási csoportok:

* Légzőszervi betegségek
* Anyagcsere betegségek
* Obesitas
* Szív- és érrendszeri betegségek
* Allergiás megbetegedések
* Mozgásszervi betegségek
* Idegrendszeri betegségek
* Vese betegségei
* Érzékszervi betegségek
* Endokrin betegségek

|  |  |  |  |  |
| --- | --- | --- | --- | --- |
| **Gondozási csoport** | **2016/2017 tanév (fő)** | **2016/2017 tanév (%)** | 2015/2016 tanév | 2014/2015 tanév |
| Asthma bronchiale | **349** | **18,1%** | 404 | 360 |
| Rhinitis allergica | **192** | **9,9%** | 225 | 180 |
| Anyagcsere betegségek | **139** | **7,2%** | 79 | 129 |
| Obesitas | **302** | **15,6%** | 270 | 234 |
| Asthenia | **158** | **8,2%** | 186 | 118 |
| Szív- és érrendszeri betegségek | **52** | **2,7%** | 71 | 63 |
| Endokrinológia | **27** | **1,4%** | 15 | 13 |
| Mozgásszervi betegségek | **368** | **19,0%** | 382 | 327 |
| Idegrendszeri betegségek | **100** | **5,2%** | 103 | 128 |
| Vese betegségei | **11** | **0,6%** | 17 | 14 |
| Fejlődési rendellenesség | **63** | **3,3%** | 65 | 87 |
| Egyéb | **172** | **8,9%** | 80 | 82 |
| **Összesen** | **1933** | **100,0%** | 1897 | 1735 |

A tanév elejei testnevelési csoportbesorolás kapcsán, az osztályvizsgálatok során, illetve célzottan a gondozott gyermek megkeresésekor kerül a kezünkbe az adott tanuló újabb szakorvosi lelete, mely alapján tovább folytatjuk, esetleg lezárjuk a diák gondozását. Régi, jó kapcsolat esetén a gyerek csak kopog az ajtón és lobogtatja nekünk a szakorvosi papírt, ezzel is megkönnyítve a munkánk.

A mozgásszervek betegségei miatt gondozottak száma magas. Nehézkes az orthopédiai szakrendelésre való eljutás, amíg az elváltozások nem okoznak kifejezett panaszt a gyermeknek, pedig az enyhébb esetek hatékonyabban kezelhetőek. A mozgásszervi elváltozások jó részében nem várhatunk gyors javulást. Hosszan tartó torna, gyógytestnevelés, gyógyúszás hozza csak meg a várt eredményt a gerinc-, mellkas- és láb elváltozásai kapcsán.

Sok gyermek kap fűzőt a gerincferdülése miatt. Ez nemcsak kényelmetlen a gyerekeknek, de sokan szégyellik is. Ilyenkor nagyon fontos a tanuló pszichés támogatása, esetlegesen az osztállyal való beszélgetés is, hogy miért fontos, hogy hordja ezt az, akinek szükséges, s hogy emiatt ne érje a viselőjét semmiféle hátrányos megkülönböztetés, csúfolás a társak részéről.

Viszonylag gyakori probléma a hypothyreosis, mely betegség esetében nagyon fontos a rendszeres szakorvosi kontroll, hiszen a hormonszint változásai meglehetősen tág határok között tudnak mozogni serdülőkorban. Ilyenkor azonnal reagálni kell, a gyógyszeradag megváltoztatására kerülhet sor. Tehát ezeket a gyerekeket nekünk is fontos nagy figyelemmel követnünk.

A légzőszervi betegségek között legtöbben az asztmások vannak. Szerencsére már nagyon jó gyógyszerek, inhalációs hörgőtágítók állnak a szakorvosok rendelkezésére, melyek használatával az asztmás gyerekek is aktív életet tudnak élni, sportolhatnak is. Azonban nagyon fontos a félévenkénti szakorvosi kontrollon túl, hogy mi is nyomon kövessük az állapotukat, hiszen könnyített testnevelésre szorulhatnak, vagy éppen az állapotuk javulása következtében normál testnevelést is végezhetnek. S fontos, hogy erről mi is tudjunk és ezek alapján a testnevelőket is tanácsokkal lássuk el az ilyen gyermekek kapcsán.

Az obesitas miatt gondozottak száma tovább emelkedett az előző tanévhez képest. Nagyon rosszak a fiatalok táplálkozási szokásai, a testmozgás szinte nem is szerepel a napirendjükben. Nekik nem elég a mindennapos testnevelés óra, célzottan rájuk szabott testmozgásra lenne szükségük. A testnevelés keretei között nem biztos, hogy sikerélményük van, mert a túlsúly miatt nem olyan gyorsak, nem olyan ügyesek. Az egyébként sem túl nagy önbizalmukra és kedvükre ez nincs jó hatással. Még kevésbé fognak „dolgozni” az órán. Az esetükben teljes életmódváltásra lenne szükség, ami nem csupán a gyermek életmódjára, hanem elsősorban a család életmódjára vonatkozik. A rossz szokásaikat kellene átfogó módon megváltoztatni. A gyermek egyedül - még ha van motivációja is – kevés sikert tud elérni. Gyakran látjuk azt, hogy a kövér gyermeknek a szülője is hasonló testalkatú a hasonló életmód miatt. S mivel ez az állapot még nem fáj, így nem is vesznek tudomást a problémáról. Pedig egyre több fiatal, sőt gyermek van a II. típusú – régen öregkorinak nevezett – diabetes határán; illetve tapasztaljuk, hogy vérnyomásuk enyhén emelkedett sok esetben.

Másik testsúlymérés során tapasztalt eltérés, ha 3 súlypercentil alatti a gyermek. Ez az érték jelezhet ugyanúgy kedvezőtlen dolgot, mint a túlsúly. Az ilyen gyerek lehet vékony csontozatú, vékony testalkatú, öröklötten sovány gyermek. De állhat a soványság hátterében nem kellő mennyiségű étel fogyasztása is. Sajnálatos, de látunk ilyen eseteket is, mikor a gyermek szinte csak az iskolában eszik, mert otthon nem nagyon van mit. Nagyon fontos ilyen esetekben az éberség és a megfelelő társszervek bevonásával való segítségnyújtás. Állhat a háttérben felszívódási zavar, hormonális problémák, ezért minden újonnan felfedezett, szomatikusan fejletlen gyermeket háziorvoshoz irányítunk kivizsgálás céljából. Mindezek mellett sem ritka a fogyókúrázó, szándékosan nem evő, anorexia nervosa határán álló gyerek már általános iskolában is és nem csak a lányok körében. Az előző években átlagos testalkatú gyermek esetében a 3 percentil alá soványodás mindenképp fel kell, hogy hívja a figyelmünk erre. Gyanú esetén háziorvos segítségét kérjük, illetve a pszichológus segítségnyújtása képezi a terápia másik pillérét a család támogatása mellett.

Két oktatási intézményben történik a sérült tanulók ellátása. Az Aranyhíd Nevelési-Oktatási Integrációs Központban a sajátos nevelési igényű gyermekek fejlesztése, nevelése, oktatása folyik. A Bercsényi Miklós Általános Iskolában pedig az ép intellektusú mozgássérült gyermekek részesülnek speciális ellátásban.

Az érzékszervi gondozottak 90%-a szemüveges tanuló. Náluk fontos, hogy ne elégedjenek meg azzal, hogy egyszer rég kaptak egy szemüveget és azt gondolják, az egy életre szól. Nyomon kell követnünk az ő állapotváltozásukat is. Szemüvegük éles látást biztosít-e a számukra, hordják-e, járnak-e rendszeresen szakorvosi ellenőrzésekre? Az egészségtudatosság erről is szól. Ezt kell a gyermekekkel megértetnünk, ami nem egyszerű feladat.

Ebben a tanévben 838 szemüveges tanulót tartottunk számon. E**gészségügyi ok miatt összesen 2957 tanulót gondoztunk a 2016/2017-os tanév során. Vannak, akiket több betegség miatt is.**

A 2016/2017-es tanévben **402** gyermek volt szociális okból gondozottaz általános iskolákban.

A jelzőrendszer tagjaként fontos szerepünk van a szociálisan vagy más okból veszélyeztetett gyermek problémájának észrevételében és szükség esetén az intézkedés is a védőnő feladata. Itt a folyamat nem ér véget, hiszen a gyermekjóléti szolgálat munkatársával, az iskolával és egyéb segítő szakemberekkel kell a továbbiakban arra törekednünk, hogy a gyermek veszélyeztetettséget csökkentsük.

Az előző tanévhez viszonyítva jelentősen nőtt az egészségügyi – és szociális ok miatt gondozott gyermekek száma.

A védőnői gondozás, melyre akár egészségügyi, akár szociális ok miatt kerül sor, nagyon fontos eleme a mindennapi munkánknak. Ehhez elengedhetetlen a jó kapcsolat a szülőkkel, a gyermekekkel, a nevelőtestülettel, az orvosokkal és a szociális segítséget nyújtó szakemberekkel egyaránt. Jobb hatásfokkal lehet dolgozni, ha van személyes kapcsolat, mely ápolására minden fél törekszik a problémamentes időkben is.

**Testnevelés alól felmentettek**

Fontos feladata a tanévkezdésnek feltérképezni a tanulók testnevelési alkalmasságát a szakorvosi javaslat alapján és az állapotuknak megfelelő mozgásformába sorolni őket.

|  |  |  |  |  |
| --- | --- | --- | --- | --- |
| Kategóriák | **2016/2017** | 2015/2016 | 2014/2015 | 2013/2014 |
| I. Kategória - könnyített testnevelés | **254** | 297 | 333 | 271 |
| II. Kategória - gyógytestnevelés | **113** | 111 | 111 | 132 |
| III. Kategória - teljes felmentés | **109** | 96 | 80 | 63 |

Fontos és jó, hogy gyógytestnevelésre, sőt gyógyúszásra is járhatnak a problémával küzdő gyerekek. Az úszás megmozgatja a test összes belső izmát, emellett fejleszti az állóképességet és növeli a mozgékonyságot. Az úszásnál figyelni kell a légzésre, ez az egyetlen sport, amely légzésszabályozásra kényszerít, ezáltal a légző szervrendszer is fejlődik. Ezen túl még az úszás során nyúlnak az izmok, a gerincnek stabilitást biztosít. Minden szervrendszerre pozitív hatást gyakorol, viszont a sportsérülések valószínűsége elenyésző.

A gyógytestnevelővel a viszonyunk évek óta nagyon jó. Szívesen segít bármely kérdésben nekünk is és a szülőknek, gyermekeknek is. A köztünk lévő kommunikáció a testnevelési csoportbesorolás változásai miatt egész évben folyamatos.

**Egyéni védőnői tanácsadások, baleseti ellátás, ambuláns ellátás**

Munkánk nagyon fontos és szép része az egyéni védőnői tanácsadás. Az iskolában nagyon sok lehetőség adódik, hogy a gyermekek megismerésével problémáikról, gondjaikról, betegségeikről tudomást szerezzünk. Az osztályvizsgálatok során az anamnézis felvételekor mindig rákérdezünk az elmúlt időszak történéseire, még akkor is, ha már jól ismerjük a tanulót. Ha a kapcsolat védőnő és diák között bizalmas, nyílt tud lenni, akkor a gyermek beavat minket akár olyan problémájába is, amibe mást nem. A fiatalok tudják, hogy a mi ajtónk mindig nyitva áll előttük és bármilyen problémáról legyen is szó, hozzánk bátran fordulhatnak.

**A baleseti – és ambuláns ellátásban a 2016/2017-es tanévben 2234 fő részesült. Mentőhívásra 16 esetben volt szükség. Az intézményben balesetet szenvedettek száma 81 fő volt.**

Baleseti ellátás alatt többnyire kisebb sérülések, horzsolások, sebek fertőtlenítését, kötését értjük. Azonban adódnak komolyabb esetek is, ahol a védőnő szaktudásán és talpraesettségén sok múlik. Nyugalma és higgadtsága fontos azokban az esetekben, mikor mentőt kell hívni vagy szükséges a tanulót szakorvoshoz küldeni. Ilyenkor a szülőt azonnal értesítjük és kérjük a beleegyezését, segítségét, hogy a gyermek minél előbb a megfelelő ellátásban részesülhessen.

Ambuláns ellátásra valamilyen akut tünet miatt jönnek a tanulók a védőnőhöz. Leggyakrabban fejfájás, hasi fájdalmak, szédülés, rossz közérzet, hányás, hasmenés fordul elő. Sok esetben az alapos kikérdezés során kiderül, hogy a gyerek nem eszik reggelit, nem fogyaszt elegendő folyadékot, s ez bizony testi tünetekhez vezet. Nagyon fontos, hogy ilyenkor újból felhívjuk a figyelmét erre és a megfelelő életmóddal igyekezzünk megoldani a visszatérő problémát. Ennek a rossz szokásnak, „lustaságnak”, „szülői hanyagságnak” a megváltoztatása nem könnyű.

Fertőző betegség gyanúja esetén fontos, hogy a gyerek mielőbb orvosi ellátásban részesüljön és mindent meg kell tenni a fertőzés továbbvitelének megakadályozására.

A védőnői fogadóórák alatt és egyéb időpontokban is szívesen keresik fel a tanulók és szüleik is a védőnőt. Ez az idő ad lehetőséget a leletekkel kapcsolatos konzultációra, tanácsadásra, a terápiás vagy preventív teendők átbeszélésére, lelki bajok felfedésére és megoldására, továbbtanulással kapcsolatos kérdések tisztázására, egyebekre.

**Fogászati szűrés**

Évente egy alkalommal minden tanuló fogászati szűrése megtörténik az iskolafogászaton. Elváltozás esetén vagy további kezelés szükségességekor a gyermeket a szüleivel rendelik már vissza.

A szűrések, vizsgálatok során is felhívjuk a tanulók figyelmét a fogászati kezelés szükségességére caries és szabálytalan fogazat esetén.

A fogszabályzót viselő tanulókra külön figyelmet fordítunk. Fontos a lelki támogatás, megerősítés, figyelmük felhívása a fokozott szájhigiéniára.

Egészségnevelő előadásokkal is igyekszünk a gyermekek figyelmét a megfelelő száj higiénére, annak szükségességére felhívni és gyakorlatban bemutatni a megfelelő fogmosási technikát.

**Közegészségügyi tevékenységek**

1. Étkezés, étkeztetés ellenőrzése, konzultáció a konyha vezetőjével, javaslat az egészségesebb étrend kialakítására. Több iskola elnyerte az Öko iskola címet, mely megköveteli a fokozott felügyeletet, egészségesebb étrend kialakítását.
2. Személyi higiénia ellenőrzése.
3. Munkavédelmi szemlén való részvétel.

A tisztasági vizsgálatok az előírásoknak megfelelően szeptember, január, április hónapokban minden gyermekre kiterjedően megtörténtek. Ezen túl pozitivitás vagy jelzés esetén igény szerint is vizsgálunk még. A szülőket minden esetben írásban, lezárt borítékban tájékoztatjuk a problémáról. A tanulók visszaellenőrzése az előírásoknak megfelelően, folyamatosan történik.

Minden első osztályos tanuló, illetve szülő a tanév elején megkapja az Országos Epidemiológiai Központ *„A fejtetű és a fejtetvesség elleni védekezés gyermekközösségekben”* című 4 oldalas tájékoztatóját, melynek végén a perforált részen aláírásával jelezi, hogy a tájékoztatást megkapta, feladatait tudomásul vette.

Sok munkát, időt követelnek a tisztasági vizsgálatok a mindennapi teendőink közül. Sajnos vannak évek óta elhúzódó esetek is, ahol csak ideig-óráig tudunk eredményeket elérni.

**Az általános iskolákban a 2016/2017-es tanévben beíratott 6419 tanulónál a tanév során 19445 tisztasági vizsgálatot végeztek az iskolavédőnők! 55 gyermeket szűrtünk ki, az ismétlődő esetek száma 14 volt. 5 esetben kellett intézkedni ezen ügyekben.**

Az intézkedéseket a járványügy, illetve szükség esetén a gyermekjóléti szolgálat felé tesszük meg.

**Egészségnevelés, egészségfejlesztés**

Az egészségnevelés, a primer prevenció és a védőnő fogalma összefonódik. Nagyon fontos szelete ez a munkánknak, szívesen vállalunk részt a tanulók egészségmagatartásának, egészségtudatos életmódjának kialakításában, fejlesztésében.

Az iskolák igényei szerint alakítjuk ki az egészségnevelési ütemtervünket. Vannak kötelezően megvalósítandó feladatok és persze ezek mellett sok-sok aktuális, vagy éppen az adott közösséget jobban érdeklő témák.

Alsó tagozatban kiemelten fontos témák a helyes fogápolás, napirend, mindennapi tisztálkodás, balesetek megelőzése. Szombathely MJV Önkormányzatának jóvoltából megvalósuló „Óvodától az érettségiig” elnevezésű egészségfejlesztési programsorozat elemeként a 2. osztályos gyermekek az egészségfejlesztő óra végén fogápolási csomagot kaptak a védőnőktől.

A serdülőkorról, annak változásairól már 4. osztálytól folyamatosan az életkornak megfelelően kell beszélgetnünk. A egészséges táplálkozás megtárgyalása az 5. évfolyamon kötelező, de soha nem lehet eleget beszélni róla.

A 6. osztálytól kezdődnek a szenvedélyek megelőzését célzó órák, különös tekintettel a dohányzásra, alkoholfogyasztásra, droghasználatra és újabban az energiaitalokra is. A nemiséggel, szexualitással kapcsolatban a 7. és a 8. évfolyamos tanulókkal szoktunk beszélgetni. Szintén az „Óvodától az érettségiig” elnevezésű egészségfejlesztési programsorozat elemeként a 7. osztályos fiatalok Dr. Zacher Gábor : Mindennapi mérgeink c. előadásán vehettek részt és hallottak a szakembertől a dohányzás, alkoholfogyasztás, kábítószerek, energiaitalok használatának következményeiről.

Egy kolléganőnk évek óta nagy sikerrel csinálja, az 5. osztályos lányoknak szóló Ciklus Showt és a fiúk számára a „Titkos küldetést”.

Érintett témák még:

* biztonság, balesetek megelőzése, elsősegélynyújtás
* családi életre nevelés
* szűrővizsgálatok, oltások
* környezetvédelem
* allergiák
* kullancsok
* testmozgás fontossága

Az egészségnevelési programok megvalósulnak:

* tanórai keretek között
* tanórák után, klubok, szakkörök formájában
* szervezett egészségnapokon szülők bevonásával
* öko-napon, sport napon, családi délután keretében
* gyakoriak a vetélkedők, melyek feladatait az egészség témaköreiben állítjuk össze a gyermekek életkorának megfelelően

**A 2016/2017-es tanévben az egészségfejlesztő órákkal, egészségnapokkal a kolléganők összesen 4693 gyerekkel dolgoztak együtt.**

Mindig igyekszünk megújulni, az adott témát több oldalról láttatni a gyerekeknek. Sokféle szemléltető eszköz áll a rendelkezésünkre (Beni maci és a belső szervei, Dohányzó Zsuzsi, Dohányzó száj, fogsor fogkefével, részeg szemüveg), emellett igyekszünk a korral is lépést tartani, így power point bemutatókat készítünk, plakátokat tervezünk, új videókat vetítünk. Próbálunk nemcsak a gyermekek, fiatalok elméjére, hanem lelkére is hatni. Több fronton talán több eredményt tudunk elérni.

**Speciális feladataink**

* Egészségnapok szervezése - Agora-Savaria Filmszínház *Egy nap az egészségért* program, szűrések, tanácsadás, bemutatók
* *Tanfolyamok, klubok, szakkörök* (elsősegélynyújtás, csecsemőgondozás, tini-klub, versenyekre felkészítés)
* *Iskolai büfé* egészségesebbé tétele, folyamatos kapcsolat, javaslattétel
* *Egészségügyi felügyelet* rendezvényeken
* *Egészségügyi felügyelet* táborok, túrák, kirándulások alkalmával
* *Oktató* védőnői feladatok
* Iskolai *honlap* szerkesztésében való aktív részvétel, iskolai dekorálás
* *Pályázatírás*
* *Szombathelyiek Egészségéért Egyesület* munkájában aktív részvétel
* *Napközis nyári tábor* egészségügyi felügyelete, illetve a nyári tábor ideje alatt egészségfejlesztő órák tartása a táborozó gyerekeknek
* *Helyettesítés*
* *Csapatépítő programok*
* *Prevenciós Ház* programjainak népszerűsítése, aktív részvétel, ötletelés, szervezés, lebonyolítás
* *Öko rendezvények*

**Továbbképzések, önképzések**

* dr. Nagy Péter Olivér: Gyermekortopédiai kórképek és terápiás lehetőségük
* Hevesi Krisztina: Társas kapcsolatok, közösségi lét (facebook és valóságshow-k világa), párkeresés, önismeret, felnőtt szerepek, felelős szexuális döntések, a család működése
* V. Kulcsár Ildikó: Együtt a Nőkért! Emlőrák elleni figyelemfelhívó séta - „Egy korty derű”
* Dr. Zacher Gábor: Mindennapi mérgeink; alkohol, dohányzás, kábítószerek, energiaitalok
* Budapest SOTE Védőnői - Szülésznői Gyermekápoló Konferencia
* Tóth Tünde: Stressz-kezelés elméleti és gyakorlati útmutatója a mindennapokhoz
* Klobusitzky György: „Vigyázz magadra”
* Tari Annamária: „Online gyerekek és offline felnőttek – változó feltételek a nevelésben”
* Pszichoszomatikus betegségek csecsemő és kisgyermekkorban
* Szombathely Kötelező szakmacsoportos továbbképzés: A korszerű védőnői gyakorlat kihívásai
* Tóth Tünde: Gyermekkori szorongások, viselkedési zavarok tünetei és kezelési lehetőségei
* „Mellünk egészségéért” védőnői program
* Jogszabályi változások a veszélyeztetettséget észlelő- és jelzőrendszer működésében
* E-Bug Iskola-egészségügyi Konferencia
* Lélek nélkül nem megy! Léleképítés – Lelki életünk: Dr. Bagdy Emőke, Dr. Buda László, Pál Feri atya
* PREZI oktatás – prezentáció készítés új dimenzióban
* Szentgyörgyi Edit - párkapcsolati- és szexuálterapeuta: „Együtt vagy egymás mellett?"
* Az iskolavédőnő feladatai az emlődaganatok megelőzésében

**Kapcsolattartás intézményekkel, szakmai képviseletekkel, civil szervezetekkel, médiával**

1. Iskolavezetés, tantestület
2. Szülők, szülői munkaközösség
3. Nevelési Tanácsadó
4. Pálos Károly Szociális Szolgáltató Központ és Gyermekjóléti Szolgálat
5. RÉV Ambulancia
6. Vas Megyei Kormányhivatal Szombathely Járási Hivatala Népegészségügyi Osztály
7. Vas Megyei Markusovszky Kórház - szakrendelések
8. Vas Megyei Rendőrkapitányság
9. Vöröskereszt
10. Civil szervezetek
11. Vas Népe
12. Városi Televízió
13. Savaria Fórum
14. Szombathely Megyei Jogú Város Önkormányzata, Egészségügyi és Közszolgálati Osztály
15. PTE EFK - Védőnőoktatás

**Terveink a 2017/2018-as tanévre**

* Szűrések, vizsgálatok, egészségfejlesztés hatékony, magas színvonalú folytatása
* Egészségnapok szervezésében, lebonyolításában aktív részvétel
* Egészségfejlesztési Iroda programjainak megvalósításában való részvétel
* Részvétel a város egészséget, lakosságot érintő programjaiban
* Továbbképzések, önképzések, csapatépítés, szupervízió
* Hagyományteremtő céllal létrehozott rendezvényeink folytatása
* Védőnői továbbképzés szervezése, lebonyolítása
* Szombathelyiek Egészségéért Egyesület munkájának segítése

**Összegzés**

Eszközeink állapota jó. Elhasználódás, probléma esetén javítják, szükség esetén cserélik őket, a lehetőségekhez mérten.

A munkában igyekszünk a szűrővizsgálatok, egészségnevelés, egyéni tanácsadás, tisztasági vizsgálatok között mindig megtalálni azt az egyensúlyt, amit az adott helyzet, az adott közösség jobban megkíván.

Nincs két egyforma nap, nincs két egyforma egészségnevelési óra. Ez a sokszínűség sok örömet, megújulást tartogat számunkra. Ám időnként ez megterhelő is lehet. Azonnali alkalmazkodást, nagy rugalmasságot, önbizalmat, magas szakmai tudást igényelnek a mindig új kihívások. Az iskolavédőnő a munkáját egyedül végzi, ritkán van alkalom a kolléganőkkel való találkozásra, tapasztalatcserére. Ez szellemileg is, pszichésen is megterhelő, kimerítő.

A pedagógusokkal, iskolavezetéssel, iskolaorvosokkal jó a kapcsolat, ami feltétele is a gördülékeny, hatékony munkának.

2016/2017-es tanévben folytatódott Szombathely MJV Önkormányzatának jóvoltából megvalósuló „Óvodától az érettségiig” elnevezésű egészségfejlesztési programsorozat, melyre ebben az évben is örömmel jelentkeztek az iskolák. Fontosnak érzik ők is, hogy több oldalról, más jellegű programokkal is támogassuk, színesítsük, élménnyé tegyük az egészségfejlesztést.  
  
Az iskolavédőnő munkája az általános iskolában nagyon sokrétű, mert tág életkori határok között mozognak a gyerekek. Az óvodából érkező, sokszor 7 év alatti kisgyermek még babusgatásra, dédelgetésre szorul olykor, majd az idő múlásával vesszük azt észre, hogy már nyúlik, kamaszodni kezd, változik napról napra. A következő pillanatban szóba kerül a továbbtanulás, majd búcsúzunk egymástól. Végigkövetjük nemcsak a testi fejlődésüket, de a felcseperedésük szemtanúi is vagyunk. Pillantásából tudjuk, hogy épp beteg, vagy rosszkedvű, vagy csak megerősítést szeretne, netán élményeit szeretné megosztani velünk a folyosón vagy a rendelőben. Ez a bizalmas, közeli kapcsolat ad lehetőséget arra, hogy időben észrevegyük, ha valami nyomja a lelkét, vagy éppen a testi fejlődésében van figyelemfelhívó eltérés. Minden nap adunk és kapunk is, ahogy Sigmund Freud is mondja:

***„Minél több szeretet és jóság sugárzik belőled, annál több áramlik rád vissza.”***Ezért szép az iskolavédőnői hivatás ma is!

**Összefoglaló jelentés a középfokú iskolákat ellátó**

**védőnői munkáról a 2016/2017-es tanévben**

A védőnők munkájukat az iskola - egészségügyi ellátásról szóló 26/1997. (IX. 3.) NM rendelet, 51/1997. (XII. 18.) NM rendelet - szűrővizsgálatok, 18/1998. (VI. 3.) NM rendelet - járványügy, 19/2009. (VI. 18.) EüM rendelet – módosítások és a 20/2012. (VIII. 31.) EMMI rendelet alapján végzik.

A tanév során az iskolai munkát 15 főállású iskolavédőnő látta el. Egy körzet tartós helyettesítés alatt áll.

***Az intézmények száma:*** 17

Állami iskola: 13

Egyházi iskola: 2

Alapítványi iskola: 1

Gyakorló Általános iskola és Gimnázium: 1

***Iskola típusaink:***

Gimnázium: 7

Beíratottak száma: 2477 fő

Szakgimnázium: 10

Beíratottak száma: 3622 fő

Szakközépiskola: 7

Beíratottak: 1110 fő

Szakgimnázium és szakközépiskola intézményeinkben 14 évtől 22 éves korig, illetve felnőtt képzés is folyik, valamint a nyolcosztályos gimnáziumokban már a 11. életévtől gondozzuk a gyermekeket. Ez a széles korra vonatkozó sáv meghatározza feladataink sokrétűségét, úgymint

* egyeztetett munkaterv az iskolákkal
* Stefánia védőnői program napra kész vezetése
* testnevelési csoportbesorolás előkészítése, vizsgálatok szervezése, lebonyolítása
* gondozási nyilvántartás vezetése, vizsgálatok szervezése, lebonyolítása
* szakmai alkalmassági vizsgálatok szervezése, lebonyolítása, adminisztrációja, jelentése
* szükség szerint tisztasági vizsgálatok lebonyolítása, jelentése
* megbetegedési veszély elhárítása céljából végzett oltások szervezése, lebonyolítása, nyilvántartása, jelentése
* étkeztetés ellenőrzése (büfé és menza)
* munkavédelmi szemle
* gyakorlati helyszín látogatása
* osztályvizsgálatok szervezése, lebonyolítása, adminisztrációja
* szűrővizsgálatok elvégzése (súly, magasság, vérnyomás, látás, hallás, színlátás, mozgásszervi, golyva, mentális állapot)
* beiskolázás előtti alkalmassági vizsgálat
* egészségfejlesztés (szakkörök, órák, tanácsadás, kiscsoportos beszélgetések, rendezvények szervezése, aktív részvétel az iskola életében)
* jelentések készítése: statisztikai hivatalnak, Vas Megyei Kormányhivatal Szombathely Járási Hivatala Népegészségügyi Osztálya, vezető védőnőnek, iskoláknak, munkáltatónak
* ambuláns ellátás, elsősegélynyújtás
* mentális gondozás

**Beíratott tanulók összes száma: 7209** fő

Vizsgálatra kötelezettek: **3210** fő

Megvizsgált: **5565** fő

Szakrendelésre küldve: **899** fő

Pályaalkalmassági vizsgálaton részt vett: **915** fő

A számokból jól látszik, hogy a törvény által előírt, kötelezően megvizsgálandó gyermekek számához képest lényegesen több a megvizsgált tanulók száma. A védőnők fontosnak tartják, hogy ne csak kétévente, hanem minden tanévben találkozzanak a fiatalokkal, így jobban követhető testi-lelki állapotváltozásuk. Ezáltal közvetlenebbé válik a kamaszokkal a kapcsolat és szívesebben jönnek a védőnőhöz örömükkel és bánatukkal egyaránt.

Balesetet szenvedett: **31** fő

Ambuláns ellátás: **2260** fő

Mentő hívás: **30** alkalommal

Az ambuláns megjelentek száma és a mentőhívások gyakoriságának emelkedése jelzi, milyen fontos a védőnő aktív jelenléte az iskolában, ahol talpraesettségével, szakmai tudásának birtokában azonnali döntést tud hozni az esetleges gyors beavatkozás szükségéről.

A nyolcosztályos gimnáziumokban az általános iskoláskorú tanulók kötelező kampányoltásokban részesülnek. Szeptember hónapban a 6. osztályos tanulók **MMRvaxPro** oltóanyaggal történő kanyaró- rubeola-mumpsz oltása, október hónapban pedig **Boostrix** oltóanyaggal a diftéria-szamárköhögés-tetanusz elleni védőoltása történt meg.

A 7. osztályos tanulók szeptemberben esedékes **Engerix-B**, B-típusú májgyulladás elleni védőoltása zajlott le, akik az oltás II. részletét 2017. március hónapban kapták meg.

A 2015/2016-os tanévben került bevezetésre az önkéntes alapon, lányok részére igénybe vehető HPV elleni védőoltás a 7. osztályosok körében. Ez az oltás is 2 részletből áll, 2016 októberében, majd 6 hónap múlva, 2017 áprilisában zajlottak az oltások.

A 2016/2017-es tanévben 464 kötelező oltást és 64 HPV elleni védőoltást kaptak a gimnáziumi tanulók.

A védőnő feladatai a védőoltások kapcsán:

* szülők tájékoztatása, értesítése az oltásról
* oltási kiskönyvek összegyűjtése, átnézése
* oltóanyag rendelés, szállítás
* adminisztratív feladatok (védőoltási kimutató, kiskönyv, jelentés, Stefánia rendszer)
* oltások felszívása, előkészület a beadásra
* oltás lebonyolítása
* oltás utáni ellátás, felügyelet

**A beíratott tanulók közül gondozásba részesül:**

Egészségügyi ok miatt: **4671** fő

Szociális ok miatt: **208** fő

|  |  |  |
| --- | --- | --- |
| **Iskolatípus** | **Egészségi ok** | **Szociális ok** |
| **Gimnázium** | 1860 fő | 13 fő |
| **Szakgimnázium** | 2186 fő | 104 fő |
| **Szakközépiskola** | 600 fő | 91 fő |

Az előző évhez viszonyítva a szakgimnáziumokban csökkent, míg a másik két iskolatípusban emelkedett az egészségügyi ok miatt gondozottak száma. A szociális ok miatt gondozott diákok száma lényegesen nem változott. A beíratottak csaknem **2/3**-a küzd valamilyen egészségügyi problémával.

**Testnevelési csoportbesorolás**

**578** tanulót kellett különböző testnevelési csoportokba sorolni.

I. könnyített testnevelés: **297** fő

II. gyógytestnevelés: **127** fő

II/A kategória: 76 fő

II/B kategória: 51 fő

III. teljes felmentett: **154** fő

A tavalyi tanévhez viszonyítva kevesebb tanulót kellett valamilyen betegség miatt a normáltól eltérő testnevelési csoportba sorolni. Ez nagyon jó, hiszen a cél az, hogy minél több gyerek mozogjon, ezért is örvendetes, hogy csökkent a teljesen felmentett tanulók száma is. A krónikus betegségek modern kezelése lehetővé teszi a tanulók jobb terhelhetőségét (pl: asthma, epilepszia, diabetes).

A teljesen felmentettek között daganatos betegséggel küzdő, fejlődési rendellenességgel született, idegrendszeri károsodott, súlyos mozgásszervi beteg van. De mellettük sok az átmenetileg (pl. műtét miatti) teljesen felmentett.

**Az egészségügyi ok miatt gondozottak megoszlása betegségcsoportok szerint**

|  |  |  |  |  |
| --- | --- | --- | --- | --- |
| **Gondozási csoport** | **2016/2017 tanév (fő)** | **2016/2017 tanév (%)** | 2015/2016 tanév | 2014/2015 tanév |
| Asthma bronchiale | **359** | **14%** | 375 | 350 |
| Rhinitis allergica | **389** | **15%** | 379 | 424 |
| Anyagcsere betegségek | **164** | **6%** | 174 | 135 |
| Obesitas | **475** | **18%** | 532 | 541 |
| Asthenia | **123** | **5%** | 147 | 181 |
| Szív- és érrendszeri betegségek | **91** | **4%** | 151 | 165 |
| Mozgásszervi betegségek | **682** | **26%** | 735 | 688 |
| Neurológiai betegségek | **74** | **3%** | 108 | 93 |
| Bőrbetegségek | **155** | **6%** | 169 | 165 |
| Egyéb | **74** | **3%** | 120 | 107 |
| **Összesen** | **2586** | **100,0%** | **2890** | **2849** |

Vég nélküli harcot vívunk a civilizációs ártalmak okozta (mozgásszegény életmód, helytelen táplálkozás, rossz étkezési szokások) fiatalkori elhízással szemben. A személyes találkozások során mindig kitérünk az életmódi tanácsokra, helyes életvitelre, hangsúlyozzuk a mozgás fontosságát, de mindez mit sem ér, ha a család szokásai nem változnak meg. A tavalyi évhez képest még ha minimális mértékben is, de csökkent a túlsúlyos diákok száma.

A szakma szabályai szerint 3 alkalommal visszarendeljük a diákot egy kontroll mérésre, ha a szűrés során emelkedett vérnyomást tapasztalunk. Ebben a tanévben 247 főt rendeltünk vissza. Nem hagyhatjuk figyelmen kívül a nem megfelelő életmódból (túlsúly, helytelen táplálkozási szokások, energiaital fogyasztása, dohányzás, mozgásszegény életmód) fakadó figyelmeztető jeleket, melyek predesztinálják a gyermeket a későbbi életkorban kialakuló magas vérnyomás betegségre. Ezen tényezőkre a védőnők minden alkalommal felhívják a tanulók figyelmét.

44 tanulót küldtünk háziorvoshoz, illetve kardiológushoz. 20 tanuló hozta a leletét vissza, amely magasvérnyomás-betegséget igazolt.

Továbbra is sok diák hord szemüveget. Tavalyi évhez viszonyítva az arányok változatlanok. A szakgimnáziumi tanulók között több szemüvegest tartunk nyilván, mint gimnáziumban tanuló társaik között.

Összehasonlítva a mozgásszervi gondozottak megoszlását a 3 iskolatípus szerint, láthatjuk, hogy szignifikánsan kevesebb a mozgásszervi gondozott a szakközépiskolások között. Ennek ellenére ez az alacsony szám is megnehezíti a szakmai alkalmasság elbírálását, hiszen vannak olyan szakmák, melyeknél a gerinc, a statikai rendszer elváltozásai kizáró okként szerepelnek.

A hallásvizsgálaton kiszűrt tanulók száma stagnálást mutat, mely mögött régebbi fülészeti esemény, ritkán aktuális megfázás áll, illetve a nagy hangerőn fülhallgatóval hallgatott zene is okozhat hallásromlást. Ma már szinte elképzelhetetlen a fiataloknak ezen eszközök nélkül az utcán, buszon, vonaton közlekedni.

Középiskolákban jelzés esetén, illetve a nyolcosztályos gimnáziumokban az általános iskoláskorú gyermekeknél évente 3 alkalommal történik tisztasági vizsgálat. Idén 197 tanulót vizsgáltunk. Sajnos az ápolatlanság mindennapi probléma. A szűrések során gyakran szembesülünk ezen problémával. Egészségnevelési órák során minden témába beleszőjük a személyi higiéné fontosságát.

**Fogászati szűrés**

Rendszeres évenkénti vizsgálatot végeznek a szakorvosok, illetve az osztály vizsgálatok kapcsán az iskolaorvos is figyelmezteti a diákot a száj higiéné fontosságára, az elváltozások kezeltetésére, fogszabályzás szükségességére.

Sajnos a problémákat a diákok nagy része csak akkor veszi komolyan, ha már fájdalommal járnak és a szűréseket nem tartják fontosnak. Könnyebb a megelőzésre szolgáló szűréseket népszerűsíteni ott, ahol a szülők egészségtudatosan, felelősséggel alakítják a család életét.

**Egészségnevelés**

A védőnői prevenciós munka a szűrések mellett a felvilágosító előadásokon, interaktív órákon, tanácsadásokon teljesedhet ki. Az idei tanévben 5355 diákot szólítottak meg a védőnők.

A védőnő egészségnevelési munkája során kötelező és ajánlott témákat dolgoz ki és prezentál. **Kötelező téma a 11. évfolyamon az emlő- és a here önvizsgálata.** Sajnos minden évben az órák után akad olyan tanuló, aki magán elváltozást talál, de szerencsére ez ily módon időben felismerésre és kezelésre kerül, akár jó-, akár rosszindulatú folyamatról van szó. Több jelzést és köszönetet kaptunk a szülőktől és a tanulóktól, pedagógusoktól, hogy foglalkozunk a rákszűréssel, s ezzel életeket mentünk. Ez ad erőt nekünk a további munkánkhoz.

A további témák kidolgozása a védőnő ajánlása, illetve az iskola igénye szerint történik. Egészségfejlesztő munkánk szervesen kapcsolódik az iskolák egészségnevelési programjához. Beszélünk az egészséges táplálkozásról, személyi higiénéről, pubertáskori változásokról, szexualitásról, párválasztásról, fogamzásgátlásról, abortuszról, szexuális úton terjedő betegségekről (kiemelten az AIDSről), a normálistól eltérő szexuális magatartásformákról, lelki egészségről, agresszióról, stresszhelyzetek kezeléséről, egészségkárosító magatartásformákról (dohányzás, alkoholfogyasztás, energiaitalok, drog).

A tanórákon kívül nagyon fontos számunkra a diákokkal való négyszemközti beszélgetés. Sokan azért keresik fel a védőnőt, hogy meghallgatást nyerjenek, így szabadulva lelki terheiktől. A szülők lelki válsága egyre mélyebben érinti, vagy inkább sújtja a gyerekeket. Magukra maradnak egy-egy tragédia feldolgozása során. Nincs idő a beszélgetésekre, a szülői odafigyelésre, így a számukra a mentőövet gyakran a védőnő jelenti. Ez számunkra öröm és teher is. Hisszük, hogy a prevenció segítségével elérhető a testi-és lelki egészség, harmónia önmagunkkal. Ez vezérel bennünk, amikor egyéb feladatokat  vállalunk.

**Speciális feladataink**

Valamennyi program védőnői szervezésben illetve közreműködéssel valósult meg:

* + - * **„Vigyázz magadra!”** – Klobusitzky György, a Rendőrtiszti Főiskola adjunktusának előadásai: Drog prevenciós és biztonságos közlekedés témákban a 9. évfolyamos középiskolásoknak
      * **„Szereted? Szórakozol?” -** Dr. Hevesi Krisztina szexuálpszichológus előadása a város 12. évfolyamos diákjainak
      * **„Egészség? Megéri!” –** egészségműveltségi vetélkedő a 10. évfolyamosoknak
      * **Iskolai diáknap, iskolai kampányok** – előadások az egészség „helyszínen”, kollégiumi egészségnevelés, ételkóstoltatás, sminkbemutató „tavaszi tüdőtakarítás”- dohányosok
      * **Egészségfejlesztés pedagógusoknak**- vérnyomás, vércukor mérése, önvizsgálatokról
      * **Önkormányzati dolgozók állapotfelmérése**
      * **Véradások szervezése**
      * **Tanfolyamok szervezése** – felkészítés csecsemőgondozási versenyre, elsősegély-nyújtási vetélkedőre
      * **Egészségügyi felügyelet biztosítása** iskolai rendezvény alatt.
      * **Előadások megszervezése és szűrővizsgálatok bonyolítása a lakosság részére a Prevenciós Házban**
      * **Munkahelyi Családi Nap az EPCOS-ban**
      * **Baba-Mama nap Oladon**
      * **Kapcsolattartás a Pálos Károly Családsegítő és Gyermekjóléti Szolgálattal**
      * **Napközis nyári tábor egészségügyi felügyelete**
      * **Az Egészségnapok keretében** az Agora-Savaria Filmszínházban szűrések, tanácsadás
      * **Séta az emlőrák ellen**

**Kapcsolattartás**

* Iskolavezetés, tantestület
* Szülők, szülői munkaközösség
* Nevelési Tanácsadó
* Pálos Károly Szociális Szolgáltató Központ és Gyermekjóléti Szolgálat
* RÉV Ambulancia
* Vas Megyei Kormányhivatal Szombathely Járási Hivatala Népegészségügyi Osztálya
* Vas Megyei Markusovszky Kórház - szakrendelések
* Vas Megyei Rendőrkapitányság Bűnmegelőzési osztálya
* Vöröskereszt
* Civil szervezetek
* Vas Népe
* Városi Televízió
* Savaria Fórum
* Szombathely Megyei Jogú Város Önkormányzata, Egészségügyi és Közszolgálati Osztály
* PTE EFK - Védőnőoktatás
* Kábítószer Egyeztető Fórum
* Egészséges Városok Magyar Nyelvű Szövetsége
* Humán Civil Ház

**Egyéb feladatok**

* Oktató védőnői feladatok: IV. éves védőnő hallgatóknak
* Kábítószerügyi Egyeztető Fórum (KEF) Ifjúsági védőnők képviselete
* Koordinátori munka
* Működtetjük a Szombathelyiek Egészségéért Egyesületet
* „Gyerünk a moziba be” ismét lakossági egész napos szűrőprogram az Agora Savaria Filmszínházba
* Műhelymunka a Prevenciós Házban
* „Nyitott kapuk” szűrés és egészségnevelés a Prevenciós Házban
* Szakmai konferencia Prevenciós Házban szervezés, szűrés
* EPCOS családi nap
* Iskolai Egészségnapok

**Továbbképzések, önképzések**

* dr. Nagy Péter Olivér: Gyermekortopédiai kórképek és terápiás lehetőségük
* Hevesi Krisztina: Társas kapcsolatok, közösségi lét (facebook és valóságshow-k világa), párkeresés, önismeret, felnőtt szerepek, felelős szexuális döntések, a család működése
* V. Kulcsár Ildikó: Együtt a Nőkért! Emlőrák elleni figyelemfelhívó séta - „Egy korty derű”
* Dr. Zacher Gábor: Mindennapi mérgeink; alkohol, dohányzás, kábítószerek, energiaitalok
* Budapest SOTE Védőnői - Szülésznői Gyermekápoló Konferencia
* Tóth Tünde: Stressz-kezelés elméleti és gyakorlati útmutatója a mindennapokhoz
* Klobusitzky György: „Vigyázz magadra”
* Tari Annamária: „Online gyerekek és offline felnőttek – változó feltételek a nevelésben”
* Pszichoszomatikus betegségek csecsemő és kisgyermekkorban
* Szombathely Kötelező szakmacsoportos továbbképzés: A korszerű védőnői gyakorlat kihívásai
* Tóth Tünde: Gyermekkori szorongások, viselkedési zavarok tünetei és kezelési lehetőségei
* „Mellünk egészségéért” védőnői program
* Jogszabályi változások a veszélyeztetettséget észlelő- és jelzőrendszer működésében
* E-Bug Iskola-egészségügyi Konferencia
* Lélek nélkül nem megy! Léleképítés – Lelki életünk: Dr. Bagdy Emőke, Dr. Buda László, Pál Feri atya
* PREZI oktatás – prezentáció készítés új dimenzióban
* Szentgyörgyi Edit - párkapcsolati- és szexuálterapeuta: „Együtt vagy egymás mellett?"
* Az iskolavédőnő feladatai az emlődaganatok megelőzésében

**Közösségi programok**

* Védőnői karácsony

**Terveink a 2017/2018-as tanévre**

* Az egészséghez, prevencióhoz kapcsolódó világnapok beépítése az egészségnevelésbe
* Az „Egészség napok” rendezvénysorozatának szervezése, lebonyolítása
* Egészségfejlesztési Iroda programjainak megvalósításában való részvétel
* Védőnői Szakmai Műhely szervezése, lebonyolítása
* Továbbképzések, önképzések, csapatépítés
* Hagyományteremtő céllal létrehozott rendezvényeink folytatása

Beszámoló a területi védőnők 2017. évi

munkájáról

Szombathely városban a területi védőnői munkát jelenleg 24 védőnő látja el.

A védőnők ellátási területei Szombathely város és a hozzá kapcsolódó külső területek (Sé, Nárai). A védőnői ellátási területek a városban működő 7 gyermekorvosi rendelőhöz kapcsolódnak. A védőnők munkájukat különböző közlekedési eszközökkel tudják ellátni. A belvárosi részeken a kollégák gyalogosan vagy kerékpárral közlekednek, a külső területek ellátása személygépkocsival történik, ami a védőnő saját tulajdona. Ezeket a területeket más járművel hatékonyan nem lehet ellátni, ugyanis nem csak a rendelőtől való távolság, hanem a terület nagysága is indokolja a gépjármű használatot.

A **24** védőnői körzetben összesen **5.795** gondozottat láttak el a védőnők 2017. évben.

A védőnők feladatait rendeletek szabályozzák, munkájukat a területi védőnői ellátásról szóló 49/2004 ESZCSM rendelet útmutatása alapján végzik. A védőnői szakmai tevékenységet ezen kívül számos Módszertani levél, Védőnői Szakmai Kollégiumi állásfoglalás, Szakfelügyeleti iránymutatás, Szakmai Protokoll szabályozza.

A beszámoló elkészítéséhez szükséges statisztikai adatok egy részét a Vas Megyei Kormányhivatal Szombathelyi Járási Hivatala Népegészségügyi Osztálya bocsátotta rendelkezésre.

A területi védőnők munkája nagyon sokrétű, feladataik közé tartozik:

1. **Családlátogatás**

A klasszikus védőnői ellátás színtere a család otthona, az a mikrokörnyezet, ahol kialakul az életmód, a szokásrend. Az adatok igazolják, hogy a más egyéb feladatok mellett, nagyszámú a családok otthonában történt prevenció.

A védőnők által 2017 évben **20.162** (1 védőnőre jutó havi átlag 84) családlátogatás történt. Megállapítható, hogy a látogatások száma emelkedett az elmúlt évhez képest (1. számú ábra).

1. **számú ábra**
2. **Várandósok gondozása**

A várandósok gondozása jelenti a várandósok felkészítését a testi, lelki változások elfogadására, a szülői szerepre, az újszülött fogadására.

Ezen kívül fontos a tájékoztatás az együtt szülés jelentőségéről, az anyatejes táplálás fontosságáról.

Szülői szerepre felkészítő tanfolyamok működtetése.

A **406** fő várandós létszám - a védőnői finanszírozáshoz a NEAK felé továbbított, október 1-jei létszám**-** pillanatnyi adat (2. számú ábra), viszont a védőnők egész évben ennél több várandóst látnak el. A létszám az előző évről áthozott, még meg nem szült várandósok, és a 2017 évben újonnan felvett várandósokat tartalmazza. Tehát a 24 védőnő 2017 évben **1.238** várandós gondozását végezte.

Az újonnan nyilvántartásba vett várandósok számát a következő ábra szemlélteti.

1. **számú ábra**
2. **0-7 éves korúak gondozása**

A harmonikus szülő-gyermek kapcsolat kialakulásának, a gyermek nevelésének, és a szocializációjának segítése.

A helyes táplálkozási szokások kialakítása, anyatejes táplálás népszerűsítése, az anyák segítése ennek megvalósításában.

Pszichoszomatikus fejlődés figyelése, szűrővizsgálatok elvégzése, eltérések felismerése.

A számok tükrében az ellátandók köre a következőképpen alakult az elmúlt években:

A védőnői körzetekben nyilvántartott családok száma: **4.021**

Az ellátott gondozottak száma: **5.795**

* Várandós anyák: **406**
* 0-7 éves korú gondozottak: **5.389**

1. **számú ábra**

Szombathelyen2017. évben az élve születések száma **741** fő.Az előző 2016. évhez viszonyítva, minimális emelkedés figyelhető meg.

1. **számú ábra**
2. **Életkorhoz kötött szűrővizsgálatok**

A területi védőnői ellátásról szóló 49/2004 (V.21.) ESZCSM rendelet módosítása alapján, az életkorhoz kötött szűrővizsgálatok köre 2017 szeptember 01-től bővült.

A rendelet alapján, a területi védőnő 1, 2, 3, 4, 6, 9, 12, 15, 18 hónaposan és 2; 2,5; 3; 4; 5; 6; 7 évesen végez státusz vizsgálatot. Tehát, 2017 szeptembertől az életkorhoz kötött szűrővizsgálatok száma jelentősen megemelkedett, amit az alábbi adatok is mutatnak.

Összlétszám tekintetében, az elvégzett szűrések:

* 2017.január 01.-2017. augusztus 31.(8 hónap): 4720 fő
* 2017.szeptember 01.-2017.december 31.(4 hónap): 2720 fő
* Hónapokra lebontva:
* 8 hónap alatt átlag: 590 fő
* 4 hónap alatt átlag: 680 fő

Az emelkedés 90 fő, ennek ismeretében éves viszonylatban az életkorhoz kapcsolódó szűrővizsgálatok száma közel 1080 fővel is emelkedhet.

A szűrővizsgálatok önálló védőnői tanácsadás keretében történtek. A szülők szükségesnek érzik gyermekük testi, szellemi fejlődésének nyomon követését és kötelességüknek tekintik, hogy részt vegyenek ezeken a szűréseken.

1. **Önálló védőnői tanácsadás**

Ennek keretében történik a várandósok előkészítése az orvosi vizsgálatokra, a 0-7 éves korosztály testi fejlettségének mérése, életkorhoz kötött státuszvizsgálatok elkészítése, egyéni beszélgetések lebonyolítása.

Az önálló védőnői tanácsadáson megjelentek számát az 5. számú ábra mutatja.

* **Várandós anyák: 6.314**
* **0-7 éves korúak**: **9.294**

1. **számú ábra**

A 0-7 éves korcsoport tanácsadáson való megjelenése jelentős emelkedést mutat, az előző évhez viszonyítva, ami abból adódik, hogy az életkorhoz kötött szűrések száma megemelkedett 2017 szeptembertől.

A szűréseket a védőnő önállóan végzi, majd a gyermek háziorvosa által végzett orvosi vizsgálat teszi teljessé a státuszt.

1. **számú ábra**

A korcsoportokat tekintve a csecsemők megjelenési aránya magasabb, mivel életkorukból adódóan több a státusz, és szeptembertől még bővült, valamint fontos a súlyfejlődés gyakori nyomon követése.

Ezen feladatok elvégzésére és a négyszemközti beszélgetés lehetőségének biztosítása érdekében fontos, hogy a területi védőnők saját tanácsadóval rendelkezzenek. Szombathely városban minden védőnő számára biztosított a jó és pontos munkavégzéshez, valamint az előírt feladatok megvalósításához az önálló védőnői tanácsadó.

Összességében 2017. évben az önálló védőnői tanácsadáson a várandósok is nagy számban jelentek meg. A kismamák igénylik ezt az ellátási formát, előkészítésük az orvosi vizsgálatra (súly, vérnyomás, vizelet ellenőrzés,) az önálló védőnői tanácsadás keretében történik.

1. **Orvossal tartott tanácsadás 0-7 éves korosztály részére**

Oltások szervezése, táplálási tanácsok adása, esetleg családlátogatásokon felmerülő problémák megbeszélése, hetente egy alkalommal.

1. **Védőoltásokkal kapcsolatos teendők**

A védőnő mindennapi prevenciós munkájának jelentős részét képezi a védőoltásokkal kapcsolatos tennivalók:

* Felvilágosítás, egészségnevelés,
* Védőoltásra való idézés,
* Védőoltás beadásának megszervezése,
* Dokumentáció, nyilvántartás vezetése,
* A kevés számú oltásmegtagadás nyomon követése.

1. **Nővédelmi feladatok ellátása**

Az igénybe vehető lakossági szűrővizsgálatokról tájékoztatás adása, valamint ezeken való megjelenés fontosságának hangsúlyozása. Családtervezéssel kapcsolatos információk átadása. „Nők egészsége” Klub működtetése, amely Szombathely városban 20 éve működik. A változó korú hölgyek előadásokon, beszélgetéseken, szűréseken vehetnek részt.

1. **számú ábra**
2. **Az anyatejes táplálás népszerűsítése**

A szoptatás meghatározó a gyermek és az anya egészségi állapotának alakulásában. Támogatása kiemelt népegészségügyi feladat és primer prevenciós védőnői alapfeladat. Ennek a feladatnak a védőnők eleget is tesznek. Az eredményesség mutatója a 4 illetve 6 hónapos korig kizárólagosan szoptatott csecsemők aránya, illetve a 12 hónap után is anyatejjel táplált csecsemők. A csecsemőtáplálásra vonatkozó adatokat a 8. számú ábra szemlélteti. 2017. évben a csecsemők 57%-a kapott kizárólag anyatejet 4 hónapos korig, 41% pedig 6 hónapos korig. Örvendetes, hogy az édesanyák 35,6% táplálta anyatejjel gyermekét egy éves kora után is.

**8. számú ábra**

Az „Anyatej Világnapján”, augusztus 1-jén minden évben a védőnők köszöntik azokat az édesanyákat, akik, sokáig anyatejjel táplálták gyermeküket. Ebben az évben is városi rendezvény keretében ünnepeltünk. A rendezvény anyagi részét Szombathely Megyei Jogú Város Egészségügyi és Szakmai Bizottsága támogatta. A rendezvény védnöke, a Szombathelyi Egészségügyi és Kulturális GESZ igazgatónője, Vigné Horváth Ilona volt.

Méltó helyet a rendezvénynek a Kámoni Arborétum adott. A program sikerének a jó idő is kedvezett, sok anyuka és kisbabája jött ki a szabadba.

Ebben az évben ötödik alkalommal, emléklappal köszöntöttük, az anyatejet leadó édesanyákat.

1. **Óvodai feladatok ellátása**

A területi védőnők 22 óvoda ellátását végzik. A gyermekintézményekben védőnői feladatok közé tartozik:

* Közegészségügyi teendők ellátása,
* Egészségnevelési programok szervezése, megvalósítása,
* Egészségfejlesztő előadások szervezése.

1. **Új fejezet a területi védőnői munkában**

**Lisztérzékenység szűrés szombathelyi Óvodákban**

A területi védőnői munka egyik szelete, ami klasszikusan értelmezett primer prevenció.

2015. évben kezdődött a lisztérzékenység szűrése a szombathelyi óvodákba járó 6 éves korú gyermekek körében. A vizsgálat önkéntes jellegű, vagyis a szülő igénye alapján történik.

Előzménye ennek a feladatvállalásnak, egy a Szombathelyiek Egészségéért Egyesület által elnyert NEA pályázat, amelyben a 6 éves korú gyermekek glutén szűrését célozták meg. Az Egyesület a programot megismertette Szombathely Megyei Jogú Város Közgyűlésével, az Egészségügyi Szakmai Bizottság ajánlásával. Az Önkormányzat felismerve a program hasznosságát, a szűrés egyszerűségét, hatását a gyermekek egészségére, annak támogatását biztosította, és felkérte az óvodákat ellátó területi védőnőket, hogy a szűrést végezzék el. A területi védőnők munkájuk során az óvodákban végzik a tisztasági vizsgálatot, felkérésre a gyermekek egészségnevelését. Az óvodákkal kialakított jó kapcsolat zökkenőmentessé teszi a glutén szűrész lebonyolítását. A védőnők a szülőkkel is együttműködnek és nem kizárt a szűrésen az Ő jelenlétük sem.

Az eddig elvégzett szűrések eredményei követik az országos statisztikai adatokat, amelyek szerint a lakosság 1-2 % a szenved glutén érzékenységben.

Szombathely városban a szűrő program 2017. évben is folytatódott, 570 fő 6 éves gyermeket szűrtek le a területi védőnők.

Pozitív eredmény 5 kisgyermeknél volt, majd további kórházi vizsgálatok által mind az 5 főnél bebizonyosodott a lisztérzékenység. IgA hiányos eredményt kapott 1 kisgyermek, akiknél további vizsgálatok történtek és igazolódott az IgA hiány. Ezekben az esetben nem lehet kizárni, hogy akár felnőtt korban jelenik meg a lisztérzékenység, de a vizsgálati eredmény ismeretében, amikor a jellegzetes tünetek megjelennek, gondolni kell a lisztérzékenység betegségre.

A 2014-2017 időszakban a leszűrt gyermekek száma összesen 2.416 fő. Közülük 23 kiszűrt gyermeknél lisztérzékenység igazolódott,12 fő pedig igazolt IgA hiányos.

A felsoroltakból is jól látszik, hogy a területi védőnői munka rendkívül sokrétű, sok feladatot kell megoldani, ami rendkívüli szervezést igényel. Ennek ellenére a lakossági igényekhez alkalmazkodva, számos közösségi, egészségmegőrző programot szerveznek a területi védőnők. A következőkben ezeket szeretném bemutatni.

**12.Közösségi, csoportos egészségfejlesztés**

**9. számú ábra**

A gondozottak részére több mint 15 éve működnek sikerrel klubfoglalkozások, tanfolyamok, a város több intézményében az általunk gondozott szinte minden korosztálynak. A kismamák szívesen keresik hasonló élethelyzetben lévők társaságát, szükségét érzik annak, hogy megosszák egymással tapasztalataikat, megbeszéljék problémáikat. A védőnők által szervezett programokon a babák is rendszeresen találkozhatnak kortársaikkal, megismerhetik a társas érintkezés alapvető szabályait. Az anyukák tanácsot kérhetnek szakembertől, előadásokat hallgathatnak különböző témakörökben. A programok heti, havi gyakorisággal működnek.

###### Területi védőnők programjai

**Prevenciós Ház:** Babamasszázs

Lakossági szűrővizsgálatok

Peti csiga klub

Tipegő klub

**Humán Civil Ház:**  Baba Mama Klub

Babamasszázs

**Berzsenyi D. Könyvtár:** Szülői szerepre felkészítő tanfolyam

Babamasszázs

**Jáki úti Fiókkönyvtár:** Nők Egészsége Klub

**Fogaras úti**

**Gyermekrendelő:** „Elsősegély, ha riaszt a légzésfigyelő” tanfolyam

Babamasszázs

**Települési egészségnapok, prevenciós programok**

* Szombathelyi „egészség napok” rendezvény, szűrővizsgálatokkal, tanácsadással
* Séta a mellrák ellen
* Anyatejes világnapi rendezvény

A közösségi egészségnevelés területén a résztvevők, és az alkalmak száma is, az előző évhez képest csökkenést mutat (8. számú ábra). A csökkenés a megnövekedett területi védőnői munka (szűrések számának növekedése,) valamint a technikai okok miatt elmaradt” Férfi nap” rendezvény következménye.

**„Légy egészséges, mint a makk! „**

**Egészségnevelési program az óvodákban**

**A program célja:** A gyerekek egészséges életmódra, mozgásra, az egészség megóvására tanítása, ami későbbi felnőtt életüket is meghatározhatja.

A Szent Márton Köpenye Szociális program keretében megvalósult „Óvodától az érettségiig” tavaly elkezdett egészségnevelési programot, 2017 évben is támogatta az Önkormányzat.

A programban 20 óvoda vett részt az idén, közel 730 iskolába induló kisgyermek részesült az egészségnevelés ilyen irányú megvalósításában.

Az óvodák részéről a fogattatás pozitív volt. Örültek a programnak, tetszett annak összeállítása és gyakorlatias kivitelezése. A gyerekek számára kifejlesztett interaktív, játékos egészségnevelés biztosabb információ beépülést jelenthet az egészséges táplálkozás, tisztálkodás, testmozgás témakörében, ami a tágabb családra is kihat.

A gyermekek is aktívak voltak, több helyről érkezett visszajelzés hogy otthon is beszéltek az óvodában hallottakról, sőt néha figyelmeztették a szülőket is az egészséges ételek fogyasztására.

A program összeállításában, kidolgozásában, valamint megvalósításában 14 védőnő vett részt.



1. **Képzés, továbbképzés**

Számtalan lehetőség kínálkozik a védőnőknek arra, hogy a megszerzett tudásukat erősítsék és fejlesszék.

**MAVE (Magyar Védőnők Egyesülete) által szervezett továbbképzések:**

* Szülésznő - Védőnő Konferencia
* Megyei Védőnői Nap tavaszi, őszi rendezvény.

**Pécsi Tudományegyetem által szervezett**:

* „Új kihívások a védőnői munka területén” című szakmacsoportos továbbképzés

A színvonalas továbbképzéseken, a minőségibb szakmai munka érdekében védőnők nagy számban vettek részt.

**14.Média kapcsolat**

* Vas Népe
* Nárai Közéleti Hírmondó
* Védőnő c. folyóirat
* Szombathelyimami weboldal
* Szombathelyi TV

1. **Terveink 2018. évre**

* Közösségi programok további működtetése,
* Mellrák elleni séta ismételt megszervezése,
* Saját honlap bővítése,
* Továbbképzések szervezése,
* Anyatejes Világnap városi szintű megrendezése
* Rekreációs programok,
* Szombathelyiek Egészségéért Egyesület munkájában aktív részvétel,
* Az Egészségfejlesztési Iroda programjainak megvalósításában részvétel
* Férfinap szervezése
* Megyei védőnői napok további szervezése,
* Glutén szűrés folytatása az Óvodákban.
* „Légy egészséges, mint a makk” című egészségnevelési program folytatása az óvodákban.

**Beszámoló a Prevenciós Ház**

**2017. évi munkájáról**

**A Prevenciós Ház alapfeladata**

Célul tűztük ki, megszólítani mindenkit, aki tenni akar valamit az egészségéért. A Prevenciós Ház feladataként került meghatározásra: a Szombathely lakosságának egészségvédelme, az egészségtudatos magatartás népszerűsítése, a megelőzés fontosságának hangsúlyozása, a társadalom figyelmének ráirányítása az egészségmegőrzés fontosságára, mindezek eljuttatása a lakosság minél szélesebb rétegeihez.

A Prevenciós Ház magában foglalja: a nyitást a lakosság felé, ingyenes lakossági szűrési és tanácsadási programok szervezését, a védőnői tanácsadókat, a védőnői szakmai műhelyt és helyt ad a Szombathelyiek Egészségéért Egyesületnek.

Mindezen tevékenységeket bonyolítja, és szakmai tartalommal megtölti a Védőnői Szolgálat és a Szombathelyiek Egészségéért Egyesület tagsága.



Szombathelyiek Egészségéért Egyesületet 2007. áprilisában azért hoztuk létre, mert felismertük szükségességét az egészségfejlesztés és a primer, szekunder prevenciónak. Az e területen tevékenykedő védőnők (az egyesületi tagok) munkatapasztalata által felmerülő, kibővülő lakossági igényeket szerettük volna megvalósítani.

Megalakulásunkat követően, önálló és civil szervezésű programok felkérésének eleget téve, a város lakossága számára előadásokat szerveztünk, egyéni tanácsadást, valamint alapszintű szűrések lebonyolítását végeztük. A prevenciós célok megvalósítása érdekében – költségvetési kötöttségek miatt – pedig forrásbővítésre (pl. civil pályázatok, stb.) volt szükség.

Prevenciós Ház ünnepélyes átadására, 2010. január 15-én Szombathelyen a Nádasdy F. utca 4. sz. alatt került sor.



Szombathely lakossága számára, egy ingyenesen igénybe vehető, egyénre szabott és csoportos egészségfejlesztés és egészségmegőrzés – szűrési program nyújtása, havonkénti gyakorisággal. Különböző klubok, programok, rendezvények lebonyolítása, melyek az egészségtudatos magatartásra nevelnek.

Előre bejelentett és egyeztetett igények alapján, a programok lebonyolításához biztosítottak:

* helyiség/ek (fűtött, világított és igény szerint berendezett)
* tárgyi eszközök és felszerelések – a rendezvények igényeinek megfelelő alapvető mérőeszközök (koleszterin szintmérő, vércukor szintmérő, húgysav szintmérő, vérnyomásmérő, súlymérő, egészségi állapot felmérő, testzsír mérő, tüdő kapacitásmérő, CO mérő, PSA mérő, COPD mérő, hallásvizsgáló, látásvizsgáló tábla, emlő mulázs, here mulázs, várandósság 9 hónapját bemutató mulázs, „dohányzó Zsuzsi”, „dohányos száj”, fog mulázs, seb mulázs, fiú-lány csecsemő modellek, újraélesztés gyakorlását segítő bábuk, részeg szemüveg).
* kommunikációs eszközök, információszolgáltatás, kiadványkészítés
* képzések, továbbképzések
* megbeszélések, értekezletek, konferenciák, szakmai napok lebonyolítása
* védőnői tanácsadó működtetése.

**Rendszeresen ismétlődő feladataink megvalósulása**

* Minden hónap 1. szerdáján a Prevenciós Ház programjaiért felelős 6 fős „Kreatív csapat” munkamegbeszélése történt, a 2017. évben 9 alkalommal ült össze a csapat.
* Minden hónap **3. szerdáján a „Nyitott kapuk” program** zajlik, ahol az előre meghirdetett témakörben előadás, valamint vérnyomás-, vércukorszint-, koleszterinszint-, szénmonoxid-szintmérés, tüdő kapacitásmérés, testtömeg indexszámolás, fittség mérés és húgysavszint ellenőrzése, látás- és hallásvizsgálat történt. Táplálkozási-, életmód-, fogamzásgátlás-, dohányzás-, drogmegelőzései-, stb. tanácsadások. Az elmúlt évben a 3. szerdák alkalmával 7 szerdán nyitottuk meg kapuinkat a lakosság számára, hogy ingyenes szűréseinket igénybe vegyék, A megjelentek valamennyi alkalommal előadást is hallhattak a szűréseket megelőzően.

**Lakosságnak meghirdetett előadásaink a „Nyitott kapuk” alkalmával:**

* **„Sresszkezelés elméleti és gyakorlati útmutatója a mindennapokhoz**” c. előadás Előadó: Tóth Tünde Éva kineziológus, játék- és Eft-terapeuta
* **Meningococcus okozta megbetegedések, Magyarországon és Vas megyében. Védőoltások szerepe a megelőzésben** Előadó: Dr. Stánitz Éva megyei tisztifőorvos
* **„Együtt vagy egymás mellett?”**  Előadó: Szentgyörgyi Edit párkapcsolati- és szexuálterapeuta
* **„Gyermekkori szorongások, viselkedési zavarok tünetei és kezelési lehetőségei”** c. előadás Előadó: Tóth Tünde Éva kineziológus, játék- és Eft-terapeuta
* **Tények és tévhitek az elektromos cigaretta használatáról az egészség tükrében** Előadó: Gábriel Andor egészségfejlesztő
* **„Fitten pocakkal és babával”** című foglalkozás Előadó: Velladics Judit okleveles Kanga-tréner, LoveYourBelly Oktató, RTM hivatalos oktatója, Pilates edző
* **„Hogyan éljem túl? – szülő-gyermek kapcsolat kamaszkorban”** Előadó: Tóth Tünde Éva kineziológus, játék- és Eft-terapeuta



*Sresszkezelés elméleti és gyakorlati útmutatója a mindennapokhoz*

*Előadó: Tóth Tünde Éva kineziológus, játék- és Eft-terapeuta*



*Meningococcus okozta megbetegedések, Magyarországon és Vas megyében. Védőoltások szerepe a megelőzésben*

*Előadó: Dr. Stánitz Éva megyei tisztifőorvos*



*„Együtt vagy egymás mellett?”*

*Előadó: Szentgyörgyi Edit párkapcsolati- és szexuálterapeuta*

**Az állandó programoktól eltérő, kiemelkedő rendezvényeink**

**2017. március 27-én a** **szombathelyi óvoda- és iskolapedagógusok, védőnők, valamint segítő szakmában dolgozók részére hirdettünk Egészségfejlesztő Programnapot,** immár 3. alkalommal. A nagy érdeklődésre való tekintettel a rendezvény 2017. évben a Prevenciós Ház kapuin kívül, az Agora Savaria Filmszínházban valósult meg, ahol a teremben teltházas előadáson 348 fő vett részt.

A rendezvényen való részvétel ingyenes volt, azonban regisztrációs jegy igénylése szükséges volt.

Az Információs Kor rengeteg változást hozott, mert az online világ odasimult a régi offline mellé. Mit tehetnek a felnőttek, hogy alkalmazkodjanak ehhez a helyzethez? Hogyan és mit lehet megérteni a mai érzelmi működésből, mely olyan alapfogalmak megváltozását is magával hozta, mint a tekintély és a tisztelet?

Többek között az ezekre a kérdésekre kaphattak választ a résztvevők **Dr. Tari Annamária pszichoanalitikus *„Online gyerekek és offline felnőttek- Változó feltételek a nevelésben”* című előadásán.**

 

*Dr. Tari Annamária pszichoanalitikus előadása az Agora Savaria Filmszínházban*

**A rendszerestől eltérő, speciális, felkérésre külső helyszínen, rendezvényekhez kapcsolódó feladatok megvalósulása:**

* 2017. június 24-én a Városi Egészséghét keretén belül megrendezett szűrőnapon az AGORA Savaria Filmszínház aulájába települtek ki védőnőink, a „Gyerünk a moziba” elnevezésű szűrőnapon.
* 2017-ben ismételten megkeresés érkezett Szombathely Megyei Jogú Város Polgármesteri Hivatalától, hogy a 2017. november 30-án dolgozók részére szervezett egészségnapon szűréseket végezzenek védőnőink a Városházán. A felkérésnek örömmel tettünk eleget. Koleszterin szint, vércukor szint, húgysav szint, vérnyomás, testsúly, egészségi állapot felmérése állapotfelmérő géppel, testzsír mérés, légzésfunkció mérésre szűrésre került sor. 46 vett részt a szűréseken.

**További rendszeres programok a Prevenciós Házban:**

* 2017-ben 3 alkalommal zajlott a **védőnők önképzésének elősegítésére műhelymunka foglalkozás:**
* **Vetítés a Sapientia Szerzetestudományi Főiskola Családteológiai Esték sorozatából,** mely az életközépről szóló, 40-60 éves életszakasz kríziseit, megoldási módjait, pozitív hozadékát és célját, pszichológiai és spirituális szempontból mutatja be.
* **Előadás a Meningococcus B oltásról, a bárányhimlő oltásáról –** Gelencsér Klára területi képviselő
* **Előadás a nem kötelező védőoltásokról, különös tekintettel a Meningococcus B és Varicella elleni védőoltás klinikai vizsgálatainak eredményeiről**
* Minden pénteken megtörtént a következő heti programok – feladatok egyeztetése a felelősökkel
* A „Nyitott Kapuk” programban tevékenykedők havonkénti kiválasztása, feladataik meghatározása, az általuk használt szűrési eszközök használatának elsajátítása megtörtént: az aktívan dolgozó védőnők közül, általában 5 fő jelentkezett a munkaidőn kívüli, önkéntes, preventív feladatra.
* Egészségfejlesztő és egészségmegőrző tanácsadások minden rendezvényünkön teljesültek, a 2017-es évben is a vissza-visszatérő emberek erősítették meg a jól képzett és felkészült védőnőket
* különböző klubok, programok, megbeszélések, rendezvények 2017-ben:
* Babamasszázs: 5 alkalommal, 49 fővel
* Tipegő Klub 9 alkalommal, 60 fővel
* Ringató kisgyermekkori zenés foglalkozás Lezsákné Szekszárdi Zsuzsanna Ringató foglalkozásvezetővel: 6 alkalom 25 fővel
* „Nyitott kapuk” lakossági előadás valamint szűrés: 7 alkalommal, 565 fővel
* Egészségfejlesztő programnap szombathelyi óvóda- és iskolapedagógusok, védőnők és segítő szakmában dolgozók részére: 1 alkalommal, 348 fővel
* Magyar Védőnők Egyesületének és Szombathelyiek Egészségéért Egyesület Közgyűlése: 1 alkalommal, 29 fővel
* Szakmai megbeszélés iskolavédőnőknek: 4 alkalommal, 56 fővel
* Védőnői műhelymunka: 3 alkalommal, 43 fővel
* Védőnői advent: 1 alkalommal
* Kreatív csapat megbeszélése: 9 alkalommal
* állandó és eseti programjainkat meghirdettük a Szombathely TV-ben, a Vas Népében, Savaria Fórumban, facebook-on, a védőnői tanácsadókban, az iskolavédőnői tanácsadókban, patikákban és a bölcsődékben illetve az óvodákban
* a programok értékelése minden rendezvény után megtörtént, különös tekintettel a „Kreatív csapat” megbeszélésekre
* a megjelentek összegzése minden program után megtörtént.
* programtervet készítettünk minden nagyobb rendezvényünkhöz
* felelősöket neveztünk ki minden héten és hónapban a rendezvények – programok előtt
* feladatok kiosztása a védőnők között
* adott rendezvény meghirdetése a rendezvény előtt minimum egy héttel
* felkerestük a médiákat minden program előtt
* rendezvény tárgyi és személyi előkészítése
* meghirdetett programunk nem maradt el
* a Prevenciós Ház állapotának és eszközeinek védelméről gondoskodtunk
* összegzés, összefoglaló készítése minden rendezvény után és minden hónap 1. szerdáján
* számadás történt minden nagyobb rendezvény után és az év végén
* pályázatok figyelése – írása (működéshez, tárgyi feltételek bővítéséhez). Szponzorok keresése folyamatos.
* a műhelymunkákra, lakosságnak szánt előadásokra és a szakmai napokra előadókat hívtunk meg
* számos megkeresésének tettünk eleget a különböző, ám szakmánkhoz és a prevencióhoz szorosan kapcsolódó rendezvényen (pl.: Egészséghét, Zöld Szív Program, Szent Márton Köpenye Szociális Program, Szombathely Megyei Jogú Város Polgármesteri Hivatal egészségnap rendezvény).

**Adminisztratív feladatok, jelentések, statisztikák**

1. rendszeres:
   * + - * jelenléti ív vezetése minden rendezvényen
         * félévente – évente beszámoló készítése
         * negyedévente anyagigénylés összeállítása
2. eseti:
   * + - * adott program értékelése a „Kreatív csapat” megbeszélésein
         * beszámoló készítése támogatott rendezvény elszámolásához
3. egyéb feladatok:
   * + - * Prevenciós Ház folyamatos díszítése (növények, képek, plakátok, feliratok, táblák stb.), szűrési és oktatási eszközök beszerzése
         * Pályázat figyelés és írás.

**Kapcsolattartás más intézményekkel, szakmai képviseletekkel, civil szervezetekkel, médiával a 2017. évben**

* Szombathely Megyei Város Polgármesteri Hivatala – Egészségügyi és Közszolgálati Osztály
* Szombathelyiek Egészségéért Egyesület
* Humán Civil Ház
* Vas Megyei Kormányhivatal Szombathelyi Járási Hivatala Népegészségügyi Osztály
* Kézfogás a Gyermekekért Alapítvány
* ETKA jóga, Meridián torna – Kovácsné Károlyi Gizella
* Trend Optika
* Szombathelyi Egyesített Bölcsődei Intézmény és Családi Napközi
* Pálos Károly Szociális Szolgáltató Központ és Gyermekjóléti Szolgálat
* Regionális Szociális Forrásközpont Nonprofit Kft.
* Fogyatékkal Élőket és Hajléktalanokat Ellátó Nonprofit Kft.
* Szombathelyi Egyházmegyei Karitász
* Martinus Medicus Egészségcentrum
* Csimborasszó Gyermekközpont
* Pécsi Tudományegyetem Szombathelyi Képzési Központ
* Magyar Védőnők Egyesülete – megyei szakosztály
* Országos Mentőszolgálat – megyei kirendeltsége
* Vas Megyei Rendőr-főkapitányság Bűnmegelőzési Osztálya
* Vas Megyei Családterápiás Egyesület
* Magyar Vöröskereszt – megyei képviselet
* Zonta Club
* KRIO Intézmény
* Médiával: rendezvények, egészségfejlesztő programok bemutatása a Szombathely TV-ben; újságcikkek közlése a Vas Népe Egészség rovatában,

**Összegzés:**

A lakosság megismerte a Prevenciós Házat, igény van rá. Saját szervezésű programjainkkal, rendezvényeinkkel a lakosság minden rétegének, a védőnőknek igyekezetünk és tudtunk tartalmas elfoglaltságot biztosítani.

A programok lebonyolításában résztvevő védőnők tudásukat, munkájukat, szabadidejük egy részét önként adták a rendezvények sikerességéhez.

Nehéz feladatot vállaltunk azzal, hogy meghirdetett rendezvényeinkhez mi szervezzük a hallgatóságot, adjuk az előadót, végezzük a szűréseket és tartjuk a személyre szabott tanácsadást. Örülünk, hogy évről évre több fiatal látogatja programjainkat, mert a prevenció leghatékonyabban az ő korosztályukba.

A Szombathelyi Egészségügyi és Kulturális GESZ sikeres pályázóként Szombathely és Járásának ellátására létrehozza 2018. április hónapban a Szombathely és Járása Egészségfejlesztési Irodát, melynek működtetése az EFOP-1.8.19-17 kódszámú „Az alapellátás és népegészségügy rendszerének átfogó fejlesztése- népegészségügy helyi kapacitás fejlesztése” pályázati forrásból valósul meg. Az Iroda központja, székhelye a Intézményünk Nádasdy Ferenc u. 4. szám alatti székhelyén valósul meg. Az eddig a Prevenciós Házban zajló rendezvények szervezése, lebonyolítása, továbbiakban az Egészségfejlesztési Iroda feladatellátása keretében valósulnak meg.

**Beszámoló az Anyatejgyűjtő Állomás**

**2017. évi munkájáról**

**Alapfeladata**

Annak érdekében, hogy a csecsemők a lehető legegészségesebben kezdhessék életüket, a WHO, az UNICEF és a legtöbb egészségügyi szervezet világszerte azt javasolja, hogy a csecsemők hat hónapos korukig kizárólagosan anyatejet kapjanak.

Védőnői szervezéssel, az anyatej összegyűjtése és az anyatejes táplálás igény szerinti biztosítása a hatályos jogszabályok figyelembe vételével.

A folyamatos ellátás a szombat, vasárnap és ünnepnapi nyitva tartással biztosított.

**Rendszeresen ismétlődő feladatok:**

Gondoskodunk arról, hogy az anyatejet adományozó a közegészségügyi jogszabályok rá vonatkozó feltételeinek betartását hitelt érdemlően igazolja.

A begyűjtött anyatejet pasztörizáljuk és a megfelelő hőfokon tároljuk.

Ellenőrzik a leadott anyatej jogszabályban meghatározott maximális mennyiségét és minőségét. Szúrópróbaszerűen vizsgálom a leadott tej valódiságát.

Új anyatejadó jelentkezésekor részletes tájékoztatást adnak a fejés módjáról, az anyatej gyűjtéséről, tárolásáról, a higiénés szabályok betartásáról, a begyűjtés módjáról és időpontjáról.

Gondoskodunk arról, hogy a különböző folyamatok a Vas Megyei Kormányhivatal Szombathely Járási Hivatala Népegészségügyi Osztálya előírásai szerint történjenek.

Naponta előírás szerint történik az üvegek, cumik és gumidugók fertőtlenítése.

A gyermekorvos által felírt és elrendelt anyatej, a jogszabályban meghatározott kiadható mennyiségét felülvizsgáljuk, annak helyessége esetén a kiadásáról gondoskodunk.

A tej kiadásakor megbeszéljük a szülőkkel az anyatej tárolását, adagolását, melegítés módját, ill. a csecsemőtáplálással, gondozással kapcsolatos kérdéseket.

**Adminisztrációs feladatok:**

Napi forgalom, a pasztörizálási és sterilizálási napló vezetése.

Naprakészen vezetjük a leadott és kiadott anyatej mennyiségének név szerinti nyilvántartását.

A körjárattal történő anyatejgyűjtéshez hétfőtől péntekig a címlista készítése a gépkocsivezetők számára.

Havi elszámolás készítése a NEAK felé a kiadott anyatej mennyiségéről és értékéről.

Havi elszámolás készítése a Szombathelyi Egészségügyi és Kulturális Intézmények

Gazdasági Ellátó Szervezete részére a leadott anyatej mennyiségéről és értékéről.

Hónap végén jelentjük a munkából való távolléteket.

Éves összesítést készítünk a begyűjtött anyatej mennyiségéről a Városi Vezető Védőnőnek.

**Kapcsolattartás:**

Folyamatos a házi gyermekorvosokkal, a városi és város környéki területi védőnőkkel, szülész-nőgyógyász orvosokkal, a VMK Népegészségügyi Osztály szakmai felügyelet munkatársaival.

Évek óta felmerülő igényt sikerült kielégíteni, amikor 2008. január 1-jén elindulhatott az anyatejgyűjtő körjárat.



Az anyatejet adók száma egész évben:

39 fő; havonta átlagosan 18-an hoztak anyatejet, a legtöbben április és július hónapban, 21-en; a legkevesebben pedig novemberben, 14-en.

A havonta begyűjtött anyatej mennyisége átlagosan: 243 000 ml.

A legtöbb anyatejet, 288 600 ml-t március hónapban 19 édesanyától gyűjtöttük össze, a legkevesebb mennyiséget, 180 900 ml-t decemberben 16 tejadó anyukától.

Éves összesítésben 65 csecsemő kapott anyatejet, havonta átlagosan 19 csecsemő.

Az összesen begyűjtött 2 916 000 ml anyatejből Szombathelyről 1 491 700 ml-t, vonzáskörzetéből és távolabbi településekről (Alsóújlak, Csepreg, Egyházashollós, Gencsapáti, Ják, Kőszeg, Magyarlak, Nemesbőd, Nemeskolta, Sopron, Söpte, Szentpéterfa, Vasasszonyfa, Vaskeresztes, Vassurány, Vámoscsalád) pedig 1 424 300 ml-t adtak le. Vagyis az összes anyatej 51% -a származik szombathelyi begyűjtésből.

  
Öröm, hogy a 2017-es év begyűjtött anyatejmennyisége emelkedést mutat. Az előző évhez képest 964 200 ml-el több. Vidékről behozott női tej aránya jelentősen emelkedett.

**Az Állomás célja kettős:** összegyűjteni az anyatejet azon édesanyáktól, akiknek a saját gyermekük szoptatásán túl többletként termelődő anyateje is van, valamint az anyatejadó édesanyák segítségével anyatejjel ellátni azokat a beteg, koraszülött és kis súlyú, örökbefogadott újszülötteket, akiket édesanyjuk anyatejjel táplálni nem tud. 2008. január 1-jétől az anyatejgyűjtő körjárat elindításával történik naponta az anyatej begyűjtése Szombathely területén. A szűrcsapó utcai Állomásról indul hétköznap minden reggel az anyatejgyűjtő járat, a gépkocsivezető háztól-házig megy, hűtőtáskában begyűjti a tejleadó édesanyáktól az anyatejet. A vidéki tejleadó anyukák behozzák vagy bejuttatják a felesleges tejet, hűtőtáskában jégakkuval ellátva. A tejleadók 48 órán át –a megfelelő és megbeszélt módon- gyűjthetik és tárolhatják otthon a hűtőben a felesleges női tejet, az Állomáson speciális géppel sterilizált és általunk kiadott üvegekben. Tehát ugyanazon édesanyától 2 naponta érkezik az állomásra az anyatej. Tapasztaljuk, hogy a vidékről érkezők is – akikhez az anyatejgyűjtő körjárat nem megy ki- tisztességgel, megbízhatóan hordják be a többletként termelődő anyatejet.

A beérkezett tejeket az előző nap –speciális gépekkel- sterilizált mérőhengerrel kimérjük, és a szintén ilyen módon sterilizált üvegekbe töltjük. A pontos kimérés azért fontos, mert a kiadott anyatej mennyiségével az Anyatejgyűjtő Állomásnak a NEAK felé szigorú elszámolási rend és határidő betartásával kell elszámolni, mert a felhasználók helyett a pénztár fizeti ki az anyatej árát az Anyatejgyűjtő Állomáson keresztül az anyatejadó anyák számára. A kimért tejeket vízfürdőben pasztörizáljuk, ez azt jelenti, hogy + 65 Celsius fokon 30 percig hő kezeljük, majd folyó hideg víz alatt lehűtjük, és 1 órán át a fagyasztószekrénybe helyezzük.

A lehetőségekhez mérten a tejigénylő csecsemők esetén figyelembe vesszük az életkorát, ez alapján választjuk, ki melyik anyukától kapja a gyermek a tejet**,- hasonló korú hasonlótól kapja**-, ez azért fontos, mert az anyatej összetétele hétről hétre változik, és igazodik a csecsemő fejlődőséhez. Arra is odafigyelünk, hogy adott gyermek mindig ugyanazon édesanya tejét kapja.

Az anyatejet adók, a VMK Népegészségügyi Osztály előírása alapján, szűrővizsgálatok elvégzése után adhatják le tejüket az Anyatejgyűjtő Állomáson. A tejadó anyák szóban és írásban tájékoztatva vannak a fejés módjáról, az anyatej helyes tárolásáról, gyűjtéséről és a higiénés szabályok pontos betartásáról. Az édesanya részletes felvilágosítást kap a megfelelő fertőtlenítésről, higiénés szabályok betartásáról. Azt gondolhatnánk, hogy ez természetes dolog, amivel a szoptató édesanyák tisztában vannak. Tapasztalatunk szerint-bár valóban figyelnek a fertőtlenítésre-de pontos módjáról és fontosságáról nem minden esetben vannak tisztában. Ezért ezt nagyon fontosnak tartjuk hangsúlyozni és átbeszélni. Ha a tejleadó édesanya igényli, bemehet az Állomásra és segítenek a fertőtlenítés, illetve a fejés gyakorlati megmutatásában. Munkánk során ilyen eset többször is előfordult.

Mindezeken túlmenően, és az összes anyatejleadással és igényléssel járó feladaton túl próbálunk bizalmas kapcsolatot építeni a szülőkkel mind a tejleadók, mind a tejigénylők körében. Gyakran bejönnek az Állomásra gyermekükkel, kérnek szakmai véleményt, tanácsot táplálásról, hozzátáplálásról, mozgás-beszédfejlődésről, bőrápolásról, fürdetésről, öltöztetésről, oltásokról. Munkaidőt egész nap fix helyen, az Állomáson tölti a kolléganő, így biztos pontként kereshetek fel személyesen, illetve telefonon kérdéseikkel. Célom, hogy kialakítsam és fenntartsam ezt a bizalmas szülő-védőnő kapcsolatot.

A családokon kívül a házi gyermekorvosok és a területi védőnőkkel is folyamatos a kapcsolattartás. A területi védőnők sokat segítenek, hogy a tejfelesleggel rendelkező anyákat hozzánk irányítják, a higiénés szabályok betartását és az anyatej megfelelő tárolását, felhasználását figyelemmel kísérik.

A térítési díj ellenében igénybe vehető egyes egészségügyi szolgáltatások térítési díjáról szóló 284/1997. (XII.23.) Kormányrendelet szerint az anyatejet adományozó nők térítésmentesen vehetik igénybe a járványügyi érdekből kötelezően végzendő szűrővizsgálatokat.

A kötelező egészségbiztosítás keretében járó anyatejellátás feltételeiről szóló 47/1997.(XII.17.) NM rendelet határozza meg a térítésmentes anyatejellátásra jogosultak körét.

Anyatejet a házi gyermekorvosnak vényre és anyatejes javaslatra kell felírnia az anyatej társadalombiztosítási támogatás alapját képező áráról, valamint a támogatás elszámolásának módjáról szóló 8/2002.(X 4.) ESZCSM rendelet értelmében.

Az anyatej ellátás az egészségbiztosítás természetbeni ellátása, a csecsemőnek járó egészségügyi szolgáltatás. A baba a fekvőbeteg gyógyintézeti kezelése alatt, illetve a járó betegként ellátott csecsemő is jogosult a társadalombiztosítási támogatással nyújtott anyatejre, a következő feltételek teljesülése esetén. Ha az anya saját tejével nem tudja táplálni és a baba koraszülött, vagy kis súlyú – 2500 g testsúly alatti – újszülött. Az érett újszülött és a csecsemő akkor jogosult a támogatott anyatej ellátásra, ha súlyos táplálkozási allergiában, felszívódási zavarban, vagy hasműtéttel járó fejlődési rendellenességben szenved és az anya nem tudja őt saját tejével táplálni. Az a csecsemő is jogosult a támogatott anyatej ellátásra, akinek az édesanyja: fizikailag alkalmatlan az anyatejjel való táplálásra, olyan fertőző betegségben vagy mérgezésben szenved, amely a csecsemő egészségét veszélyezteti, olyan gyógyszert szed, amely szedése a szoptatás időszakában ellenjavallt, súlyos, gyakori tudatvesztéssel járó állapotban van, pszichés állapota a szoptatást lehetetlenné teszi, a szoptatás időszakában meghalt, vagy a gyermeket elhagyta.

2017 évben 8 örökbefogadott baba szülei hordták a tejet az Állomásról.

2016. október 17-től az anyatej ára 2700 Ft.

2017-ben is voltak koraszülött csecsemők, ikercsecsemők, örökbefogadott csecsemők, táplálási nehézséggel küzdő csecsemők, tápszert elutasító szülők. A családok ilyenkor keresik fel az Anyatejgyűjtő Állomást. Eljönnek a női tejért kettő naponta nem csak a városunkból, hanem a környező településekről is.

A házi gyermekorvosok és a területi védőnők is ajánlják a női tej adását.

A női tejet kapó babák a női tejen kívül kisebb-nagyobb mennyiségben saját édesanyja anyatejét is kapta. Kivéve az örökbe fogadott babák és egy baba kinek édesanyja gyógyszer szedése miatt nem adhatja saját anyatejét.

A visszajelzések alapján a panaszok normalizálódnak, illetve megszűnnek az anyatejes, illetve női tejes táplálás során. Általánosságban az Állomástól tejet kapó csecsemők megfelelő ütemben fejlődnek.

**Beszámoló a fogászati ellátás 2017. évi**

**tevékenységéről**

**1. Alapfeladat:**

Gyermek fogászati ellátás területén:

* 0-14 éves gyermekek prevenciós gondozása, illetve a náluk fellépő fog- és szájbetegségek kezelése. Ez csoportosan óvodai, iskolai csoportok gondozásából, kezeléséből áll, illetve egyéni formában történik a mindenkor hatályos jogszabályok alapján.

Ifjúsági fogászat ellátási területén:

* 14-18 év közötti lakosság prevenciós gondozása, illetve a náluk fellépő fog- és szájbetegségek kezelése. Ez csoportosan iskolai csoportok gondozásából, kezeléséből áll, illetve egyéni formában történik a mindenkor hatályos jogszabályok alapján.

Felnőtt fogászati ellátás területén:

* 18 év feletti lakosság fogászati alapellátásának biztosítása, a náluk fellépő fog- és szájbetegségek kezelése az Egészségügyi Törvény, a hatályos rendeletek, valamint szakmai irányelvek alapján. Ez az ellátás vállalkozási formában működik.

Fogászati ügyeleti ellátás területén:

* Szombathely város és vonzáskörzetéhez tartozó 29 település fogorvosi ügyeleti (sürgősségi) alapellátása.

**2. Rendszeresen ismétlődő feladatok ellátása:**

Gyermekfogászat:

2017. évben is egy gyermek fogorvosi praxis működött közalkalmazotti formában.

Az év során a közalkalmazotti praxisban 2 517 fő gyermeket láttak el, ambuláns, csoportos, illetve visszarendelt kezelés formájában. Ebből a maradandó fogak ellátása során 150 fogtömést amalgám, illetve fényre kötő esztétikus tömőanyaggal készítettek. Ezenkívül 1716 fogkő eltávolítást, 3 152 fluoridos bedörzsölést és 2387 barázdazárást végeztek a gyermekek fogszuvasodásának megelőzése érdekében. A tejfogak ellátása során 43 fogtömést és 128 pulpotómiát készítettek. A maradandó fogak eltávolítására 5 esetben került sor, amit legnagyobb részt a fogszabályozás indukált.

Rendszeresen ismétlődő feladatok során, oktatási időszakban az iskolai osztályok fogászati szűrővizsgálatát, kezelését, prevenciós ellátását végezték. Ezzel párhuzamosan végezték az óvodai csoportok szűrését és kezelését. Azokat a gyermekeket, akik további kezelésre szorultak, visszarendelték az iskolaidőn kívüli délutános műszakba. A berendelt betegeket – lehetőség szerint – a berendelési időpontoknak megfelelően fogadták a rendelőben. Amennyiben sürgős, nem berendelt gyermek érkezett, biztosították a minél hamarabbi soron kívüli ellátását.

Az óvodai csoportok és iskolai osztályok szűrővizsgálata és kezelése mellett – egészségnevelő tevékenységként – a helyes fog – és szájápolásra tanították a gyermekeket szemléltető eszközökkel, szükség szerint egyénileg is, valamint felvilágosító kiadványokat is osztottak. A visszarendelések során, - a fogászati kezelésen kívül – a kísérő szülő bevonásával folytatják és ismétlik a prevenciós gondozást, ellenőrzési a szájhigiénét.

Gyógyító-megelőző tevékenységük mellett, munkájuk szervezési feladatokat is tartalmaz, melynek keretében a különböző oktatási intézményekkel egyeztetve tervezik és szervezi a csoportok és egyének kezelési rendjét. Ezért kapcsolatot tartanak a szülőkkel, nevelési-oktatási intézmények vezetőivel, pedagógusaival, óvónőkkel, védőnőkkel.

A rendelkezésre álló időben a preventív ellátás mellett terápiás kezelést is végeztek. Ezzel tehermentesítve a szülőket, illetve a hátrányos helyzetű gyermekek ellátását teljes mértékben biztosították az iskolai látogatások alkalmával.

Prevenciós céllal a csoportos ellátáskor a gyermekek fogászati felvilágosításban részesülnek. Valamint a csoportos ellátáskor a 6 éven felüli gyermekek fogainak Elmex-zselével az ellenállóbb zománc kialakítása érdekében, a 6 éven aluliaké pedig Tooth-Mouse pasztával történő bevonása folyik. Ugyan ezt a beavatkozást elvégezték a gyermekek összes kezelendő fogászati ellátása után és az ellenőrzésre visszarendelt gyermekeknél is.

A gyermekek kezelése során a befejezett ellátásra törekedtek, amennyiben a gyermek kezelése fogászati alapellátás szintjén nem valósítható meg, biztosításra került, hogy a beteg időben megfelelő szakellátásra kerüljön.

Ennek értelmében 2017-ben is kapcsolatot tartottak több szakellátással, pl.: fogszabályozás, szájsebészet, fül-orr-gégészet, gyermekgyógyászat. A gyakori fogászati rendellenességek miatt a fogszabályozással volt a legszorosabb a kapcsolat.

Gondot fordítunk arra a szülői kérésre, hogy ne végezzünk kezelést a délelőtti vizsgálatok során, csak ellenőrizzük a fogakat. Szükség esetén szülői kísérettel hozzák vissza a kisgyerekeket a beavatkozásra. Esetlegesen a kísérő óvónővel történő megbeszélés alapján Tooth-Mouse pasztával kerül bevonásra a fog a szuvasodás megelőzése érdekében. Ez nem okoz problémát sem a gyermeknek, sem a szülőnek.

Napi rendszerességgel dokumentálják az ambuláns naplóban a megjelent gyermekekről az elvégzett beavatkozásokat. Ezen adatokat TETFOG fogászati programban számítógépen is rögzítették. Havi rendszerességgel elkészítették a statisztikai jelentést, a NEAK felé teljesítményjelentést készítenek. Eseti adminisztratív feladatként elkészítettük az éves statisztikai összesítőt, az éves munkatervet és beszámolót.

2017-ban is részt vettek továbbképző előadásokon, valamint fogászati termékeket bemutató kiállításon, úgy mint, „Egyszerűsítés az esztétikum jegyében” című továbbképzésen, valamint a Fogászati Továbbképző Napon. Folyamatosan figyelemmel kísérik a fogorvosi szakma újdonságait, gyógyszerújdonságokat, tájékozódtak a fogászat új eredményeiről, anyagairól.

2008. júniusától a fogászati ellátó rendszerbe bevezetett az egyes kezelések minimum idejének figyelembevételével határoztuk meg a fogászati szűrések ütemezését.

**Fogászati ügyelet:**

A fogászati ügyeleti ellátás Szombathely város és 29 a város vonzáskörzetéhez tartozó település lakosságára terjed ki szerződéseink értelmében. A fogászati ügyeleti (sürgősségi) alapellátás Vas megyében csak Szombathelyen került megszervezésre, ezért a betegek sürgősségi ellátása az egész megyére kiterjedően történik. Az ügyeleti szolgálatot 18 fő szombathelyi fogorvos és asszisztensnője biztosítja beosztás szerint.

2017. évben az ügyeleten megjelent betegek száma 2822 fő volt. A beavatkozások sürgősségi jellegűek, ezért 472 fogeltávolítást, 718 gyökérkezelést, 390 ideiglenes tömést, gyökértömés eltávolítását 25 esetben, 56 pulpotómiát- tejfog ellátást, 162 tasakkezelést és 29 sebellátást, műtéti beavatkozást végeztek.

További fogászati kezelés céljából szakrendelésre utalás 402 esetben, gyógyszer felírás 1240 esetben történt.

2017. november 22-én az Országos Atomenergia Hivatal ellenőrzést tartott a fogászati ügyelet szakmai és személyi feltételei megléte tárgyában. Az ellenőrzés kiterjedt a röntgenfelvételek készítésére szolgáló helyiség szakmai feltételeire, valamint a fogászati ügyeleten feladatot ellátók orvosi alkalmassági és bővített sugárvédelmi ismereteinek meglétére.

A helyszíni ellenőrzés során a feltárt hiányosságokat (a röntgen sugárzás alkalmazására figyelmeztető jelzés hiánya, valamint 4 munkatárs érvényes orvosi alkalmassági igazolása hiányzott) határidőre maradéktalanul pótoltunk.

3. Kapcsolattartás más intézményekkel, szakmai képviseletekkel, civil szervezetekkel, médiával.

A fogászati alapellátás, mint gyógyító-megelőző tevékenység szervezési munkából is áll. Ennek értelmében kapcsolatot tartanak a szülőkkel, a nevelési és oktatási intézmények vezetőivel, pedagógusaival, óvónőkkel, védőnőkkel.

Amennyiben a gyermek kezelése a fogászati alapellátás szintjén nem valósítható meg, biztosítják, hogy a beteg időben a megfelelő szakellátásra kerüljön.

Ennek értelmében kapcsolatot tartanak több szakellátással is, pl. fogszabályozás, szájsebészet, fül-orr-gégészet, gyermekgyógyászat. A szakrendelések közül a gyermekfogászatnak a fogszabályozással szoros a kapcsolata.

A gyakori fogazati rendellenességek miatt rendszeresen küldik a szakrendelésre a betegeket és konzultálnak fogszabályozó szakorvosokkal.

## 4. Képzés, továbbképzés

Minden fogorvos és asszisztensnő rendszeresen részt vesz a kötelező pontszerző továbbképzéseken. Minden közalkalmazott rendelkezik az orvosi és asszisztensi munkájának további folytatásához szükséges creditponttal.

Gyakran gondként jelentkezik a továbbképzésen való részvétel, mivel Szombathelyen nagyon kevés a pontszerző továbbképzés. Ha teljes körű a fogorvosi és asszisztensi továbbképzésen a részvétel, akkor központi fogorvosi ügyelt szervezésével biztosítja a Szombathelyi Egészségügyi és Kulturális GESZ a részvétel lehetőségét.

# 5. Adminisztratív feladatok:

* Fogorvosi ambuláns naplóba a megjelenők és a beavatkozások dokumentálása,
* TAJ kártya ellenőrzés,
* elvégzett fogászati beavatkozások TETFOG tételes fogászati jelentő program
* elszámolási nyilatkozat kiállítása az elvégzett beavatkozásokról,
* tárgyhónapot követő hónap 5-ig a havi jelentések elkészítése az NEAK felé,
* éves munkaterv-készítés,
* éves beszámoló készítése,
* KSH statisztikai jelentés elkészítés.

# 

# Beszámoló a Humán Civil Ház 2017. évi

# tevékenységéről

**1. A Humán Civil Ház alapfeladata**

A Humán Civil Ház számos egészségügy területén működő csoportnak ad otthont, a testi, lelki egészség megőrzése és annak helyreállítása érdekében. A feladatamindazon egészségügyet támogató, egészségmegőrzéssel és egészségfejlesztéssel foglalkozó civil szervezetek, önsegítő közösségek, klubok munkájának segítése, akik az egyénnel, a bajbajutott, a problémás, a szenvedő, a segítségre szoruló emberrel foglalkoznak, mint azt a szlogenünk is tartalmazza **„Embertől - emberig”.** A szakmai tanácsadás, egyéni konzultációk, fórumok, képzések, továbbképzések szervezése, működésükhöz helyiség és infrastruktúra biztosítása képezi a munka gerincét; valamint az Egészséges Városok Magyar Nyelvű Szövetsége Szombathelyi Tagszervezete működésének elősegítése, és „Szombathelyi Egészség - napok” rendezvénysorozat szervezése.

A szolgáltatását Szombathely Megyei Jogú Város humán (egészségügyi, egészség-megőrzési, egészségfejlesztési és szociális) területeteket támogató civil szervezeteinek működése segítésével, infrastrukturális hátterének biztosításával fejti ki. A Humán Civil Ház helyet és infrastruktúrát biztosít az egészségügyi ágazat rendezvényeinek, a Polgármesteri Hivatal egyedi felkéréseinek. A szolgáltatásai között különös tekintettel szerepel a szenvedélybetegségek elleni küzdelem (alkohol, drog, dohányzás stb.), az azokkal foglalkozó civil, önsegítő közösségek segítése, képzések, rendezvények szervezése. A korábbiakban bevezetett évente több alkalommal is megtartott civil fórum - melyen Szombathely város összes egészségügyet, egészséget, egészségfejlesztést támogató civil szervezete képviselője vesz részt, s kap hiteles tájékoztatást az egészségügyi civil életről, azaktuális feladatokról - gyakorlatát a 2017. évben is folytattuk, ha kisebb számban is.E rendezvényeken rendszeresen részt vesznek, önkormányzati képviselők, egészségügyi szakmai szervezetek, valamint a „Szombathelyi Civil Fórum” képviselői.

**A ház alapfeladata és filozófiája szerint térítésmentesen biztosítja:**

1. Előre egyeztetett igény szerint fűtött, világított, takarított és igény szerint berendezett helyiségeket,
2. a közösségi programokhoz tárgyi eszközöket és felszereléseket,
3. a kapcsolattartáshoz kommunikációs eszközöket, informatikai eszközöket,
4. a közösségi élethez információszolgáltatást,
5. a szakmai és minőségi követelményeknek megfelelő képzéseket, továbbképzéseket,
6. a szakmai kiadványokat és folyóiratokat.

## A Humán Civil Házban működő civil szervezetek:

A Humán Civil Házban működő szervezetek tevékenysége egészségügyi, egészségmegőrzés, egészségfejlesztés valamint szociális területhez kapcsolódik. Fontos szerepet vállalnak a primer, valamint a tercier prevencióban. Tevékenységükkel elsősorban kiegészítik a már meglévő ellátást, valamint azt sokkal színesebbé teszik, az egyedi igényekhez igazodva. Vannak azonban olyan szervezetek is, melyek a meglévő, ám állami szinten ki nem elégített igényekre, szükségletekre reagálva jöttek létre.

1. A.A. (Alcohol Anonymus – Névtelen Alkoholisták) Csoport
2. AE Klub
3. Aranykorúak Vegyes Kara
4. Asztmás és Allergiás Betegek Vas Megyei Egyesülete
5. Baba Mama Klub
6. Baba Masszázs Klub
7. “Brunó Gröning” Baráti Kör Csoport (mentálhigiénés)
8. „Brunó Grőning” Baráti Kör Gyermek Csoportja

### Egészséges Életmóddal a Lelki Egészségért

### Együtt - Egymásért Eséllyel az Életért Egyesület

1. ÉLGÉNÉ (Élet Gége Nélkül) Klub
2. ETKA Jóga
3. Meridián Torna
4. Fiatalok a Lelki Egészségért - Szombathelyi Anime Szövetség
5. Gerincjóga tanfolyam
6. Gerinctorna Csoport
7. Harmónia Egyesület
8. Humán Harmónia Alapítvány
9. Huncut Bölcsisek és Ovisok Klubja
10. Könnyen Leszokni Klub
11. Lisztérzékenyek Vas Megyei Egyesülete
12. Magyar Rákellenes Liga Szombathelyi Alapszervezete
13. “Napsugár” Közhasznú Egyesület
14. Önkéntes betegsegítők szupervíziós csoportja
15. “Reménység” Klub
16. Szenvedélybetegek Hozzátartozóinak Csoportja
17. Szombathelyi Gomba és Gyógynövény Klub
18. Szombathelyi Szív a Szívért Egyesület
19. Szombathelyi Szív a Szívért Egyesület Kreatív Csoportja
20. Telehumanitas Mentálhigiénés Egyesület és az - SOS Telefonszolgálat - szupervíziós csoportja
21. "Vasakarat" SC Egyesület - (időszakos)
22. Vas Megyei AE és AM Klubok Tagjainak Egyesülete
23. Vas Megyei Családterápiás Egyesület – (időszakos)
24. Vas Megyei SM Egyesület
25. Vas Megyei Diabeteses Gyermekeket Segítő Egyesület
26. Vas Megyei Reuma Klub
27. Vesebetegek Vas Megyei Egyesülete
28. Szombathelyi Országos Büntetés-végrehajtási Intézmény Nyugdíjasainak Egészség Klubja

A 2017-es évben új csoport befogadása nem történt.

A 2017. esztendőben a Humán Civil Házban folyamatosan jelen volt külön rendelkezés szerint a Védőnői Szolgálat.

A védőnői tanácsadást külön (egészségügyi) helyiségben végezték a Szűrcsapó utcai rendelőegység védőnői.

**2. Rendszeresen ismétlődő feladatok:**

A Humán Civil Ház a civil szervezetek működését segíti, támogatja. Az infrastruktúra biztosításán kívül személyes párbeszéd is zajlik, melynek hivatalos fóruma a “Civil Fórum”, melyre a betervezettek szerint negyedévente, vagy az aktualitások szerint - kerül sor. A Civil Fórumok lehetőséget biztosítanak a szervezetek, valamint a ház dolgozóinak az aktuális kérdések megbeszélésére, problémafelvetésekre, azok tisztázására, megoldására. A Civil Fórum továbbá biztosítja, hogy a szolgáltatások úgy alakuljanak, hogy azok a legnagyobb mértékben igazodjanak a szervezetek igényeihez. **A 2017.** esztendőben - **egy** alkalommal került sor a fórum megrendezésére:

**Időpontja:** 2017. november 06.-a - hétfő - 17.00 óra

Helye: Humán Civil Ház 9700 Szombathely, Bem József u. 9.b. Klub I-II. terem

Napirendi pontok:

1. Köszöntő – Gyarmati Norbert
2. Szombathely Város Civil Koncepciója

###### Előadó: Dr. Takátsné, Dr. Tenki Mária képviselő asszony, a Jogi és

###### Társadalmi Kapcsolatok Bizottságának elnöke

1. Az új megállapodások átadása a csoportok részére, személyi kérdések, aktuális tájékoztató

Előadó: Vigné Horváth Ilona igazgató asszony, Szombathelyi Egészségügyi

és Kulturális Intézmények Gazdasági Ellátó Szervezete

1. Aktuális tájékoztatók a Humán Civil Ház és az „Egészségnapok Szombathely” 2017-es évéről, év végi és 2018. I. félévi feladatok

Előadók: a Humán Civil Ház munkatársai

A Humán Civil Ház feladata közé tartozik a humán ágazat egész városra kiterjedő rendezvénysorozatának segítése.

Április - október hónapok között került sor a XXII. “Szombathelyi Egészség-napok” rendezvénysorozatra, amelyen belül június 29. és július 1. között - Agora Savaria Mozitól az Agora Savaria Moziig "Mindennapi Egészségünk” – címmel a központi rendezvényre. A rendezvénysorozat keretében elsősorban az „egészség” megtartása, megőrzése és a szereplőinek, valamint a civil szervezetek bemutatkozásainak, bemutató foglalkozásainak adott otthont több alkalommal. Több esetben szükség volt arra is, hogy más helyszíneken a Humán Civil Ház tárgyi felszereléseit is igénybe vegyék (pld. projektor stb.), s továbbá elláttuk a külső helyszínek (Zarkaháza, Herényiek Háza) programjainak segítését is.

Heti munkaértekezletek megtartására hetente hétfői napokon 09 órakor került sor, melyen a szociális munkás/munkatárs, a munkatárs és a gondnok állandó jelleggel vettek részt. A megbeszélések alkalmával a heti csoportbeosztások, igény szerint a termek előkészítése, a tárgyi felszerelések és eszközök előkészítése, a heti ütemezett munkák voltak a témák. Továbbá itt került megbeszélésre minden olyan fontos téma, amely az üzemvitellel kapcsolatos volt, pld. karbantartások megrendelése, javítások elvégzése, anyagigénylések készítése, rendkívüli igények biztosítása. A Humán Civil Ház tevékenységének folyamatos biztosítás érdekében e megbeszélések a legfontosabbak.

**3. Rendszerestől eltérő, speciális, rendezvényekhez kapcsolódó egyedi feladatok**

A Humán Civil Ház a 2017. esztendőben minden olyan humán területről érkező igényeknek eleget kívánt tenni, amelyek összhangban vannak alapfeladataival, vagy feladataihoz illeszkedik.

A Humán Civil Ház az alábbi rendezvényekhez biztosított helyet:

1. “Kapocs” Szenvedélybeteg – segítők Munkacsoportja Szombathely,

2. Egyéb, pl.: lakossági fórumok (Bem Lakásszövetkezet, Szűrcsapó utcai társasházak stb.),

3. Egészségügyet, egészséget, egészségfejlesztést támogató civil szervezetek időszakos igénybevételei (azok a civil szervezetek, akiknek székhelyük, foglalkozásaik máshol vannak, de közgyűléseiket, nagy rendezvényeiket ott nem tudják megoldani: (pld. “Vasakarat” Mozgássérültek Sportegyesülete évi két közgyűlése, „Civil Fórum” stb.).

4. SZMJV Önkormányzata Egészségügyi Szakmai Bizottsága kihelyezett ülése

5. Vas Megyei Kormányhivatal Szombathelyi Járási Hivatal Hatósági Főosztály, Népegészségügyi Osztály - Városi védőnők szakmai értekezletei

**4. Adminisztratív feladatok, jelentések, statisztikák**

Havonta ismétlődő jelentéseket a ház szociális munkatársa elkészítette: jelentést a munkából való távolmaradásról, gondnok túlóráinak jelentése, csoportbeosztások elkészítése és kifüggesztése egy féléves időtartamra.

A Humán Civil Házról, illetve kiegészítő feladatairól ebben az évben Közgyűlési és Egészségügyi Szakmai Bizottsági előterjesztés nem készült. Éves leltár nem volt.

**5. Kapcsolattartás más intézményekkel, szakmai képviseletekkel, civil szervezetekkel, médiával, stb.**

A Humán Civil Ház tevékenységének biztosítása érdekében folyamatos volt a kapcsolattartás a működtetővel és a fenntartóval a Szombathelyi Egészségügyi és Kulturális Intézmények Gazdasági Ellátó Szervezetével és a Polgármesteri Hivatallal.

A cél szerinti tevékenység eredményessége érdekében rendszeresen kapcsolatot tartunk az alább megjelölt szervezetekkel:

01. a nem a házban működő egészségügyet, illetve szociális ágazatot támogató civil szervezetekkel,

02. "Egészséges Városok" Magyar Nyelvű Szövetségével, illetve annak Szombathelyi tagszervezetével,

03. Egyházmegyei Karitász (Rév - Szolgálat), HÁRSFA-ház

04. Kábítószerügyi Egyeztető Fórummal (KEF),

05. “Kapocs” Szenvedélybeteg - segítő Munkacsoporttal,

06. Pálos Károly Szociális Szolgáltató és Gyermekjóléti Szolgálattal,

07. PTE Egészségtudományi Kar, Szombathelyi Képzési Központ,

08. ELTE Savaria Egyetemi Központ,

09. Civil Fórummal,

10. Civil Kerekasztallal,

11. Vas Megyei Markusovszky Kórház - Egyetemi Oktatókórházzal,

12. OMSZ Szombathelyi Mentőállomásával,

13. Magyar Vöröskereszt Vas Megyei Szervezetével,

14. Vas Megyei Kormányhivatal Szombathelyi Járási Hivatal, Hatósági Főosztály,

Népegészségügyi Osztályával,

A civil szervezetek tevékenységének népszerűsítése, a nyilvánosság érdekében folyamatos volt a kapcsolattartás a Szombathelyi Városi TV, Szombathelyi 7 és Vas Népe szerkesztőivel.

A Humán Civil Ház munkatársai az alább felsorolt szervezetek munkájában vettek részt:

SZMJV Önkormányzata Egészségügyi Szakmai Bizottsága

Magyar Vöröskereszt Vas Megyei Vezetősége

Vas Megyei Markusovszky Kórház, Egyetemi Oktatókórház – Felügyelő Tanácsa

Szombathelyi Kábítószerügyi Fórum

**6. Képzés, továbbképzés**

A Humán Civil Házban, a 2017. esztendőben szervezett képzés a csoportok vezetőinek nem volt, a „Szombathelyi Civil Fórum” ingyenes képzéseit, tájékoztatóit ajánlottuk ki a csoportok vezetőinek, amellyel több esetben éltek is. A Humán Civil Ház a szenvedélybetegekkel foglalkozó közösségek vezetőinek képzését egy alkalommal támogatta országos civil képzésen, május hónapban Balatonrendesen.

Külön ki kell emelni azt a tényt, hogy a korábbi, 2014. évben szervezett 20 fős önkéntes betegsegítő képzésen végzettek a szupervíziós csoportjaikat a Humán Civil Házban tartják, a csoportokon - de továbbra is megfogalmazódott az az igény, hogy újabb csoport, képzés indítására lenne szükség.

**7. Humán erőforrás helyzete**

A 2017. évben a feladatokat 3 fő - 6 órás munkatárs, 8 órás szociális munkatárs és 8 órás gondnok látta el. A havi 60 órás kisegítő gondnoki státusz 2016. július 1. napjával betöltetlen.

**8. Külön feladatok**

**8.1. XXII. „Szombathelyi Egészség-napok"**

Résztvevők kiértesítése, programban való felkérések intézése, program-összeállítás, szerkesztés, nyomtatás, postázás, sajtóban való megjelenés, szervező munkacsoport felállítása, rendszeres heti megbeszélés, beszerzések, pénzügyi feladatok intézése, program, lebonyolítás, részvételek, látogatások, elszámolások, rendezvényzárás. **A rendezvénysorozat 18 programján 905 fő jelent meg.**

A három napos központi rendezvényt június hónapban, a többi hónapban egy-egy napos rendezvényeket tartottunk, illetve csatlakoztunk, segítettünk hasonló programok megszervezésében:

**2017/01.** április 7. **„Egészség Világnap”- ja** A depresszió- Humán Civil Ház

**2017/02.** június 29 - július 01. **Az Agora Savaria Mozitól az Agora Savaria Moziig**

„Mindennapi egészségünk” – szűrőprogramok, előadások, bemutatók, civil

szervezetek Az AGORA - Polgármesteri Hivatal és sok más helyszínen

**2017/03.** szeptember 24. **A „Szív Világnap”- ja** Előadások – szűrőprogramok Agora

Savaria Moziban - A „Szombathelyi Szív a Szívért” Egyesület programja

**2017/04.** szeptember 29. **Séta az emlőrák ellen -** A Szombathelyiek Egészségéért

Egyesület programja

A különböző időpontokban, különböző célcsoportoknak szóló programoknak köszönhetően célzottan tudtuk elérni a közönséget. Nagy sikert, és nagy érdeklődésre tartott számot a központi rendezvénysorozat díszelőadása, melyet dr. Zacher Gábor toxikológus főorvos tartott „Mindennapi mérgeink” címmel.

A 2017. évi Szombathelyi Egészség - napok” és a csatlakozó rendezvények megszervezése, lebonyolítása a mindennapok mellett ebben az évben mintegy 2 hónapos intenzív előkészítő és szervezőmunkát igényeltek a Humán Civil Ház napi és rendszeres működésének biztosításán túl.

**8.2. Egészséges Városok Magyar Nyelvű Szövetsége Szombathelyi Tagszervezete**

Pécsen a Nemzetközi Találkozó Nyitó Napján és a rendezvényén Szombathely város képviseltette magát. Május hónapban részt vettünk az év első koordinátori találkozóján, Gyulán. November hónapban Zalaegerszegen került megrendezésre az éves közgyűlés és szimpózium, 2 előadás hangzott el a szimpóziumon városunk részéről. A 2017. évben 1 alkalommal tartottunk Irányító Bizottsági megbeszélést a Humán Civil Házban.

**8.3. Szolgáltatási feladatok**

Folytattuk az e-mail rendszerű kapcsolattartást a civil szervezetek vezetőivel, melyen keresztül csatolt állományként nagyon sok hasznos információt biztosítottunk, a 2017. évben 40 körlevél került megszerkesztésre és kiküldésre elektronikus formában.

**8.4. Adminisztratív feladatok**

A 2017. évben a Humán Civil Ház dokumentumai teljesen megújultak: ”Házirend”, csoportok adatlapjai, igénybejelentő lapok, nyilvántartások, az új civil szervezetekkel kötendő együttműködési megállapodás. Az iratok elhelyezése, az irattár karbantartása folyamatos volt.

**8.5. Raktározási, műszaki karbantartási feladatok**

Feladat volt még a beszerzések, készletek feltöltése, udvari nagytakarítás, civil szervezetek szekrényeinek átvizsgálása, újraosztása, nyilvántartása, könyvtár, folyóirattár további átalakítása.

Jelentős feladatot képezett a Humán Civil Ház fejlesztési költségvetése terhére elvégzett felújítások biztosítása, kiszolgálása, mint a részleges festés, a belső helyiségek teljes világításkorszerűsítése energiatakarékos kivitelben, az információs táblák készítése, a védőkorlát elkészítése, a nyitható – szellőztető ablak beszerelése, beépített szekrény készítése.

**8.6. 2017. évi forgalmi adatok**

|  |  |  |  |
| --- | --- | --- | --- |
| **Hónap** | **Foglalkozások száma** | **Résztvevők száma**  **fő** | **Foglalkozásokkal leterhelt óra** |
| **Január** | 127 | 1415 | 422 |
| **Február** | 119 | 1415 | 355 |
| **Március** | 110 | 1194 | 305 |
| **Április** | 102 | 1034 | 280 |
| **Május** | 110 | 1147 | 309 |
| **Június** | 88 | 813 | 259 |
| **Július** | 76 | 627 | 235 |
| **Augusztus** | 89 | 725 | 272 |
| **Szeptember** | 96 | 930 | 288 |
| **Október** | 138 | 1690 | 446 |
| **November** | 128 | 1636 | 445 |
| **December** | 76 | 914 | 267 |
| **Összesen** | **1259** | **13540** | **3883** |

Megállapításként elmondható még, hogy a civil igénybevételek hangsúlya továbbra is jellemzően a 16.00 órai időpontot követően egészen 20.00 óráig tart, a napok leterheltségében is változás látható: az eddigi kiemelt napok eltűntek, a ház minden terme folyamatosan foglalt a hétköznapokon, a délelőtti kihasználtság is javul, és nő a szombati napok igénybevétele.

A fenti megállapítások figyelembevételével az elkövetkezendő időszak továbbra is fontos feladata, különféle források felkutatása, pályázatok írása a ház infrastrukturális és humán erőforrás bővítése érdekében.

**Beszámoló a Betegirányító szolgálat 2017. évi tevékenységéről**

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja értelmében Szombathely Megyei Jogú Város Önkormányzatának kötelező feladatát képezi az egészségügyi alapellátás, ezen belül a háziorvosi ellátás. A felnőtt háziorvosok tájékoztatása alapján egy átlagos kártyaszámmal rendelkező körzet vonatkozásában átlagban 75 fő beteg ellátása történik a napi 4 órás rendelési időben, míg a házi gyermekorvosok vonatkozásában ez a mutató 50 fő/nap, ez 3,2 valamint 4,8 perc/fő ellátási időt jelent.

Fenti adatok tükrében szükséges volt olyan intézkedéseket megtenni, amelyek hatására a háziorvosok több időt tudnak a tényleges betegellátásra fordítani, egyúttal a szombathelyi betegek rugalmasabban, rövidebb idő alatt intézhetik adminisztratív jellegű ügyeiket a háziorvosi rendelőkben. Előzőekre lehet megoldás a betegirányító rendszer kiépítése a háziorvosi rendelőkben.

A Kollegiális Háziorvosi Testület és az Egészségügyi Alapellátó Intézet javaslata alapján elsőként egy nagy rendelőegység – a Váci Mihály utcai – esetében került kísérleti jelleggel kialakításra a betegirányító rendszer 2014. június 1. napjától.

Az Egészségügyi Szakmai Bizottság a 84/2013. (XI.27.) ESzB. sz. határozatában egyetértett a betegirányító rendszer kialakításával.

A betegirányító rendszer főbb előnyei az alábbiak szerint foglalhatók össze:

* akár telefonon, akár személyesen történő érdeklődés esetén rövidebb idő alatt kapnak tájékoztatást a betegek, olyan időszakban is, amikor a háziorvos éppen nem rendel;
* több idő jut a tényleges betegellátásra azzal, hogy a háziorvos mentesül a betegirányítás által átvállalt feladatok alól;
* az orvosi rendelőben csökken a telefonhívások száma a rendelési idő alatt, amellett, hogy természetesen igény esetén a betegek a háziorvossal továbbra is kapcsolatba léphetnek;
* csökken a várakozási idő;
* a betegek gyorsabban és rugalmasabban intézhetik a recept felírásokat, az igazolások kiállítását és az egyéb adminisztratív jellegű ügyeiket.

A Szombathely Megyei Jogú Város Közgyűlése 138/2014. (IV.24.) Kgy. sz. határozata alapján a betegirányító rendszer kiépítésére a Szombathely, Váci Mihály u. 3. szám alatti ingatlan első emeletén található felnőtt háziorvosi rendelőegység, korábban kartonozóként használt 10 m2 alapterületű helyiségében került sor.

A betegirányító rendszer működtetésének feltétele zárható betegirányító pult és szék beszerzése; valamint a VoIP telefonközpont és VoIP telefonrendszer kialakítása és használatának betanítása volt.

A rendszer működtetéséhez egy egészségügyi végzettséggel rendelkező munkatárs került az Egészségügyi Alapellátó Intézethez közalkalmazotti jogviszonyba felvételre.

A Közgyűlés a tárgyi és személyi feltételek költségére a fedezetet az Egészségügyi Alapellátó Intézet költségvetésében biztosította.

A pozitív tapasztalatok és a jól működő betegirányítási rendszert megismerve két „nagy” rendelőben dolgozó háziorvosok (Kiskar u és Szűrcsapó u. rendelő) azzal a kéréssel fordultak az Önkormányzathoz, hogy lehetőség szerint a következő lépésként a rendelőegységükben kerüljön bevezetésre a betegirányítási rendszer.

Szombathely Megyei Jogú Város Közgyűlése 163/2015. (IV.16.) Kgy. számú határozatával az Egészségügyi és Szakmai Bizottság javaslata alapján a Szűrcsapó utcai és Kiskar utcai rendelőegységben is –a Váci utcai rendelőhöz hasonlóan – kialakításra került a betegirányító rendszer 2015. július 1. napjától.

A két új betegirányító rendszer kialakításához majd folyamatos fenntartásához, valamint a Váci M. utcai rendelőben a betegirányító rendszer működésének fenntartásához Szombathely Megyei Jogú Város Közgyűlése a Szombathelyi Egészségügyi és Kulturális GESZ intézményi költségvetésében biztosítja a szükséges fedezetet.

Szombathely Megyei Jogú Város Közgyűlése 338/2017. (XII.14.) Kgy. számú határozata alapján 2018. március 1. napjától a Szent Márton utcai felnőtt háziorvosi rendelőben is kiépítésre kerül a háziorvosok munkáját nagy mértékben segítő betegirányító szolgálat.

**Beszámoló a Gazdasági Csoport 2017. évi**

**tevékenységéről**

A Gazdasági Csoport a Szombathelyi Egészségügyi és Kulturális Intézmények Gazdasági Ellátó Szervezete gyógyító-megelőző egészségügyi alapellátási feladatai ellátásainak háttérszervezeteként – annak szerves részeként - biztosította azokat a pénzügyi-számviteli, gazdasági, műszaki-informatikai, munkaügyi és humánpolitikai, anyag és eszközgazdálkodási feladatokat, melyek a szakmai feladatok a rendelkezésre álló személyi, anyagi- és pénzügyi feltételek mellett a lakosság által elvárt, a szakmai rendeletben meghatározott feladatok ellátását biztosították.

A felmerült igényeknek megfelelően a takarékossági szempontok figyelembevételével teljesültek az Önkormányzat és a háziorvosok közötti megállapodásban rögzített és az intézmény hatáskörébe utalt feladatok ellátása, így a felvonók karbantartása, a társasházakkal kapcsolatos elszámolási feladatok ellátása, a veszélyes hulladék elszállítása és megsemmisítése, a háziorvosi informatika működtetése, a nem eszközprivatizált háziorvosok és házi gyermekorvosok által használt önkormányzati tulajdonban levő eszközök pótlása, üzemkészségük biztosítása, az ügyeleti díjkiegészítés és ügylet utáni helyettesítési díj kifizetése, valamint a három rendelőegységben kialakított betegirányítási rendszer működtetése.

2015. április 1-vel az intézmény tevékenysége és ezáltal elnevezése is megváltozott. Az intézmény az alapító okiratában meglevő feladatai mellett ellátja az:

- AGORA Szombathelyi Kulturális Központ,

- a Berzsenyi Dániel Városi és Megyei Könyvtár,

- a SAVARIA Szimfonikus Zenekar,

- a Mesebolt Bábszínház és a

- Szombathely Városi Vásárcsarnok gazdálkodási feladatait, melyhez a szükséges létszámot és forrást az önkormányzat biztosította.

Szombathely Megyei Jogú Város Közgyűlése 355/2016. (X.27.) Kgy. számú határozata alapján a Savaria Megyei Hatókörű Városi Múzeum gazdasági feladatait is a GESZ látja el 2017. január 1-től.

A Szombathelyi Egészségügyi és Kulturális GESZ 2015. április 1-i megalakításával az 59/2015.(II.26.) Kgy számú határozat alapján átvett létszám 20 fő volt. A feladatok ellátásához 2017. évben kapott támogatás biztosította az intézmény megnövekedett feladatainak ellátásához szükséges személyi és dologi kiadások pénzügyi fedezetét. A megnövekedett létszámú intézmény munkavállalóinak elhelyezését - a Wesselényi u. 4. szám alatt - az ingatlan átalakítását követően – az intézmény székhelyén valósítottuk meg, ahol a rendelkezésünkre álló lehetőségeinkhez mérten a munkavégzés körülményeit tovább javítottuk 2017. évben.

Folyamatosan figyelemmel kísértük az intézmények gazdálkodását, havonta tájékoztattuk az intézmények vezetőit a költségvetési bevételek és kiadások alakulásáról és átmeneti likviditási gondok megoldására közösen határoztuk meg a szükséges tennivalókat.

2017. évben a hét intézmény gazdálkodása kiegyensúlyozott volt, az elért bevételek és támogatások biztosították a pénzügyi fedezetet az intézményi működési és felhalmozási kiadásokra és minden intézmény költségvetési maradvánnyal zárta az évet.

Mind a hét intézmény adatszolgáltatási kötelezettségeinek mindenkor határidőre eleget tettünk. Az éves beszámolók az elvárt tartalommal elkészültek és jóváhagyásra feladásra kerültek a KGR rendszerben.

A havonta rendszeresen teljesítendő GESZ szintű és a gazdasági csoport feladatkörébe tartozó feladatok az elvárt szakmai szinten teljesültek.

Így eleget tettünk:

* hét intézmény működésével kapcsolatos számlázási, könyvelési, pénzgazdálkodási és nyilvántartási feladatok ellátásának,
* a munkavállalók rendszeres és nem rendszeres személyi juttatásainak számfejtési és adatszolgáltatási feladatai teljesítésének a Magyar Államkincstár Vas Megyei Igazgatósága felé,
* az intézmények készpénzforgalmával kapcsolatos feladatai ellátásának,
* a különféle és rendeletekben előírt nyilvántartások vezetésének, az adatszolgáltatási kötelezettségek teljesítésének,
* az egészségügyi szakmai tevékenység ellátásához szükséges anyag és eszközbiztosítás,
* a vállalkozó háziorvosok és fogorvosok, valamint a rendelőket bérlő orvosok felé az energia, közmű és egyéb szolgáltatások kiadásainak belső szabályzat szerinti továbbszámlázása, a követelések behajtása.
* a több szakfeladatot és tevékenységet érintő közmű, energia és szolgáltatási számlák megosztása költségviselők szerint, a kiadások rögzítése a számlázási és számviteli elszámolásokban,
* a vidéki önkormányzatok által megállapodásban vállalt fogászati és vérszállítási hozzájárulások teljesítésének folyamatos ellenőrzése és beszedése,
* a rendelők és egyéb intézményi feladatellátást biztosító helyiségek megfelelő szintű műszaki állapotának biztosítása, a felmerült javítási igények kielégítése,
* az intézmények zavartalan működéséhez szükséges finanszírozási források folyamatos biztosítása,
* a háziorvosi informatikai rendszer zavartalan működéséhez szükséges szakmai háttér biztosítása,
* a nem eszközprivatizált háziorvosok és fogorvosok részére a szakmai rendeletekben előírt minimum-feltételek biztosítása,
* a vér és egyéb laborvizsgálati anyagok szállítását végző gépkocsik biztonságos üzemeltetéséhez szükséges feltételek biztosítása, az üzemanyag felhasználás ellenőrzése,
* a munkabér és utólagos elszámolásra adott előleg nyilvántartása
* havi ÁFA bevallásra kötelezett intézmények ÁFA bevallás elkészítése, a befizetési kötelezettség teljesítése
* havi pénzforgalmi jelentések elkészítése és feladása a KGR-11 rendszerben
* a jelentések Magyar Államkincstár általi jóváhagyása utáni kinyomtatása és megküldése a Közgazdasági és Adó Osztály részére.

A negyedévente teljesítendő feladatokat a gazdasági csoport a Szombathely Megyei Jogú Város Polgármesteri Hivatal Közgazdasági és Adó Osztálya, illetve a Magyar Államkincstár felé határidőre teljesítette, így a:

* költségvetési jelentést és az
* időszaki mérlegjelentést.

Az intézmény belső szabályzatai alapján az előírtaknak megfelelően működött az anyagigénylési és anyagellátási rendszer, mely biztosította az egészségügyi alapellátási feladatok eredményes ellátásához szükséges anyagok biztosítását.

Az intézmény a Központi Statisztikai Hivatal felé kötelezően teljesítendő és a rendeletekben előírt adatszolgáltatási követelményeknek határidőn belül eleget tett mind a hét intézmény vonatkozásában.

A központi költségvetést megillető és az intézményi bevallásokon alapuló rehabilitációs hozzájárulás negyedéves előlegét és a negyedéves cégautó adót az előírt befizetési határidőre teljesítettük. A NAV felé negyedévente teljesítettük a negyedéves bevallási kötelezettség alá tartozó intézmények ÁFA bevallási kötelezettségét és eleget tettünk a befizetési kötelezettségek teljesítésének.

Az orvosi rendelők magánrendelés céljából történő igénybevételéről szóló szerződések folyamatos felülvizsgálata megtörtént és a szükséges módosítások elvégzésre kerületek.

A féléves gazdálkodási és pénzforgalmi adatok elemzése után a szükséges intézkedéseket megtettük a rendelkezésre álló pénzeszközök hatékonyabb felhasználása és ezáltal az alapellátási feladatok magasabb színvonalú ellátása érdekében.

Az intézmény 2017. évi elemi költségvetését a Közgazdasági és Adó Osztály által kiadott tervezési irányelveknek megfelelően elkészítettük és további felhasználás céljából átadtuk.

A kiadott irányelveknek megfelelően az intézmény 2016. évi pénzmaradvány elszámolása is megtörtént, az intézmény pénzmaradványát Szombathely MJV Közgyűlése az intézmény által összeállított tartalommal jóváhagyta.

A belső szabályzatokat az év folyamán teljes körűen felülvizsgáltuk és szükség esetén átdolgoztuk, aktualizáltuk a törvényekben és rendeletekben, a szervezetben bekövetkezett változások miatt. A kötelező adatszolgáltatási rendszer keretébe tartozó 2017. évi

* gazdaságstatisztikai jelentés (éves és negyedéves),
* egészségügyi álláshelyek és létszámjelentés,

tartalmú KSH felé teljesítendő jelentések az előírt határidőre elkészültek, és elektronikus formában benyújtásra kerültek valamennyi intézmény vonatkozásában.

Az OSAP 1576 számú, az egészségügyi ellátás beruházási és felújítási kiadásainak 2016. évi alakulásáról szóló jelentést az önkormányzati hivatalnak az előírt határidőre megküldtük az éves jelentésük összeállítása érdekében.

Az OSAP 1019 számú, az egészségügyi ellátás állás- és létszám kimutatásáról szóló jelentésünket a 2016. december 31-i állapotnak megfelelően az előírt határidőre teljesítettük.

Összeállítottuk az intézmény 2018. évi ingatlan fenntartási és felújítási tervjavaslatát és megküldtük Szombathely Megyei Jogú Város Polgármesteri Hivatala Egészségügyi és Közszolgálati Osztály, mint az intézmény szakmai felügyeletét ellátó szerv részére a feladatok végrehajtásához szükséges pénzügyi fedezet biztosítása céljából.

Az előírt határidőre elkészítettük az intézmény 2017. évi költségvetési befizetési kötelezettségeit tartalmazó 1701 számú bevallást és a 2016. évi SZJA elszámoláshoz kapcsolódó munkáltatói feladatokat elvégeztük. A gazdálkodási feladatok ellátása tekintetében az intézményhez tartozó hat intézmény vonatkozásában ezeket a feladatokat is a GESZ látta el.

A Szombathelyi Egészségügyi és Kulturális GESZ és a gazdálkodás tekintetében a GESZ-hez tartozó intézmények 2016. évi költségvetési beszámoló jelentését és a szöveges értékelést a Közgazdasági és Adó Osztály által kiadott tájékoztatóban közölt határidőre elkészítettük és átadtuk az osztály felé, melyet a kormányrendeletben meghatározott leltárakkal alátámasztottunk.

A Szombathelyi Egészségügyi és Kulturális GESZ 2017. évben az alábbi céljellegű feladatokra kapott önkormányzati támogatást:

* háziorvosi rendelők karbantartására,
* az Egészséghét rendezvényeire,
* KEF működési kiadásaira, drogellenes stratégiai feladatokra
* a Humán Civil Ház működésének támogatására,
* az új egészségügyi alapellátó központ fogászati kezelőegységeinek beszerzésére
* bérkompenzáció fedezetére
* az energiamegtakarítási intézkedési terv elkészítésére
* a Szent Márton utcai felnőtt háziorvosi rendelőben a betegirányító rendszer kialakítására és működésére,
* informatikai fejlesztésre.

A fenti feladatokon kívül az iskolavédőnők közreműködésével folytatódott a Szent Márton Köpenye egészségfejlesztési program, melyre a finanszírozási forrást az önkormányzat 2017. évtől az intézmény költségvetésében biztosítja.

A különféle városi rendezvényeken a védőnői szolgálat aktív részvételéről és a szűrési, tanácsadó és preventív tevékenységükkel, ha közvetve is, de hozzájárultunk azok eredményes lebonyolításához. A Prevenciós Ház tevékenységének a bővülésével és a rendezvények rendszeressé válásával folyamatosan biztosítottuk a különféle rendezvények, előadások, szűrések eredményes lebonyolításához szükséges feltételeket és eszközöket.

A gazdasági csoport a munkatervben rögzített és előre nem tervezhető rendkívüli adatszolgáltatási követelményeknek a beszámolás időszakában maradéktalanul megfelelt.

Az intézmény által ellátandó egészségügyi szakfeladatok és egyéb feladatok, valamint kötelezettségek maradéktalan ellátását segítették azok a kölcsönös információ cserék és folyamatos, naprakész kapcsolatok, melyek az alábbi intézményekkel és szervezeti egységekkel megvalósultak

* Szombathely Megyei Jogú Város Polgármesteri Hivatala Egészségügyi és Közszolgálati Osztály,
* Egészségügyi, Kulturális és Koordinációs Iroda,
* Polgármesteri Hivatal osztályai,
* Vas Megyei Kormányhivatal Szombathelyi Járási Hivatala Népegészségügyi Osztálya,
* NEAK Nyugat-dunántúli Területi Hivatala
* Magyar Orvosi Kamara és tagozatai,
* Egészségügyi Szakdolgozók szakmai érdekképviseletei,
* NAV Vas Megyei Igazgatósága,
* Markusovszky Egyetemi Oktatókórház,
* társ önkormányzati intézmények.

A gazdasági csoport munkavállalói 2017. évben a szakmai ismeretek bővítése és meglevő szaktudás aktualizálása érdekében az alábbi továbbképzési formákban vettek részt:

* mérlegképes könyvelők éves kötelező szakmai továbbképzése (11 fő),
* SALDO éves ankétokon való részvétel (8 fő),
* munkaügyi szakmai rendezvényeken való részvétel (4 fő),
* egyéb egynapos ismeretbővítő szakmai előadások (6 fő).

A fenti továbbképzéseken kívül a gazdasági csoport munkavállalói szakmai ismereteinek bővítették azok az ismeretek, melyeket az előfizetett szakmai kiadványok, folyóiratok és beszerzett szakkönyvek biztosítottak.

A fentieken kívül nem elhanyagolható az a segítség melyet a gazdasági csoport munkatársai biztosítottak az intézmények felé a felmerülő problémák időbeni jelzése terén és ezáltal a szükséges beavatkozásokat meg lehetett tenni. Ez is nagymértékben biztosította a finanszírozás és feladatellátás összhangját és lakossági igények magasabb színvonalú kielégítését.

A GESZ 2017. évi költségvetését Szombathely Megyei Jogú Város Közgyűlése 4/2017.(III.7.) számú rendeletében 507.652 eFt bevételi és kiadási összegben hagyta jóvá. A bevételekből az önkormányzati támogatás összege 252.824 eFt, támogatásértékű működési bevétel 220.077 eFt, intézményi működési bevétel 32.761 eFt volt, a felhalmozási célú támogatás 1.990 eFt volt.

Saját hatáskörű és felügyeleti szervi előirányzat módosítással 2017.évi módosított előirányzatunk 657.762 eFt, melyből a költségvetési maradvány összege 23.475 eFt-ot tett ki, a kiutalatlan előző évi támogatás 6.674eFt volt.

Feladathoz kötött önkormányzati támogatás összege 106.727 eFt-tal, saját hatáskörű módosítás pedig 13.234 eFt-tal növelte eredeti előirányzatunkat.

Az intézmény 2017. évi módosított bevételi előirányzata 657.762 eFt volt, mellyel szemben a tényleges teljesítés 547.316 eFt volt, melynek főbb bevételek szerinti részletezését az alábbiakban mutatjuk be (eFt)

Bevételi előirányzatok teljesítése 2017. év.

|  |  |  |  |
| --- | --- | --- | --- |
| B e v é t e l e k | Módosított előirányzat | Teljesítés | Eltérés |
| Támogatás értékű bevétel | 223.350 | 223.350 | 0 |
| Felhalmozási bevételek | 5.113 | 5.113 | 0 |
| Önkormányzati tám. | 366.225 | 255.779 | - 110.446 |
| Saját bevétel | 39.599 | 39.599 | 0 |
| Előző évi pénzmaradvány | 23.475 | 23.475 | 0 |
| **Ö s s z e s e n :** | **657.762** | **547.316** | **- 110.446** |

A táblázat adataiból látható, hogy a bevételi előirányzatok teljesítése 83,2 %-os, ami annak a következménye, hogy a cél jelleggel az új egészségügyi alapellátó központ fogászati kezelőegységeinek beszerzésére kapott önkormányzati támogatást az új ingatlan kivitelezésére kiírt közbeszerzési eljárás eredménytelensége miatt felhasználni nem tudtuk.

A Szombathelyi Egészségügyi és Kulturális GESZ 2017. évi módosított kiadási előirányzata 657.762 eFt volt, mellyel szemben tényleges kiadások 546.955 eFt összegben teljesültek. Kiadási csoportok szerinti bontásban a tényleges teljesítés az alábbiak szerint alakult (eFt):

Kiadási előirányzatok teljesítése 2017.év

|  |  |  |  |
| --- | --- | --- | --- |
| K i a d á s o k | Módosított előirányzat | Teljesítés | Eltérés |
| Személyi juttatások | 309.627 | 305.720 | - 3.907 |
| Mu.adót terhelő járulék | 73.741 | 72.969 | - 772 |
| Dologi kiadások | 166.024 | 153.063 | - 12.961 |
| Felújítás | 96.302 | 8.007 | - 88.295 |
| Beruházás | 12.068 | 7.196 | - 4.872 |
| **Ö s s z e s e n :** | **657.762** | **546.955** | **- 110.807** |

A személyi juttatásokon a teljesítés a módosított előirányzat értékénél 3.907 eFt-tal alacsonyabb összegben teljesült, a teljesítés 98,7 %-os. Ugyanez mondható el a munkaadót terhelő járulékok összegéről is, ahol a teljesítés százaléka szintén 98,9 %. A személyi juttatások maradványából 1.794 eFt a fogászati ügyeletben résztvevő orvosok és asszisztensek keresetkiegészítése és 2.110 eFt a Szent Márton u. felnőtt háziorvosi rendelő diszpécserszolgálatának 2018. évi személyi juttatás céljára a 338/2017.(XII.14.)Kgy. határozat alapján biztosított önkormányzati támogatás összege. Ezek járulékvonzata 350 e Ft, illetve 422 eFt munkadókat terhelő járulék megtakarítását indokolja.

A dologi kiadások megtakarításából 4.421 eFt kötelezettséggel terhelt, mely a 2017. december havi háziorvosi ügyeleti díjkiegészítés, a december hónapban leadott anyatej ellenértéke, valamint 2017. január hónapban beérkezett december havi teljesítésű egyéb szolgáltatások számláit tartalmazza.

A dologi kiadások maradványából 2.916 eFt a feladattal terhelt, illetve közgyűlési, határozattal alátámasztott feladatok.

A Magyar Államkincstár 2017. december hónapban eredménytelen inkasszót nyújtott be a nettó finanszírozási különbözet beszedésére, így a MÁK finanszírozta az intézmény NAV felé fennálló kötelezettségeinek teljesítését. Ennek következtében a GESZ-nek olyan maradványa keletkezett, mely a MÁK-ot illeti meg, ugyanis az inkasszó ismételt benyújtása esetén a MÁK-ot megillető kötelezettség a GESZ költségvetési bankszámlájáról kiegyenlítésre kerül.

Szombathely Megyei Jogú Város Közgyűlése a 317/2016.számú határozatával 80.600 eFt-t biztosított az új egészségügyi alapellátó központ fogászati kezelőegységeinek beszerzésére. A közbeszerzés a kivitelezési pályáztatások eredménytelensége miatt nem valósult meg. így a fenti beruházási forrás, mint szabad pénzmaradvány jelenik meg az elszámolás során. A projekt 2018.évi elindulása és az építési kivitelezés megkezdésekor a fenti fedezet szükséges a gépek beszerzéséhez, a közbeszerzési eljárás lefolytatásához, hogy az új egészségügyi alapellátó központ átadásának időpontjára az átköltöző fogorvosi rendelők megkezdhessék a betegek ellátását.

A 338/2017.(XII.20.) Kgy. határozat alapján a közgyűlés 4.321 eFt-t hagyott jóvá a Szent Márton u. felnőtt háziorvosi rendelőben betegirányító rendszer 2018. március 1-vel történő kialakítására és 2018.évi működési kiadásainak fedezetére. A fenti támogatás 2018. évben a célnak megfelelően kerül felhasználásra.

A Kábítószerügyi Egyeztető Fórum 2017.évi maradványa 2.376 eFt, melynek felhasználását a 67204-52/2017. számú feljegyzés alapján az abban szereplő programokra kívánja felhasználni. Ennek pénzügyi teljesítésére a feladatoknak megvalósításának megfelelően 2018.évben kerül sor.

A GESZ 2017.évben bejelentett és 4.630 eFt bruttó vételáron megvalósuló gépkocsi cseréjének a megvalósulására csak 2018.évben kerül sor, mivel ilyen típusú gépkocsi legyártása és kereskedőhöz való leszállítása az előszerződés aláírásától számított 60 napon elteltével várható.

A háziorvosi rendelőkben üzemelő szerverek műszaki állapota megfelelő, ugyanakkor az adatbiztonság és az adatelérési sebesség növelése érdekében indokolt a szükséges felújítások elvégzése, melyre fedezetet a karbantartási kiadásokon elért megtakarítás nyújt fedezetet. A háziorvosi programokat kiszolgáló szerverek háttértárolói elöregedtek, meghibásodások előre prognosztizálható. Az egészségügyi és személyes adatok védelme érdekében szükségesnek láttuk a háttértárolók korszerűsítését, cseréjét. A beépített SSD típusú háttértárolók sebessége a régi HDD-k többszöröse, a rendszerek felgyorsultak. Ezen tárolók nem tartalmaznak mozgó alkatrész, így élettartalmuk is jelentősen magasabb. Az adatelérési sebességüknek köszönhetően kitoltuk a szerverek felhasználási idejét is, annak ellenére, hogy 5 éven túli technikai színvonalat tartalmaznak.

A szervergépek javítása, cseréje a háziorvosokkal kötött együttműködési megállapodás alapján az önkormányzat feladatát képezi. A GESZ 2017.éven rendelkezésre álló maradvány és a 2018.évi karbantartási kiadásai terhére rendelte meg a gépek felújítást, melynek kivitelezése január hónapban megtörtént. A felújításnak a GESZ 2017. évi maradványa 717 eFt összegben biztosított fedezetet.

Összességében megállapíthatjuk, hogy az intézmény 2017. évi gazdálkodása kiegyensúlyozott volt, a kiadások tényleges pénzügyi teljesítése 83,2 %-on teljesült, mely a fogászati kezelőegységek beszerzésének elmaradása miatt következett be.

Az intézmény likviditása az év folyamán folyamatosan biztosított volt, a bevételek biztosították a GESZ folyamatos feladatellátásának zavartalanságát, a fizetési kötelezettségeinek az intézmény határidőn belül maradéktalanul eleget tett.

Az egészségügyi alapellátási feladatok NEAK finanszírozása kedvezően alakult. A kormány folytatta az ágazat bérfelzárkóztatási programját. A védőnői szolgálat 2017.év november hónaptól biztosított havi 33 eFt/szolgálat többlettámogatások a személyi juttatások növelésére fordítottuk. melynek következtében az eredeti előirányzathoz képest 2,7 millió többlet támogatásban részesült, melyet a céloknak megfelelően személyi juttatásokra és azok járulékaira használt fel.

2017. évben folytattuk a védőnői számítástechnikai eszközök cseréjét, melyet ezek műszaki elavultsága és elhasználódása indokol. 2017. évben a 40 védőnő közül 7 védőnő kapott új laptopot és e mellett 7 Office 2016 programot telepítettünk fel a 2000 előtti elavult szoftverek kiváltására. Ezt a folyamatot a következő években is folytatni szeretnénk a rendelkezésre álló finanszírozási feltételek biztosításával. Ezen felül az NEAK támogatás terhére biztosítottuk az elhasználódott és a szakmai minimumfeltételek közé tartozó gépek, berendezések cseréjét.

Kedvezően hatott a dologi kiadásokon belül az energia kiadások alakulására a korábban és folyamatosan megvalósuló elhasználódott nyílászárók cseréje és az új energiatakarékos kondenzációs gázkazánok működtetése, a távhőszolgáltatás részarányának a növelése, valamit az elmúlt években az önkormányzat, illetve az intézmény által végzett rendelő felújítások. Ezek a felújítások elsősorban az „Egy orvos egy rendelő” elv alapján a kor igényeinek megfelelő szakmai feltételek és a kulturált, a kor követelményeinek megfelelő betegellátási feltételek kialakítására irányultak.

A fentiek alapján elmondható, hogy az intézmény gazdasági csoportja egyrészt szakmai tudása felhasználásával a pénzügyi lehetőségek függvényében biztosította a rendelők, rendelőegységek működésének feltételeit és ezzel hozzájárult az intézmény által ellátott egészségügyi feladatok eredményes és elvárt színvonalú teljesítéséhez, másrészt a GESZ létrehozásával megnövekedett feladatait teljesítve biztosítani tudta a gazdálkodási feladatok ellátásával hozzá tartozó hat intézmény folyamatos működőképességének fenntartását, a kiegyensúlyozott működését és ezzel ha közvetve is, de részt tudott vállalni a kulturális intézmények szakmai programjainak sikeres lebonyolításában.

Szombathely, 2018. február 15.

Vigné Horváth Ilona

igazgató